Indian Navy sailor rescues women who attempts to suicide from Venduruthy bridge | വെണ്ടുരുത്തി പാലത്തിൽ നിന്ന് യുവതിയുടെ ആത്മഹത്യാ ശ്രമം: രക്ഷയായത് നാവികസേനാ ഉദ്യോഗസ്ഥനും നാട്ടുകാരനും - Malayalam Oneindia\n6 hrs ago കണ്ണൂർ സർവ്വകലാശാല വിവാദ സിലബസ്; പോരായ്മകൾ ഉണ്ടെന്ന് വിദഗ്ദ സമിതി റിപ്പോർട്ട്\n6 hrs ago ആദിവാസി മേഖലകളില് ഇന്റര്‍നെറ്റ് കണക്ടിവിറ്റി ലഭ്യമാക്കാന് നടപടിയായി; മുഖ്യമന്ത്രി\n6 hrs ago പാർട്ടിയിലെത്തി രണ്ടാം ദിവസം കെപി അനിൽ കുമാറിന് പുതിയ ചുമതല; വാക്കുപാലിച്ച് സിപിഎം\nPublished: September 12 2021, 22:49 [IST]\nകൊച്ചി: വെണ്ടുരുത്തി പാലത്തിൽ നിന്ന് താഴേയ്ക്ക് ചാടി ജീവനൊടുക്കാൻ ശ്രമിച്ച യുവതിയെ രക്ഷിച്ചു. ഇന്ന് ഉച്ചയ്ക്ക് 1.40 ഓടെയാണ് 26കാരിയായ യുവതി പാലത്തിൽ നിന്ന് കൊച്ചി കായലിലേക്ക് ചാടി ജീവനൊടുക്കാൻ ശ്രമിച്ചത്. ഇത് കണ്ട ഒരു നാവിക സേനാ ഉദ്യോഗസ്ഥനും ഒരു നാട്ടുകാരനും ചേർന്ന് കായലിലേക്ക് ചാടി യുവതിയെ രക്ഷിക്കുകയായിരുന്നു.\nആലപ്പുഴ സ്വദേശിയായ 26കാരിയാണ് ഇന്ന് ഉച്ചയോടെ പാലത്തിൽ നിന്ന് താഴേക്ക് ചാടി ജീവനൊടുക്കാൻ ശ്രമിച്ചത്. ഈ സമയത്ത് ഇവിടെയുണ്ടായിരുന്ന നാവികസേനാംഗം ടി ആനന്ദ് കുമാറും സ്ഥലത്തുണ്ടായിരുന്ന പിജി രാജേഷ് എന്ന യുവാവുമാണ് കൊച്ചി കായലിലേക്ക് എടുത്തുചാടി യുവതിയെ രക്ഷിച്ച് കരയിലേക്ക് എത്തിച്ചത്.\nഅതേസമയത്ത് കായലിൽ പട്രോളിംഗ് നടത്തിക്കൊണ്ടിരുന്ന ഇന്ത്യൻ നാവികസേനയുടെ ബോട്ടും ഇവർക്കടുത്തേക്ക് എത്തുകയായിരുന്നു. ഇതും രക്ഷാപ്രവർത്തനം എളുപ്പത്തിലാക്കി. ബോട്ടിലുണ്ടായിരുന്ന നാവികസേനാംഗങ്ങൾ കൂടി ചേർന്നാണ് കായലിലേക്ക് ചാടിയ നാവിക സേനാ ഉദ്യോഗസ്ഥനടക്കം മൂന്നുപേരെയും രക്ഷിച്ചത്. തുടർന്ന് ഇവരെ പ്രാഥമിക ശുശ്രൂഷയ്ക്കായി എറണാകുളം ജനറൽ ആശുപത്രിയിലേക്ക് മാറ്റിയിട്ടുണ്ട്. എന്നാൽ ആനന്ദ് കുമാറിനും രാജേഷിനും പ്രാഥമിക ചികിത്സ നൽകിയ ശേഷം വിട്ടയച്ചു. ആത്മഹത്യയ്ക്ക് ശ്രമിച്ച യുവതി ഇപ്പോഴും ആശുപത്രിയിൽ നിരീക്ഷണത്തിൽ കഴിഞ്ഞുവരികയാണ്.\n2019 ൽ കായലിലേക്ക് ചാടി ജീവനൊടുക്കാൻ ശ്രമിച്ച യുവാവിനെ രക്ഷിച്ചത് നാവികസേനാംഗങ്ങളായിരുന്നു. 36കാരനായ ആദിത്യനായിരുന്നു അന്ന് ജീവനൊടുക്കുന്നതിനായി പഴയ വെണ്ടുരുത്തി പാലത്തിൽ നിന്ന് താഴേക്ക് ചാടിയത്. ഇത് കണ്ട് നിന്ന ലീഡിങ് എയർക്രാഫ്റ്റ്മാനായിരുന്ന റിങ്കുവും തൊട്ടുപിന്നാലെ കൊച്ചിക്കായലിലേക്ക് ചാടി ആദിത്യനെ ജീവനോടെ കരക്കെത്തിക്കുകയായിരുന്നു. നേരത്തെയും ഇത്തരത്തിൽ നാവികസേനാംഗങ്ങൾ വെണ്ടുരുത്തി പാലത്തിൽ നിന്ന് കായലിലേക്ക് ചാടി ജീവനൊടുക്കാൻ ശ്രമിക്കുന്നവരെ രക്ഷിക്കാൻ ഇത്തരത്തിൽ സ്വന്തം ജീവൻ പോലും അപകടത്തിലാക്കിക്കൊണ്ട് കായലിലേക്ക് എടുത്തുചാടിയിട്ടുണ്ട്.\nകൊച്ചിക്കായലിന്റെ അടിയൊഴുക്കാണ് രക്ഷാപ്രവർത്തനത്തിനിറങ്ങുന്നവർക്ക് പോലും വെല്ലുവിളിയാവുന്നത്. 2014ൽ ഒക്ടോബർ നാലിന് കൈക്കുഞ്ഞിനൊപ്പം വെണ്ടുരുത്തി പാലത്തിൽ നിന്ന് ചാടി ആത്മഹത്യയ്ക്ക് ശ്രമിച്ച യുവതിയെ രക്ഷിക്കാൻ ശ്രമിച്ച നാവിക സേനാ ഉദ്യോഗസ്ഥന്റെ മരണം ഇതിനുള്ള ഉദാഹരണമാണ്. അമ്മയെയും കുഞ്ഞിനെയും രക്ഷിച്ച ശേഷം ഉണ്ണിയെന്ന നാവികസേനാ ഉദ്യോഗസ്ഥൻ കൂടിയായ യുവാവ് അടിയൊഴുക്കിൽപ്പെട്ട് മരിക്കുകയായിരുന്നു. രക്ഷാപ്രവർത്തനത്തിന് ശേഷം ബോട്ടിലേക്ക് കയറാൻ ശ്രമിക്കവേയായിരുന്നു അപകടം സംഭവിച്ചത്. പിന്നീട് നാവിക സേനാംഗങ്ങൾ ഇറങ്ങി തിരച്ചിൽ നടത്തിയെങ്കിലും ഏഴ് വർഷങ്ങൾക്ക് ശേഷവും മൃതദേഹം കണ്ടെടുക്കാൻ കഴിഞ്ഞിട്ടില്ല.\nഎറണാകുളം; കെ സുധാകരനെതിരെ ബെന്നി ബഹന്നാന്\nഎറണാകുളം: തൃപ്പൂണിത്തുറയിൽ സിപിഐ 'പാലം വലിച്ചു'; പരാതിയുമായി സിപിഎം ജില്ലാ നേതാക്കൾ\nഎറണാകുളം: മീറ്റ് ദ മിനിസ്റ്ററിന് പുറമേ 'മീറ്റ് ദ ഇൻവെസ്റ്റർ' പരിപാടിയുമായി വ്യവസായ മന്ത്രി\nവിദേശകാര്യസഹമന്ത്രി വി മുരളീധരൻ അൾജീരിയയിലേക്ക്\nഎറണാകുളം: നിയമസഭാ തിരഞ്ഞെടുപ്പിലെ പരാജയം; ജില്ലാ സിപിഎമ്മിൽ കൂട്ടനടപടി\nindian navy kochi കൊച്ചി ആലപ്പുഴ യുവതി ernakulam എറണാകുളം\nIndian Navy sailor rescues women who attempt to suicide from Venduruthy bridge\nStory first published: Sunday, September 12, 2021, 22:49 [IST]


''ഞാന് ജനങ്ങളുടെ പ്രധാനമന്ത്രി'' :: Janmabhumi Daily\nSunday 22 July 2018 3:15 am IST\nകെട്ടിപ്പിടിച്ചും കണ്ണിറുക്കിയും നാടകം കളിച്ച രാഹുലിനും പ്രതിപക്ഷ സംഘത്തിനും വിശദമായ മറുപടി നല്‍കിയ പ്രധാനമന്ത്രി നരേന്ദ്ര മോദി അവിശ്വാസ പ്രമേയ ചര്‍ച്ച തന്റേതാക്കി മാറ്റുന്ന കാഴ്ചയാണ് വെള്ളിയാഴ്ച ലോക്‌സഭയില് കണ്ടത്. രാഹുലിന്റെ പ്രധാന ആരോപണങ്ങളും അവയ്ക്ക് മോദി നല്‍കിയ മറുപടികളും\nരാഹുല്: റഫേല് കരാറില് രഹസ്യ വിവരങ്ങള് വെളിപ്പെടുത്തരുതെന്ന് ഇന്ത്യയും ഫ്രാന്‍സും തമ്മില് നിബന്ധനയുണ്ടെന്ന് പ്രധാനമന്ത്രിയും പ്രതിരോധ മന്ത്രിയും പറഞ്ഞത് കള്ളമാണ്. കരാറില് ഇങ്ങനെയൊന്നില്ലെന്ന് ഫ്രഞ്ച് പ്രസിഡന്റ് ഇമ്മാനുവേല് മാക്രോണ് എന്നോട് നേരിട്ട് പറഞ്ഞിട്ടുണ്ട്.\nമോദി: ഇത്തരം ബാലിശമായ ആരോപണങ്ങള് ഉന്നയിക്കുന്നത് ഒഴിവാക്കണം. കരാറിനെതിരായ അടിസ്ഥാനരഹിതമായ ആരോപണത്തില് ഇന്ത്യക്കും ഫ്രാന്‍സിനും വിശദീകരണക്കുറിപ്പ് ഇറക്കേണ്ടി വന്നു. അറിയാത്ത കാര്യങ്ങളെക്കുറിച്ച് നുണ പറയുന്നതാണ് അവരുടെ രീതി. മിന്നലാക്രമണം തട്ടിപ്പാണെന്നാണ് ഇവര് നേരത്തെ പറഞ്ഞത്. എന്നെ എത്ര വേണമെങ്കിലും നിങ്ങള് അപമാനിച്ചോളൂ. എന്നാല് രാജ്യത്തെ സൈനികരോട് അത് വേണ്ട. ദോക്‌ലാം വിഷയത്തില് രാജ്യത്തേക്കാള് ചൈനീസ് അംബാസഡറെയാണ് ചില നേതാക്കള്‍ക്ക് വിശ്വാസം. (രാഹുലിനോട് സംസാരിച്ചിട്ടില്ലെന്ന് പ്രധാനമന്ത്രിയുടെ പ്രസംഗത്തിന് മുന്‍പ് തന്നെ ഫ്രഞ്ച് വിദേശകാര്യ മന്ത്രാലയം പത്രക്കുറിപ്പ് ഇറക്കിയിരുന്നു. കയ്യോടെ പിടിക്കപ്പെട്ടിട്ടും പറഞ്ഞ നുണയില് ഉറച്ച് നില്‍ക്കുകയാണ് രാഹുല്.)\nരാഹുല്: എന്റെ കണ്ണുകളില് നോക്കാന് മോദിക്ക് ഭയമാണ്\nപ്രധാനമന്ത്രി: പാവപ്പെട്ട കുടുംബത്തില് ജനിച്ച എനിക്ക് എങ്ങനെയാണ് നിങ്ങളുടെ കണ്ണില് നോക്കി സംസാരിക്കാനാവുക. നെഹ്‌റു കുടുംബത്തിന്റെ കണ്ണില് നോക്കി സംസാരിക്കാന് ആര്‍ക്കെങ്കിലും ധൈര്യം വരുമോ. ഈ കുടുംബത്തിന്റെ കണ്ണില് നോക്കി സംസാരിച്ച സുഭാഷ്ചന്ദ്ര ബോസിന് എന്ത് സംഭവിച്ചുവെന്ന് നമുക്കറിയാം. പട്ടേലിന്, ലാല് ബഹദൂര് ശാസ്ത്രിക്ക്, പ്രണബ് മുഖര്‍ജിക്ക് ഒക്കെ പിന്നീടെന്തുണ്ടായി എന്ന് നമ്മള് കണ്ടതാണ്. അപ്പോള് പിന്നോക്കക്കാരനായ, ദരിദ്ര കുടുംബത്തിലെ ഒരമ്മയുടെ മകനായി പിറന്ന എനിക്ക് ധൈര്യമുണ്ടാവുമോ?. കണ്ണുകൊണ്ടുള്ള കളി എന്താണെന്ന് രാജ്യത്തിന് ഇന്ന് മനസിലായി-രാഹുലിന്റെ കണ്ണിറുക്കല് പ്രയോഗത്തെ പരിഹസിച്ച് മോദി പറഞ്ഞു.\nരാഹുല്: രണ്ട് കോടി തൊഴിലുകള് ഓരോ വര്‍ഷവും നല്‍കുമെന്ന് വാഗ്ദാനം ചെയ്തു. വ്യാജ വാഗ്ദാനങ്ങളാണ് നല്‍കിയത്. 2016-17ല് നാല് ലക്ഷം തൊഴിലുകള് മാത്രമാണ് സൃഷ്ടിച്ചത്.\nമോദി: കഴിഞ്ഞ വര്‍ഷം ഒരു കോടി തൊഴിലുകള് സൃഷ്ടിച്ചു.\nസഭയിലെ ഒരംഗം എന്റെയടുത്ത് ഓടിയെത്തി ഉഡോ ഉഡോ (എഴുന്നേല്‍ക്കൂ) എന്ന് പറഞ്ഞു. അധികാരത്തിലെത്താന് എന്താണിത്ര തിടുക്കം. ജനങ്ങളാണ് എന്നെ പ്രധാനമന്ത്രിയാക്കിയത്. ആരാണ് പ്രധാനമന്ത്രിയാകേണ്ടതെന്ന് തീരുമാനിക്കുന്നത് അവരാണ്. നാല് വര്‍ഷം ജനങ്ങള്‍ക്ക് വേണ്ടി ചെയ്ത വികസനത്തിന്റെ പേരിലാണ് ഇവിടെ തുടരുന്നത്. 2019ല് പ്രധാനമന്ത്രിയാകാന് ചിലര് കുപ്പായം തയ്യാറാക്കിയിട്ടുണ്ട്. അവര്‍ക്ക് 2024ല് വീണ്ടും അവിശ്വാസ പ്രമേയവുമായെത്താന് ശക്തി നല്‍കാന് ഭഗവാന് ശിവനോട് പ്രാര്‍ത്ഥിക്കുന്നു.\nപ്രതിപക്ഷത്തിന് ഒന്നിലും വിശ്വാസമില്ല. തെരഞ്ഞെടുപ്പ് കമ്മീഷനില്, സൈന്യത്തില്, ജനാധിപത്യത്തില്, നീതിന്യായ വ്യവസ്ഥയില് തുടങ്ങി എല്ലാത്തിലും അവര്‍ക്ക് വിശ്വാസം നഷ്ടപ്പെട്ടിരിക്കുകയാണ്. സഭയില് വിജയിക്കാനാവശ്യമായ അംഗബലവും 125 കോടി ജനങ്ങളുടെ അനുഗ്രഹവും ഞങ്ങള്‍ക്കുണ്ട്. വികസനം തടസ്സപ്പെടുത്തുന്ന നിഷേധ രാഷ്ട്രീയം കയ്യാളുന്നവരെ തുറന്നുകാണിക്കാനുള്ള അവസരമാണ് ലഭിച്ചിരിക്കുന്നത്.


Isha Talwar playing as Muslim girl in the second time - Malayalam Filmibeat\n44 min ago അന്നൊക്കെ പട്ടിണി കിടന്നിട്ടുണ്ട്, നല്ല കാര്യങ്ങള് നടക്കുമെന്ന പ്രതീക്ഷയിലാണ് ജീവിച്ചത്: അലക്‌സാന്‍ഡ്ര\nഇഷാ തല്‍വാര് വന്ന വഴി മറക്കുന്ന ആളല്ല\n| Published: Monday, November 4, 2013, 16:42 [IST]\nഅവളാ തട്ടമിട്ടാ ന്റെ മാഷേ....പിന്നെ ചുറ്റൂള്ളൊന്നും കാണാമ്പറ്റൂല്ല..' ഇഷാ തല്‍വാര് തട്ടമിട്ടപ്പോള് മലയാളികളെല്ലാം ഒന്നിച്ചു പറഞ്ഞു. അതുകൊണ്ടാണോ ഇഷയ്ക്ക് ആ തട്ടം അഴിക്കാന് തോന്നാത്തത്. നായരു പയ്യന് പ്രേമിക്കുന്ന ഉമ്മച്ചിക്കുട്ടിയായെത്തിയ ഇഷ, ബഷീറിന്റെ സുഹറയായി വീണ്ടും ആ തട്ടമിടുന്നു.\nഅപ്പോള് എല്ലാവര്‍ക്കും ഒരു ചോദ്യം, എന്താ തട്ടത്തിനോട് ഇത്ര വീക്ക്‌നസ്. എന്നാല് ബാല്യകാല സഖി ഇഷ മലയാളത്തില് അഭിനയിക്കുന്ന രണ്ടാമത്തെ ചിത്രമല്ലനാണ് ഈ ചോദ്യമുന്നയിക്കുന്നവരോട് പറയാനുള്ളത്. ഐ ലവ് മി എന്ന ചിത്രത്തിലും റെഡ് എന്ന ചിത്രത്തിലും അഭിനയിച്ചട്ടുണ്ട്. മുന്നെ അഭിനയിച്ച മൂന്ന് ചിത്രത്തിലും ലഭിച്ചത് വ്യത്യസ്ത കഥാപാത്രങ്ങളാണ്. ബാല്യകാലസഖിയിലും മറ്റൊന്നല്ലെന്ന് ഇഷ പറയുന്നു.\nമതത്തിന്റെ കാര്യമൊഴിച്ചാല് തട്ടത്തിന് മറയത്തും ബാല്യകാലസഖിയും രണ്ട് വ്യത്യസ്ത ചിത്രങ്ങളാണ്. ബാല്യകാല സഖിയിലെ ബഷീറിന്റെ സുഹറയാണ് ഞാന്. ഒരു പിരിയോഡിക്കലാണ് സിനിമ. 1920 കളിലെ കാലഘട്ടം വീണ്ടും സിനിമ പുനര് നിര്‍മ്മിച്ചു. വസ്ത്രധാരണത്തിലും ബഷീറിന്റെ ശൈലിയിലുള്ള സംഭഷണത്തിലും തുടങ്ങി എല്ലാം ചിത്ത്രില് വിഭിന്നമാണ് - ഇഷ പറയുന്നു.\nപരസ്യങ്ങളിലൂടെ സിനിമയിലെത്തിയ ഇഷ ഇപ്പോഴും അതില് സജീവമാണ്. ബിഗ് സ്‌ക്രീനില് വന്നതുകൊണ്ട് താനെന്തിന് പരസ്യം ഉപേക്ഷിക്കണമെന്നായിരുന്നു ഇഷയുടെ ചോദ്യം. പലതവണ പരസ്യങ്ങളിലൂടെ കണുമ്പോള് ജനം നമ്മുടെ മുഖം പരിചയപ്പെടുന്നെന്നും മാത്രമല്ല താന് സിനിമയില് അഭിനയിക്കാന് കാരണം തന്നെ പരസ്യമാണെന്നും ഇഷ ഓര്‍മിപ്പിച്ചു.\nഇഷാ തല്‍വാര് ആ തട്ടം വീണ്ടുമിട്ടു\nമുംബൈയില് ജനിച്ച് വളര്‍ന്ന ഇഷ മോഡലിങ്ങിലൂടെയാണ് സിനിമയിലെത്തിയത്.\nഹമാര ദില് ആപ്‌കെ പാസ് ഹായ് എന്ന ഹിന്ദി ചിത്രത്തില് പ്രീതിയുടെ സഹോദരിയായാണ് തുടക്കം\nവിനീതിന്റെ തട്ടത്തിന് മറയത്ത് എന്ന ചിത്രത്തിലൂടെ മലയാളത്തിലെത്തി.\nഇഷയ്ക്കും വിനീതിനും നിവിന് പോളിക്കും ബ്രേക്ക് നല്‍കിയ ചിത്രമാണ് തട്ടത്തിന് മറയത്ത്. ഈ ഒരൊറ്റ ചിത്രത്തിന് വേണ്ടി മാത്രം ഇഷ നേടിയത് എട്ട് പുരസ്‌കാരങ്ങളാണ്.\nതട്ടത്തിന് മറയത്ത് എന്ന ചിത്രത്തില് ഇഷയുടെ കഥാപാത്രത്തിന്റെ പേരാണ് ഐഷ അഹമ്മദ്. തലശ്ശേരിയിലെ ഒരു യാഥാസ്ഥിതിക കുടുംബത്തിലെ ഉമ്മച്ചിക്കുട്ടിയാണ് ഐഷ\nമികച്ച പുതുമുഖ താരത്തിനുള്ള സിമ അവാര്‍ഡും നരവധി ഫിലീം ഫെയര് അവാര്‍ഡും കിട്ടിയത് തട്ടത്തിന് മറയത്ത് എന്ന ഒറ്റ ചിത്രത്തിലൂടെയാണ്.\nതട്ടത്തിന് മറയത്ത് എന്ന ചിത്രത്തില് ഐഷയെ പ്രേമിക്കുന്ന വിനോദ് എന്ന നായര് ചെറുക്കനാണ് വിനീത്. ഈ ചിത്രത്തിലെ അഭിനയത്തിന് ഇരുവര്‍ക്കും മികച്ച താരജോഡികള്‍ക്കുള്ള പുരസ്‌കാരം ലഭിച്ചു\nസമാന്ത എന്ന കഥാപാത്രത്തെ അവതരിപ്പിച്ചുകൊണ്ട് ഇഷ തന്റെ രണ്ടാമത്തെ മലയാള ചിത്രം ചെയ്തു, ഐ ലവ് മി\nഗുണ്ട് ജാറി ഗല്ലാന്തായിഡെ എന്ന തെലുങ്ക ചിത്രത്തിലഭിനയിച്ചു.\nതില്ലുമുല്ലു എന്ന തമിഴ്ചിത്രത്തിലും ഇഷ അഭിനയിച്ചിട്ടുണ്ട്.\nഒരു ഗസ്റ്റ് അപ്പിയറന്‍സിലാണ് ഇഷ ഈ മലയാള ചിത്രത്തില് അഭിനയിച്ചത്.\nബഷീറിന്റെ ബാല്യകാല സഖി എന്ന ചിത്രത്തിലൂടെ മലയാളത്തിലേക്ക് വലിയൊരു തിരിച്ചുവരവിനൊരുങ്ങുകയാണ് ഇഷ\nബഷീറിന്റെ കളിക്കൂട്ടുകാരി സുഹറയാണ് ചിത്രത്തില് ഇഷ\nമമ്മൂട്ടിയാണ് ചിത്രത്തില് മജീദിലൂടെ ബഷീറിനെ അവതരിപ്പിക്കുന്നത്. മമ്മൂട്ടിയ്‌ക്കൊപ്പം അഭിനയിക്കുന്നതിലുള്ള സന്തോഷം ഇഷ മറച്ചുവയ്ക്കതെ പറയുന്നു\nപരസ്യ ചിത്രങ്ങളിലൂടെ സിനിമയിലെത്തിയ ഇഷ ഇപ്പോഴും അതില് സജീവമാണ്. സിനിമയും പരസ്യവും ഒരുമിച്ചുകൊണ്ട് പോകാന് തന്നെയാണ് ഇഷയുടെ തീരുമാനം.\nRead more about: mammootty isha talwar balyakalasakhi thattathin marayath shootting മമ്മൂട്ടി ഇഷ തല്‍വാര് ബാല്യകാലസഖി തട്ടത്തിന് മറയത്ത്\nIsha Talwar, who played as Muslim girl in her first film Thattathin Marayathu, after the hit she put on again the veil in Balayakalasakhi.
\nStory first published: Monday, November 4, 2013, 16:42 [IST]


മഴക്കെടുതിയുടെ സഹചര്യത്തില് ആവശ്യമെങ്കില് കൂടുതല് ദുരിതാശ്വാസ ക്യാംപുകള് തുറക്കുമെന്ന് മുഖ്യമന്ത്രി പിണറായി വിജയന്. ക്യാംപുകളിലും ആളുകള് കൊവിഡ് മാനദണ്ഡങ്ങള് പാലിക്കാന് ശ്രദ്ധിക്കണം. കൊവിഡ് ഒഴിയാത്ത സാഹചര്യത്തില് ആളുകള് അടുത്തിടപഴകുന്നത് ഒഴിവാക്കണമെന്നും മുഖ്യമന്ത്രി നിര്‍ദേശിച്ചു.പ്രശ്‌നബാധിത പ്രദേശങ്ങളില് ദുരിതാശ്വാസക്യാമ്പുകള് ആരംഭിച്ചിട്ടുണ്ട്. ക്യാമ്പുകള് കോവിഡ് മാനദണ്ഡമനുസരിച്ച് പ്രവര്‍ത്തിക്കാന് ബന്ധപ്പെട്ടവര് ശ്രദ്ധിക്കണം. ആവശ്യമായ ശാരീരിക അകലം പാലിക്കാനും മാസ്‌ക് ധരിക്കാനും ക്യാമ്പുകളില് കഴിയുന്നവര് തയ്യാറാകണം. ക്യാമ്പുകളില് ആളുകള് കൂട്ടംകൂടി ഇടപഴകാന് പാടുള്ളതല്ല.


ചിരട്ടയില് വളരുന്നു മരിയയുടെ ബിസിനസ് സ്വപ്‌നങ്ങള്\nജീവിതത്തില് എല്ലാവര്‍ക്കുമുണ്ടാകും പലതരം സ്വപ്നങ്ങള്. ചിലര് സ്വപ്നങ്ങളുടെ വഴിയേ പോകും. വേറെ ചിലരാകട്ടെ ഇടയ്ക്ക് വഴിമാറിപ്പോയേക്കും.\nഎന്നാല് ചില സ്വപ്നങ്ങള് നമ്മള് മറന്നുപോയാലും നമ്മെ തേടിയെത്തും. കുഞ്ഞുന്നാളുമുതലേ മരിയയ്ക്കുമുണ്ടായിരുന്നു ഒരു സ്വപ്നം. സ്വന്തമായി എന്തെങ്കിലും ബിസിനസ് ഉണ്ടാകണം. സ്വന്തം നാട്ടിലെ ഏതെങ്കിലും കാര്‍ഷികോത്പന്നത്തെ ലോകത്തിന് മുന്നില് പരിചയപ്പെടുത്തണം. വളര്‍ന്നപ്പോഴും മരിയ തന്റെ സ്വപ്നം കൈവിട്ടില്ല.\nഒരു കാര്‍ഷികോത്പ്പന്നത്തെ എങ്ങനെ മികച്ച രീതിയില് മാര്‍ക്കറ്റ് ചെയ്യാമെന്നതിന്റെ ഉത്തമ മാതൃക കൂടിയാണിപ്പോള് തൃശ്ശൂര് സ്വദേശിനി മരിയ കുര്യാക്കോസ്. ചിരട്ട ഉപയോഗിച്ചുളള വൈവിധ്യമാര്‍ന്ന ഉത്പ്പന്നങ്ങള് ' തേങ്ങ ' എന്ന ബ്രാന്‍ഡ് നെയിമില് വിപണനം ചെയ്യുന്ന മരിയയുടെ കൂടുതല് വിശേഷങ്ങളിലേക്ക്.\nപ്ലസ്ടു കഴിഞ്ഞശേഷമാണ് ഉപരിപഠനത്തിനായി മരിയ ബോംബെയിലേക്ക് ചേക്കേറിയത്. ഇക്കണോമിക്സും ബിസിനസ് അഡ്മിനിസ്ട്രേഷനുമെല്ലാം പൂര്‍ത്തിയാക്കി അവിടെ നല്ലൊരു ജോലിയും സ്വന്തമാക്കി. എങ്കിലും പഴയ സ്വപ്നം മരിയയുടെ മനസ്സില്‍ത്തന്നെയുണ്ടായിരുന്നു. നാട്ടിലെത്തി പഴയ സ്വപ്നങ്ങള് യാഥാര്‍ത്ഥ്യമാക്കണം. പ്രകൃതിദത്ത ഉത്പ്പന്നങ്ങളോട് പണ്ട് മുതലേ ചെറിയൊരിഷ്ടം കൂടുതലുണ്ട്. തേങ്ങയും അതിന്റെ മൂല്യവര്‍ധിത ഉത്പ്പന്നങ്ങളുമായിരുന്നു ആദ്യം ആലോചിച്ചത്. എന്നാല് പിന്നീട് കൂടുതല് സാധ്യതകളെപ്പറ്റി അന്വേഷിക്കുകയും പഠനങ്ങള് നടത്തുകയും ചെയ്തതോടെ ചിരട്ടയിലെത്തിച്ചേര്‍ന്നു. തേങ്ങ എടുത്ത ശേഷം നമ്മള് ഉപേക്ഷിക്കുന്ന ചിരട്ടയില് നിന്ന് എങ്ങനെ മികച്ച ഉത്പ്പന്നങ്ങള് നിര്‍മ്മിക്കാമെന്നതിനെപ്പറ്റിയായി പീന്നീടുളള ഗവേഷണങ്ങള്.\nറോയ് ആൻറണി - മിശ്രവിളകൃഷിയുടെ ഒരു വയനാടൻ വിജയഗാഥ\n''പഴയകാലത്ത് നമ്മുടെ അടുക്കളകളില് ചിരട്ടകൊണ്ടുളള തവിയും മറ്റും പ്രചാരത്തിലുണ്ടായിരുന്നു. എന്നാല് കാലം മാറിയപ്പോള് അവയൊക്കെ നമ്മുടെ അടുക്കളയില് നിന്ന് അപ്രത്യക്ഷമായി. ചിരട്ട കൊണ്ടുളള അടുക്കള ഉത്പ്പന്നങ്ങളില് പുതുമകള് അന്വേഷിച്ചതോടെയാണ് കൂടുതല് വിപണനസാധ്യതകളും തെളിഞ്ഞത്.- മരിയ പറഞ്ഞു.\nചിരട്ട മിനുസപ്പെടുത്തി അടുക്കള ഉപകരണങ്ങള് നിര്‍മ്മിക്കാന് മരിയയ്ക്ക് ആദ്യം പ്രോത്സാഹനമായത് എഞ്ചീനിയര് കൂടിയായ അച്ഛന് കുര്യാക്കോസാണ്. വീട്ടില്‍ത്തന്നെയായിരുന്നു ആദ്യ പരീക്ഷണങ്ങള്. അതിനായുളള ഉപകരണം നിര്‍മ്മിച്ചുനല്‍കിയതും അച്ഛന് തന്നെയായിരുന്നു. സംഭവം വിജയമായതോടെ മരിയയ്ക്ക് പിന്നീട് സംശയിച്ചുനില്‍ക്കേണ്ടിവന്നില്ല. തന്റെ ബ്രാന്‍ഡിന് 'തേങ്ങ'യെന്ന പേരും നല്‍കി.\n2019 ല് തൃശ്ശൂരിലാണ് കമ്പനി തുടങ്ങിയതെങ്കിലും പിന്നീട് പാലക്കാട്ടേക്ക് മാറ്റി.\nചിരട്ട ഉപയോഗിച്ച് നിര്‍മ്മിച്ച തവികള്, ബൗളുകള്, കട്ലറികള്, ചായക്കപ്പുകള്, മെഴുകുതിരി ഹോള്‍ഡറുകള് തുടങ്ങി വൈവിധ്യങ്ങളുടെ നീണ്ട നിര തന്നെ തേങ്ങയെന്ന ബ്രാന്‍ഡില് വിപണിയിലിറക്കിയിട്ടുണ്ട്. ആമസോണ്, ഫ്ളിപ്പ്കാര്‍ട്ട് തുടങ്ങിയ ഓണ്‍ലൈന് സൈറ്റുകളിലൂടെയും സോഷ്യല്‍മീഡിയയിലൂടെയുമെല്ലാണ് വില്പന നടത്തുന്നത്\nചിരട്ട കൊണ്ടുളള ഉത്പ്പന്നങ്ങള്‍ക്ക് നമ്മുടെ നാട്ടില് കിട്ടുന്നതിനെക്കാള് മികച്ച പ്രതികരണമാണ് വിദേശത്തു നിന്നും ലഭിക്കുന്നതെന്ന് മരിയ പറയുന്നു. പ്രതിമാസം ഒന്നരലക്ഷം മുതല് രണ്ട് ലക്ഷം രൂപ വരെ വരുമാനം ഇതിലൂടെ ഉറപ്പിക്കാനാകുന്നുണ്ട്. ഉത്പ്പന്നങ്ങളുടെ നിര്‍മ്മാണത്തിനായി രാസപദാര്‍ത്ഥങ്ങളൊന്നും ഉപയോഗിക്കാറില്ലെന്നതാണ് മറ്റൊരു പ്രത്യേകത.\nകേരളത്തിലെ വിവിധ സ്ഥലങ്ങളില് ചിരട്ട കൊണ്ട് ഉത്പ്പന്നങ്ങള് നിര്‍മ്മിക്കുന്ന വിദഗ്ധര് മരിയയ്ക്ക് സഹായവുമായി ഒപ്പമുണ്ട്. എണ്ണായിരത്തില്‍പ്പരം ഉത്പ്പന്നങ്ങള് തേങ്ങയെന്ന ബ്രാന്‍ഡില് ഇതിനകം വില്പനയും നടത്തിക്കഴിഞ്ഞു.\nEnglish Summary: success story of mariya kuriyakose who recycles coconut shells into kitchenware


പരീക്ഷയ്ക്കുമുമ്പേ കുട്ടികള് മാര്‍ക്കിടുന്നു, അധ്യാപകര്‍ക്ക് | Calicut University| NACC\nപരീക്ഷയ്ക്കുമുമ്പേ കുട്ടികള് മാര്‍ക്കിടുന്നു, അധ്യാപകര്‍ക്ക്\nJun 9, 2021, 12:07 PM IST\n35 പഠനവകുപ്പുകളിലായി നാലായിരത്തോളം വിദ്യാര്‍ഥികളാണ് കാലിക്കറ്റിലുള്ളത്. ആദ്യഘട്ടത്തില് പി.ജി. വിദ്യാര്‍ഥികള്‍ക്കാണു മാര്‍ക്കിടല് സൗകര്യം\nകോഴിക്കോട്: പരീക്ഷ തുടങ്ങും മുമ്പേ, പഠിപ്പിച്ച അധ്യാപകർക്കു മാർക്കിടുകയാണ് കാലിക്കറ്റ് സർവകലാശാലാ പഠനവകുപ്പിലെ വിദ്യാർഥികൾ. പഠിപ്പിക്കുന്ന വിഷയത്തിലുള്ള അവഗാഹം, ആശയവിനിമയശേഷി, ക്ലാസിനുള്ള മുന്നൊരുക്കം, വിദ്യാർഥികൾക്കു പ്രചോദനമേകാനുള്ള കഴിവ് തുടങ്ങി 16 കാര്യങ്ങൾക്കാണ് 'സ്റ്റുഡന്റ് പോർട്ടൽ' മാർക്കിടുന്നത്. ഒന്നുമുതൽ നാലുവരെ റേറ്റിങ്ങാണ് നൽകേണ്ടത്.\nഅധ്യാപകരെക്കുറിച്ചുള്ള അഭിപ്രായങ്ങൾ കടലാസിൽ എഴുതിവാങ്ങുന്ന രീതി മുമ്പുമുണ്ട്. എന്നാൽ, എല്ലാവരും അതിനു തയ്യാറാകാറില്ല. മോശം അഭിപ്രായം രേഖപ്പെടുത്തിയാൽ ഇന്റേണൽ മാർക്കിനെ ബാധിക്കുമോ എന്ന ആശങ്കയും പലർക്കുമുണ്ട്.\nഇതിനെല്ലാം പരിഹാരമാണു പുതിയ രീതി. ഓരോ സെമസ്റ്ററിലും പരീക്ഷാ ഹാൾടിക്കറ്റ് ഡൗൺലോഡ് ചെയ്യുന്നതിനു മുന്നോടിയായാണ് അധ്യാപകരെ നിർബന്ധമായും വിലയിരുത്തേണ്ടത്. ഒന്ന്, മൂന്ന് സെമസ്റ്റർ വിദ്യാർഥികളാണ് ഇപ്പോൾ റേറ്റിങ് നടത്തുന്നത്. ഒരാൾക്ക് ഒരധ്യാപകനെക്കുറിച്ച് ഒരുതവണ മാത്രമേ റേറ്റിങ് നടത്താനാകൂ. വിദ്യാർഥികളുടെ വിലയിരുത്തൽ അധ്യാപകന് അറിയാനാകും. എന്നാൽ, ആര്, എത്ര മാർക്കുനൽകിയെന്ന് അറിയാനാകില്ല. ക്ലാസിലെ മൊത്തം വിദ്യാർഥികൾ നൽകുന്ന റേറ്റിങ്ങിന്റെ ശരാശരി നോക്കി അധ്യാപകന്റെ മികവ് വകുപ്പുമേധാവി നിശ്ചയിക്കും.\nവകുപ്പുമേധാവികൾ അധ്യാപകരെക്കുറിച്ചുള്ള റേറ്റിങ് ക്രോഡീകരിച്ച് സർവകലാശാലയുടെ ആഭ്യന്തര ഗുണനിലവാരം ഉറപ്പാക്കുന്നതിനുള്ള സമിതിയായ ഐ.ക്യു.എ.സിക്കു കൈമാറും. നാഷണൽ അസസ്മെന്റ് ആൻഡ് അക്രഡിറ്റേഷൻ കൗൺസിലിന്റെ (നാക്) പരിശോധനയുടെ ഭാഗമായാണ് ഐ.ക്യു.എ.സി. സർവകലാശാലയിലെ കംപ്യൂട്ടർ പഠനവിഭാഗത്തിന്റെ സഹായത്തോടെ പോർട്ടൽ തയ്യാറാക്കിയത്. അധ്യാപന നിലവാരം മെച്ചപ്പെടുത്തുന്നതിനും അധ്യാപകർക്ക് ആവശ്യമായ മാർഗനിർദേശങ്ങൾ കൊണ്ടുവരുന്നതിനും ഉപകരിക്കുന്നതാണ് ഈ രീതി.\n35 പഠനവകുപ്പുകളിലായി നാലായിരത്തോളം വിദ്യാർഥികളാണ് കാലിക്കറ്റിലുള്ളത്. ആദ്യഘട്ടത്തിൽ പി.ജി. വിദ്യാർഥികൾക്കാണു മാർക്കിടൽ സൗകര്യം. ഒരു വിദ്യാർഥിയെ സംബന്ധിച്ച സകല അക്കാദമിക് വിവരങ്ങളും രേഖപ്പെടുത്താനും ആവശ്യമുള്ളപ്പോൾ എടുക്കാനും കഴിയുന്ന തരത്തിൽ പോർട്ടൽ വിപുലമാക്കാനിരിക്കുകയാണ് അധികൃതർ.\nസ്വയം വിലയിരുത്താൻ നല്ല മാർഗം\nഅധ്യാപകർക്കു സ്വയം വിലയിരുത്തുന്നതിനും ആവശ്യമായ മാറ്റങ്ങൾ വരുത്തുന്നതിനും ഉപകരിക്കുന്നതാണ് പദ്ധതി. അധ്യാപനരീതിയിൽ അപാകങ്ങളുണ്ടെങ്കിൽ തിരിച്ചറിയാൻ വകുപ്പുമേധാവിക്കും സാധിക്കും. ആവശ്യമെങ്കിൽ ഭാവിയിൽ പരിശീലനങ്ങളും നടത്താനാകും.\n-ഡോ. എം.കെ. ജയരാജ്\n(വൈസ് ചാൻസലർ, കാലിക്കറ്റ് സർവകലാശാല)\nContent Highlights: Calicut University Students to evaluate teachers, NAAC, Assessment


നിക്ഷേപം; ചോദ്യങ്ങളേറെ, അടിത്തറ ഒന്നുമാത്രം | Geojit Financial Services Blog\nHome Knowledge Bites Regional Language Articles നിക്ഷേപം; ചോദ്യങ്ങളേറെ, അടിത്തറ ഒന്നുമാത്രം\nനിക്ഷേപം; ചോദ്യങ്ങളേറെ, അടിത്തറ ഒന്നുമാത്രം\nഎന്‍റെ പതിനഞ്ചു വര്‍ഷത്തെ ഔദ്യോഗിക ജീവിതത്തില് നിരന്തരം കേട്ടുകൊണ്ടിരിക്കുന്നതും ഇന്നും ഇനിയങ്ങോട്ടും കേള്‍ക്കാനിരിക്കുന്നതുമായ ചില ചോദ്യങ്ങള്‍ക്ക് എന്നെന്നേക്കുമായിട്ടുള്ള ഒരു ഒറ്റയുത്തരത്തിന്‍റെ ആവലി ഇന്ന് തയ്യാറാക്കുന്നു. ചിലതിന്‍റെയൊക്കെ ഉത്തരം നമുക്കറിയാമെങ്കിലും നാം അത് വീണ്ടും വീണ്ടും ചോദിക്കും, അബദ്ധങ്ങള് കാണിക്കും. പലവട്ടം ആവര്‍ത്തിക്കപ്പെട്ടിട്ടുണ്ടെങ്കിലും ഈ ഉത്തരം ഏറെ പ്രാധാന്യം അര്‍ഹിക്കുന്നതാണ്. ഏതൊരു നിക്ഷേപകനും ജീവിതത്തിലുടനീളം ഓര്‍ത്തിരിക്കേണ്ട കുറെ കാര്യങ്ങള് ഈ ഉത്തരങ്ങളില് അടങ്ങിയിട്ടുണ്ട്. ഫലപ്രദമായ നിക്ഷേപ തീരുമാനങ്ങള്‍ക്കും മികച്ച നേട്ടത്തിനുമായി ഈ നിര്‍ദ്ദേശങ്ങള് നിങ്ങള്‍ക്ക് പാലിക്കാം.\nചോ: ഇപ്പോള് ഓഹരി വിപണിയില് നിക്ഷേപിക്കാന് നല്ല സമയമാണോ?\nഉ : ഓഹരി അധിഷ്ഠിത നിക്ഷേപത്തിന് ഏറ്റവും നല്ല സമയം എന്നൊന്നില്ല. അങ്ങനെ ഒരു സമയം ചരിത്രം പരിശോധിക്കുമ്പോള് നമുക്ക് കാണാന് സാധിക്കുമെങ്കിലും ഭാവിയെപ്പറ്റി പ്രവചിക്കുക എന്നത് അസാധ്യമാണ്. അങ്ങനെ നോക്കിയാല് ഏതൊരു നിക്ഷേപവും ഏതൊരു സമയവും ഓഹരി നിക്ഷേപത്തിന് നല്ലത് തന്നെ.\nചോ: എനിക്ക് ഒന്നിച്ചൊരു തുക ഇന്ന് നിക്ഷേപിക്കാന് പറ്റുമോ?\nഉ: ഓഹരി നിക്ഷേപത്തില് വലിയ തുകകള് ഒന്നിച്ചു നിക്ഷേപിക്കുന്നത് വന്‍കിട നിക്ഷേപകരാണ്. അവര്‍ക്ക് ചിലപ്പോള് ഓഹരികളുടെ വിലകളെത്തന്നെ സ്വാധീനിക്കാന് കഴിഞ്ഞേക്കും. അങ്ങനെയുള്ള വാര്‍ത്തകള് നാം കേള്‍ക്കാറുമുണ്ട്. സാധാരണക്കാര്‍ക്ക്, അല്ലെങ്കില് വിപണിയെപ്പറ്റി ആഴത്തിലുള്ള വിവരം ഇല്ലാത്തവര്‍ക്ക് എപ്പോഴും നിക്ഷേപിക്കാന് ഉദ്ദേശിക്കുന്ന തുകയുടെ ഒരു ചെറിയ ഭാഗം മാത്രം നിക്ഷേപിക്കുന്നതാവും ഉചിതം. അതും ദീര്‍ഘകാല വീക്ഷണത്തോടെ.\nചോ: നിക്ഷേപിക്കാന് നല്ലൊരു ഓഹരി / സ്കീം പറഞ്ഞു തരാമോ?\nഉ: ഓരോരുത്തരുടെയും നിക്ഷേപ ആവശ്യം, ദൈര്‍ഘ്യം, പ്രായം, സാമ്പത്തിക സ്ഥിതി എന്നിവ അനുസരിച്ച് നിക്ഷേപിക്കാന് അനുയോജ്യമായ സ്കീം/ഓഹരി വ്യത്യാസപ്പെട്ടിരിക്കും. ഓരോ നിക്ഷേപകന്‍റെയും ആവശ്യങ്ങള് മനസ്സിലാക്കിയതിന് ശേഷം മാത്രമേ സ്കീം തീരുമാനിക്കാനാവു. ഓഹരികള് ആയാലും ദീര്‍ഘകാല / ഹ്രസ്വകാല നിക്ഷേപത്തിനും, സാമ്പത്തിക സ്ഥിതിക്കനുസരിച്ചും തിരഞ്ഞെടുപ്പ് നടത്തണം. ഏറ്റവും നല്ല സ്കീം എന്നൊന്നില്ല. ഏറ്റവും നല്ല നിക്ഷേപ പ്രതിവിധി ഉണ്ട്.\nചോ: ഡെറ്റ് ഫണ്ടുകള് റിസ്കുള്ള നിക്ഷേപങ്ങളാണോ?\nഉ : തീര്‍ച്ചയായും അതെ. വിപണിയില് ‘റിസ്ക്-ഫ്രീ’ എന്ന് വിശേഷിപ്പിക്കുന്ന ചില നിക്ഷേപങ്ങള് ഉണ്ട്. അതായത് ട്രഷറി ബില്ലുകള്. ഒരു വര്‍ഷത്തില് താഴെ മാത്രം നിക്ഷേപ കാലാവധിയുള്ള ഈ ബോണ്ടുകളാണ് ഇന്ത്യയില് ഒരു റിസ്കും ഇല്ലാത്ത നിക്ഷേപങ്ങള്. ഇവയുടെ പലിശനിരക്കിനേക്കാള് വരുമാനം വാഗ്ദാനം ചെയ്യുന്ന ഏതു നിക്ഷേപത്തിനും റിസ്ക് ഉണ്ട്. ഓഹരിവിപണിയിലെ റിസ്കിനെ പേടിച്ച് ‘പന്തളത്തേയ്ക്ക്’ ചെന്നിട്ട് പ്രത്യേകിച്ച് കാര്യമൊന്നുമില്ല. ഒരു സ്കീമിലെ പലിശനിരക്ക് (YTM ), ട്രഷറി നിരക്കുകളേക്കാളും എത്ര കൂടി നില്‍ക്കുന്നു അത്രയും ആ സ്കീമിലെ റിസ്ക് കൂടുതലായിരിക്കും.\nചോ: ബാങ്ക് നിക്ഷേപത്തിന് പലിശ കുറഞ്ഞു: ബാങ്കിലെ പലിശയേക്കാള് കൂടുതല് പലിശ കിട്ടുന്ന റിസ്കില്ലാത്ത നിക്ഷേപം പറഞ്ഞു തരാമോ?\nഉ: ഇതിന്‍റെ ഉത്തരം നേരത്തെ ചോദിച്ച ചോദ്യവുമായി കൂട്ടിവായിക്കണം. ബാങ്ക് നിക്ഷേപത്തിന് ഒരു പരിധിവരെ ഇന്‍ഷുറന്‍സ് പരിരക്ഷ ഉണ്ട്.5ലക്ഷം രൂപവരെയുള്ള നിക്ഷേപം നിക്ഷേപകന് തിരിച്ചു ലഭിക്കാനുള്ള സംവിധാനമുണ്ട്. പലിശനിരക്കുകളില് നേരിട്ട് റിസ്കില്ലെങ്കിലും നിങ്ങള് നിക്ഷേപിച്ചതിനുശേഷം അടുത്ത ദിവസങ്ങളില് പലിശ നിരക്ക് കൂടിയാല് അത് കിട്ടാതെപോകുന്ന ഒരു അവസ്ഥ ഉണ്ടായിരിക്കും. ബാങ്കിലേത് നേരത്തെതന്നെ പലിശനിരക്ക് നിജപ്പെടുത്തിയിട്ടുള്ള ഒറ്റ നിക്ഷേപമാണെങ്കില് ഡെറ്റ് ഫണ്ടുകള് ഓരോ ദിവസവും പലിശ നിരക്കില് മാറ്റം സംഭവിച്ചുകൊണ്ടിരിക്കുന്ന നിക്ഷേപങ്ങളാണ്. അതില് അനേകം ബോണ്ടുകളിലേക്ക് നിക്ഷേപം വിന്യസിക്കുന്നുണ്ട്. അതുകൊണ്ടു തന്നെ വിപണിയിലെ നിരക്കുകളുടെ ഏറ്റക്കുറച്ചിലുകള് സ്കീമിന്‍റെ വരുമാനത്തെ ബാധിക്കും. ബാങ്കിലെ നിരക്കിനേക്കാള് കൂടുതല് പലിശ ആഗ്രഹിക്കുമ്പോള് അതിനനുസരിച്ച് ഏറ്റക്കുറച്ചിലുകളുടെ റിസ്ക്കും താങ്ങാന് നിക്ഷേപകന് തയ്യാറാകണം. ഇവിടെ ഗവേഷണാധിഷ്ഠിത നിക്ഷേപ ഉപദേഷ്ടാക്കളുടെ സേവനം നിക്ഷേപകന് ഗുണം ചെയ്യും. ഭാവിയിലെ പലിശ നിരക്കുകളുടെ ഏകദേശ പഥം മനസിലാക്കി യോജിച്ച സ്കീമുകള് തിരഞ്ഞെടുക്കാന് സാധിച്ചാല് മികച്ച വരുമാനം നേടാം.\nചോ: സ്വര്‍ണ്ണത്തില് നിക്ഷേപിക്കാന് ഇപ്പോള് നല്ല സമയമാണോ?\nഉ: ലോകത്ത് ഭാവി പ്രവചിക്കാന് ഏറ്റവും ബുദ്ധിമുട്ടുള്ള നിക്ഷേപമാണ് കറന്‍സി. വിനിമയ നിരക്കുകളെ ആസ്പദമാക്കി നിക്ഷേപിക്കുന്നവര് ഏറ്റവും കൂടുതല് ഗവേഷണാധിഷ്ഠിതമായി കൈകാര്യം ചെയ്യേണ്ട ഒന്നാണ് കറന്‍സി. അതുപോലെതന്നെ ഭാവി പ്രവചിക്കാന് ബുദ്ധിമുട്ടുള്ള ഒന്നാണ് സ്വര്‍ണ്ണം. കാരണം സ്വര്‍ണ്ണത്തിന്‍റെ വളര്‍ച്ച വിപണിയുടെ തളര്‍ച്ചയുമായി ബന്ധപ്പെട്ടുകിടക്കുന്നു. സാധാരണ വിപണിയെ സാരമായി ബാധിക്കുന്ന ഏതൊരു സംഭവവും സ്വര്‍ണ്ണത്തിനു ഉണര്‍വേകുന്നതാണ്. അതുകൊണ്ട് മോശം വാര്‍ത്തകള്‍ക്ക് കാതോര്‍ക്കുന്ന ഒന്നായതിന്‍റെ പേരില് കൃത്യമായ ഒരു ഭാവിപ്രവചനം സ്വര്‍ണ്ണത്തില് സാധ്യമല്ല. അതുപോലെ തന്നെ ഡോളറിന്‍റെ വിപരീത ദിശയില് സഞ്ചരിക്കുന്ന ഒന്നാണ് സ്വര്‍ണ്ണം. ഒരാളുടെ നിക്ഷേപത്തിന്‍റെ 10-15 ശതമാനം വരെ സ്വര്‍ണ്ണമായിരിക്കുന്നത് നല്ലതുതന്നെ.\nചോ: രൊക്കം പണത്തിനു വീട് പണിയുന്നതാണോ ലോണെടുക്കുന്നതാണോ ലാഭം?\nഉ: നിക്ഷേപ പലിശ വായ്പ പലിശയേക്കാള് കൂടുതലാണെങ്കില് കൈയിലുള്ള പണം നിക്ഷേപിച്ച് വീടിനായി ലോണ് എടുക്കുന്നതാണ് നല്ലത്. എന്നാല് ഈ ഗുണം രണ്ട് പലിശകള് തമ്മിലുള്ള അന്തരത്തേയും നിക്ഷേപ-വായ്പ കാലാവധിയേയും ആശ്രയിച്ചിരിക്കും. വായ്പ/നിക്ഷേപ കാലാവധി കുറയുമ്പോഴും ഈ ഗുണം കുറഞ്ഞു വരും. പലിശയുടെ അന്തരം ചെറുതാണെങ്കില് പോലും കാലാവധി കൂടുതലാണെങ്കില് മെച്ചം കൂടുതലായിരിക്കും. കൂടാതെ വായ്പയുടെ മുതലും പലിശയും നികുതിയിളവിന് ബാധകമായതുകൊണ്ട് ആ ഘടകവും കണക്കിലെടുക്കേണ്ടതുണ്ട്.\nചോ : ഏതാണ് ഏറ്റവും നല്ല നിക്ഷേപം?\nഉ : നിങ്ങളുടെ സാമ്പത്തിക ആവശ്യങ്ങളെ നിങ്ങള്‍ക്ക് താങ്ങാവുന്ന റിസ്കിനുള്ളില് നിന്നുകൊണ്ട് നേടാന് സഹായിക്കുന്ന നിക്ഷേപമാണ് ഏറ്റവും നല്ല നിക്ഷേപം. അതുകൊണ്ട് തന്നെ ഓരോരുത്തര്‍ക്കും ചേരുന്ന നിക്ഷേപം പലതായിരിക്കും. അതുപോലെ തന്നെ പല നിക്ഷേപ ആസ്തി വര്‍ഗ്ഗങ്ങളുടെ പല തോതിലുള്ള നിക്ഷേപമാണ് ഓരോരുത്തര്‍ക്കും യോജിക്കുക. അത് മനസ്സിലാക്കി ആ രീതിയില് നിക്ഷേപിക്കുമ്പോളാണ് അത് ഏറ്റവും നല്ല നിക്ഷേപമായി മാറുന്നത്. എപ്പോഴും ഏറ്റവും മികച്ച വരുമാനം നേടിത്തരാന് ലോകത്തിലെ ഒരു നിക്ഷേപത്തിനും കഴിയില്ല.\nPrevious articlePlanning Whiz- Are the investments we made sufficient to meet our goals?\nNext articleLondon spot gold hits 5-month high: Will the momentum continue in near term?


FACEBOOK POST OF MANOJ VELLANADU | അതിനാല് ഇപ്പോള് നിങ്ങള് ഉപയോഗിക്കുന്ന മെറ്റ്ഫോര്‍മ്മിന് തുടര്‍ന്നു ഉപയോഗിക്കുക; വാട്സാപ്പ് മെസേജ് കണ്ട് ഗുളികകള് പെട്ടെന്ന് നിര്‍ത്തുന്നത് രക്തത്തില് ഷുഗര് വര്‍ദ്ധിച്ച് നിങ്ങളെത്തന്നെ കുഴപ്പത്തില് ചാടിക്കും; എന്നിട്ടും ആശങ്കയുണ്ടെങ്കില് ചികിത്സിക്കുന്ന ഡോക്ടറെ നേരിട്ട് ബന്ധപ്പെട്ട് വേണ്ടത് ചെയ്യുക ; പ്രമേഹ രോഗികള് കഴിക്കുന്ന മെറ്റ്‌ഫോമിന് ഗുളിക കാന്‍സറിനു കാരണമാകുമെന്ന വ്യാജ പ്രചരണങ്ങൾക്കെതിരെ ആഞ്ഞടിച്ച് ഡോ. മനോജ് വെള്ളനാട് - Malayalivartha.com Widgets Magazine\nഅതിനാല് ഇപ്പോള് നിങ്ങള് ഉപയോഗിക്കുന്ന മെറ്റ്ഫോര്‍മ്മിന് തുടര്‍ന്നു ഉപയോഗിക്കുക; വാട്സാപ്പ് മെസേജ് കണ്ട് ഗുളികകള് പെട്ടെന്ന് നിര്‍ത്തുന്നത് രക്തത്തില് ഷുഗര് വര്‍ദ്ധിച്ച് നിങ്ങളെത്തന്നെ കുഴപ്പത്തില് ചാടിക്കും; എന്നിട്ടും ആശങ്കയുണ്ടെങ്കില് ചികിത്സിക്കുന്ന ഡോക്ടറെ നേരിട്ട് ബന്ധപ്പെട്ട് വേണ്ടത് ചെയ്യുക ; പ്രമേഹ രോഗികള് കഴിക്കുന്ന മെറ്റ്‌ഫോമിന് ഗുളിക കാന്‍സറിനു കാരണമാകുമെന്ന വ്യാജ പ്രചരണങ്ങൾക്കെതിരെ ആഞ്ഞടിച്ച് ഡോ. മനോജ് വെള്ളനാട്\n24 OCTOBER 2020 12:18 PM IST\nപ്രമേഹ രോഗികള് കഴിക്കുന്ന മെറ്റ്‌ഫോമിന് ഗുളിക കാന്‍സറിനു കാരണമാകുമെന്ന പ്രചരണങ്ങൾ തകൃതിയായി നടക്കുകയാണ്. എന്നാൽ ഈ വിഷയത്തിൽ പ്രതികരണവുമായി ഡോ. മനോജ് വെള്ളനാട് രംഗത്ത് . ലോകത്ത് കോടിക്കണക്കിന് ടൈപ്പ്2പ്രമേഹരോഗികള് കഴിക്കുന്ന മരുന്നാണ് മെറ്റ്‌ഫോമിന്. പ്രമേഹത്തിന് മാത്രമല്ല പിസിഒഡി ഉള്ള സ്‌സ്ത്രീകള്‍ക്കും അമിതവണ്ണമുള്ളവര്‍ക്കും ഇത് കൊടുക്കാറുണ്ട്. അങ്ങനൊരു മരുന്ന് കാന്‍സറിലേക്ക് വഴിതുറക്കും എന്നു പറയുന്നതിലെ സത്യം എന്തെന്ന് ഡോ. മനോജ് വെള്ളനാട് ചൂണ്ടികാണിക്കുന്നു .\nഅദ്ദേഹത്തിന്റെ ഫെയ്‌സ്ബുക്ക് കുറിപ്പ് ഇങ്ങനെ;\n'മെറ്റ്ഫോമിന് ഗുളികയില് ക്യാന്‍സറുണ്ടാക്കുന്ന NDMA! മരുന്ന് പിന്‍വലിക്കാന് ആവശ്യപ്പെട്ട് FDA. ഞെട്ടിത്തരിച്ച് പ്രമേഹരോഗികള്' അഥവാ ഞെട്ടിയില്ലെങ്കില് പുറകിലൂടെ വന്നൊരുന്ത് തന്നിട്ടെങ്കിലും പ്രമേഹരോഗികളെ ഞെട്ടിക്കുകയാണ് പത്രമാധ്യമങ്ങളുടെയും 'വാട്സാപ്പ് ഫോര്‍വേഡ് അഡിക്റ്റ്' മാമന്മാരുടെയും പ്രധാനധര്‍മ്മം തന്നെ. അത്തരത്തില് ഹൗസ് ഫുള്ളായി ഓടുന്നൊരു സന്ദേശത്തിന്‍്റെ തലക്കെട്ടാണ് മേളില്.\nലോകത്ത് കോടിക്കണക്കിന് ടൈപ്പ്2പ്രമേഹരോഗികള് കഴിക്കുന്ന മരുന്നാണ് മെറ്റ്ഫോമിന്. പ്രമേഹത്തിന് മാത്രമല്ല, PCOD ഉള്ള സ്ത്രീകള്‍ക്കും അമിതവണ്ണമുള്ളവര്‍ക്കും ഇത് കൊടുക്കാറുണ്ട്. അങ്ങനൊരു മരുന്നിന് ഇങ്ങനൊരു പ്രശ്നമുണ്ടെന്ന് പറഞ്ഞാല് ആരായാലും ഞെട്ടും.\nയഥാര്‍ത്ഥത്തില് എന്താണ് സംഭവം?\nഅമേരിക്കയിലെ ചില മെറ്റ്ഫോര്‍മിന് ബ്രാന്റുകളില് NDMA (N -Nitroso dimethylamine) എന്ന പദാര്‍ത്ഥം അധികമായി കണ്ടെത്തിയതുകൊണ്ട് FDA ആ ബ്രാന്റുകള് കടകളില് നിന്ന് പിന്‍വലിക്കാന് കമ്ബനികളോട് ആവശ്യപ്പെട്ടു. യഥാര്‍ത്ഥത്തില് ആ ബ്രാന്‍്റുകളുടെ ചില ബാച്ചുകളിലാണ് ഈ impurity കണ്ടെത്തിയത്. അതും, metformin സാവധാനം മാത്രം രക്തത്തില് കലരുന്ന extended release വിഭാഗത്തില് പെട്ട ഗുളികകളില് മാത്രമാണ് അനുവദിക്കപ്പെട്ട അളവിലധികം NDMA കണ്ടെത്തിയിട്ടുള്ളത്.\nFDA യുടെ വെബ്സൈറ്റിലൂടെ ഒന്ന് വെറുതെ സഞ്ചരിച്ചാല് തന്നെ അറിയാന് കഴിയും, ഇത്തരത്തില് ഓരോ ബ്രാന്‍ഡ് മരുന്നും എത്ര പ്രാവശ്യം പരിശോധനകള്‍ക്ക് വിധേയമാക്കുന്നുണ്ടെന്നും ഈ വാര്‍ത്തയില് പുതിയതെന്തെങ്കിലും ഉണ്ടോ എന്നും. ഒന്നുമില്ല. നിരന്തരം ഇത്തരം പരിശോധനകള് നടക്കുകയും അതിന്‍്റെ ഫലം പൊതുജനങ്ങള്‍ക്ക് കാണും വിധം പ്രസിദ്ധീകരിക്കുകയും ചെയ്യുന്നുണ്ടവര്.\nMetformin എന്ന പ്രമേഹമരുന്ന് കണ്ടുപിടിച്ചിട്ടിപ്പൊ 100 വര്‍ഷമാകുന്നു. ഒരുപാട് പഠനങ്ങളിലൂടെ ഇതിനകം കടന്നുപോയ ശേഷമാണത്, Type2പ്രമേഹത്തിന്‍്റെ ഫസ്റ്റ് ലൈന് മെഡിസിനായി അത് അംഗീകരിക്കപ്പെട്ടത്. ലോകാരോഗ്യ സംഘടനയുടെ 'Essential medicines list'-ലെ ഒരംഗം കൂടിയാണീ മരുന്ന്. എന്നുവച്ചാല് 'അവശ്യമരുന്ന്'.\nഎല്ലാ മരുന്നുകളെയും പോലെ തന്നെ, ഇതിനും സൈഡ് എഫക്റ്റ്സ് ഉണ്ട്. ശാസ്ത്രമതിനെപ്പറ്റി വിശദമായി പഠിച്ചിട്ടുമുണ്ട്. എന്തായാലും, അക്കൂട്ടത്തില് ക്യാന്‍സര് ഇല്ലാ. എന്നുവച്ചാല് വാട്സാപ്പ് സന്ദേശം വായിച്ച് മെറ്റ്ഫോമിനെ വെറുതേ പേടിക്കണ്ടാന്ന്..\nപിന്നെന്തിനാണീ പിന്‍വലിക്കല് എന്നല്ലേ..?\nNDMA-യെന്ന കലര്‍പ്പാണ് വില്ലന്. ആരാണീ NDMA?\nN-Nitrosodimethylamine എന്ന രാസവസ്തുവിന്റെ ചുരുക്കെഴുത്താണ് ഇത്. നമ്മളുപയോഗിക്കുന്ന പഴങ്ങളിലും പച്ചക്കറികളിലും പാലിലും പാലുല്പന്നങ്ങളിലും ഇറച്ചിയിലും ഒക്കെ ഈ NDMA ഒരു മാലിന്യമായി കാണപ്പെടുന്നുണ്ട്. മാത്രമല്ല ചില ഭക്ഷണപദാര്‍ത്ഥങ്ങള് പാകം ചെയ്യുമ്ബോഴും NDMA ഉണ്ടാകാറുണ്ട്. അതുപോലെ ചില വ്യാവസായിക രാസപ്രവര്‍ത്തനങ്ങളുടെ ബൈ പ്രോഡക്റ്റ് ആയും വെള്ളം ക്ലോറിനേറ്റ് ചെയ്യുമ്ബോഴും ഈ രാസവസ്തു ഉണ്ടാകുന്നുണ്ട്.\nഈ കലര്‍പ്പ് മുന്‍പ് അമിതരക്ത സമ്മര്‍ദ്ദത്തിനുള്ള മരുന്നുകളായ വല്‍സാര്‍ട്ടന്, ലൊസാര്‍ട്ടന്, അസിഡിറ്റി മരുന്നായ റാനിറ്റിഡിന് എന്നിവയിലെ ചില ബ്രാന്റുകളിലും നേരത്തേ റിപ്പോര്‍ട്ട് ചെയ്തിരുന്നു. അതുപോലെ മെറ്റ്ഫോമിന്‍്റെ ചില ബ്രാന്‍ഡുകളിലും.\nNDMA ക്യാന്‍സര് ഉണ്ടാക്കുമോ?\nമനുഷ്യനില് ഇതുവരെയും ഈ രാസവസ്തു ക്യാന്‍സര് ഉണ്ടാക്കിയതായിട്ട് അറിവില്ല. എന്നാല് എലികളില് നടത്തിയ പരീക്ഷണങ്ങളില് ക്യാന്‍സര് ഉണ്ടാക്കിയിട്ടുണ്ട്. അതുകൊണ്ടുതന്നെ മനുഷ്യനില് ഇത് ക്യാന്‍സര് ഉണ്ടാക്കാനുള്ള സാധ്യതയുണ്ട് എന്ന് കണ്ടിട്ടാണ് ഇതിനെ ഒരു 'പ്രോബബിള് കാര്‍സിനോജന്' ആയി കണക്കാക്കുന്നത്. അളവ് നിയന്ത്രിക്കുന്നത്.\nഇവിടിപ്പൊ Metformin extended release ഗുളികകളില് സാധാരണ ഭക്ഷണ വസ്തുക്കളില് കാണുന്ന അളവിലെ NDMA ഉണ്ടായിരുന്നുള്ളു. എങ്കിലും വളരെ അധികം നാള് ഉയര്‍ന്ന അളവില് ഉള്ളില് ചെന്നാല് കാന്‍സറിനു ഹേതുവായാലോ എന്ന സംശയമുള്ളതിനാനാലാണ്, പൂര്‍ണ്ണ സുരക്ഷിതത്വം ഉറപ്പാക്കാന് ആ ബ്രാന്റുകളിലെ ആ ബാച്ച് മരുന്നുകള് തിരിച്ച് വിളിച്ചത്.\nഇതില് നിന്നും ഈ സിസ്റ്റം എത്ര കാര്യക്ഷമമായി പ്രവര്‍ത്തിക്കുന്നു എന്നുകൂടി മനസ്സിലാക്കാന് നമുക്ക് സാധിക്കും. ഒരു മരുന്ന്, അതും 100 വര്‍ഷത്തോളമായി നിരവധി പഠനങ്ങളിലൂടെ കൃത്യമായ ധാരണയുള്ള ഒരു മരുന്ന്, അതിലെ ഓരോ ബ്രാന്‍ഡും വിപണിയില് എത്തിക്കഴിഞ്ഞാല് പോലും വീണ്ടുമതില് പഠനങ്ങള് നടക്കുന്നു എന്നും, എന്തെങ്കിലും പോരായ്മ കണ്ടെത്തിയാലുടന് തിരിച്ചു വിളിക്കാനും, അതുവഴി രോഗികളുടെ സേഫ്റ്റി ഉറപ്പുവരുത്താനും സാധിക്കുന്നുണ്ടെന്നുമൊക്കെ ഉള്ളതിന്‍്റെ തെളിവാണ് ഇത്തരം വാര്‍ത്തകള്. അതിന്‍്റെ പോസിറ്റീവ് വശം തന്നെയാണ് നമ്മള് സ്വീകരിക്കേണ്ടത്. രോഗിയുടെ സുരക്ഷയ്ക്ക് ശാസ്ത്രമെത്ര പ്രാധാന്യം കൊടുക്കുന്നുണ്ടെന്നതിന്‍്റെ തെളിവാണവ.\nമെറ്റ്ഫോമിന് കഴിക്കുന്ന പലരും ഉത്കണ്ഠാകുലരായി മെസേജുകള് അയച്ചതുകൊണ്ടാണിതെഴുതിയത്. എല്ലാവരും മനസിലാക്കേണ്ടത്, ഏതാനും ബ്രാന്റുകളുടെ ചില ബാച്ചുകളില് മാത്രമാണു NDMA കൂടുതലായി കണ്ടത്, അതും extended release വിഭാഗത്തിലുള്ളവയില് മാത്രം.\nഅതിനാല് ഇപ്പോള് നിങ്ങള് ഉപയോഗിക്കുന്ന മെറ്റ്ഫോര്‍മ്മിന് തുടര്‍ന്നു ഉപയോഗിക്കുക. വാട്സാപ്പ് മെസേജ് കണ്ട് ഗുളികകള് പെട്ടെന്ന് നിര്‍ത്തുന്നത് രക്തത്തില് ഷുഗര് വര്‍ദ്ധിച്ച് നിങ്ങളെത്തന്നെ കുഴപ്പത്തില് ചാടിക്കും. എന്നിട്ടും ആശങ്കയുണ്ടെങ്കില് ചികിത്സിക്കുന്ന ഡോക്ടറെ നേരിട്ട് ബന്ധപ്പെട്ട് വേണ്ടത് ചെയ്യുക.\nഈ മകരവിളക്ക് കാലത്ത് ഹിന്ദു വീടുകളില് ക്രിസ്തുമസ് നക്ഷത്രത്തിന് പകരം 'മകരനക്ഷത്രം' തൂക്കണമെന്ന് ഹിന്ദുത്വവാദികള്, ഇത് കേരളമാണെ'ന്ന് പരിഹസിച്ച് സോഷ്യൽമീഡിയ... വൈറലായ പോസ്റ്റിന് പൊങ്കാല.... (3 minutes ago)\n49-ന്റെ നിറവിൽ യുഎഇ; നിര്ണ്ണായകമായ ആ മണിക്കൂറുകൾ; ലോകം യുഎഇയെ ഉറ്റുനോക്കുമ്പോൾ പ്രവാസികളെ നെഞ്ചോട് ചേർത്ത ആ നേതാക്കളുടെ വാക്കുകൾ ഇങ്ങനെ... (12 minutes ago)\nമോഹന്‍ലാലിന്റെ ഏറ്റവും പുതിയ ചിത്രങ്ങൾക്ക് കമന്റുമായി ശോഭന.. ഏറ്റെടുത്ത് ആരാധകർ! (18 minutes ago)\nഡിസംബര് 1 മുതല് ബാങ്കിംഗ്,എല്‍പിജി,ട്രെയിനുകള്,ഇന്‍ഷുറന്‍സ് പ്രീമിയം, ആര്‍ടിജിഎസ് എന്നിവയിൽ മാറ്റങ്ങള് (23 minutes ago)\nഗർഭച്ഛിദ്രത്തിന് പിതാവ് നിർബന്ധിച്ചു , മുടി കുത്തിപ്പിടിച്ച് ചുമരിൽ ഇടിച്ചു ;ഡോക്ടറുടെ അനുഭവക്കുറിപ്പ് വൈറൽ (35 minutes ago)\nഎന്നാലും കോഹ്ലി ഈ കവര് ഡ്രൈവ് വേണ്ടായിരുന്നു; ഭാര്യയോട് മാത്രമല്ല കുട്ടിയോടും ശരീരശാസ്ത്രം അല്പമെങ്കിലും പിടിപാടുള്ള ആരും ഇങ്ങനെ ഒരു വ്യായാമം ഗര്‍ഭിണിയായ സ്ത്രീകളില് ഉപദേശിക്കില്ല; ഭാര്യ ശിഷ്ടകാലം (36 minutes ago)\nബലൂണ് ഊതിവീര്‍പ്പിച്ചുകൊണ്ടിരിക്കുന്നതിനിടെ പൊട്ടിയ ബലൂണ് തൊണ്ടയില് കുടുങ്ങി... നാല് വയസുകാരന് ദാരുണാന്ത്യം! (39 minutes ago)\nപ്രധാനമന്ത്രിയുടെ വാക്കുകള്‍ക്ക് എന്തുസംഭവിച്ചു; കോവിഡ് വാക്‌സിന് മുഴുവന് ജനങ്ങള്‍ക്കും നല്‍കാതിരിക്കുന്നതിന് കാരണം; ലോകാരോഗ്യ സംഘനയുടെ നിലപാട് ഇങ്ങനെ; കേന്ദ്ര ആരോഗ്യമന്ത്രാലയത്തിന്റെ നിലപാട് മാറ്റത (40 minutes ago)\nനിർണായക തീരുമാനവുമായി അറബ് രാഷ്ട്രം; ഗാർഹിക തൊഴിലാളികളെ രാജ്യത്ത് പ്രവേശിപ്പിക്കുമെന്ന് കുവൈറ്റ് വ്യക്തമാക്കി, ക്ഷണവും താമസവുമടക്കം ക്വാറൻ്റൈനിൽ കഴിയുന്നതിനായി 270 ദിനാർ നിരക്കിൽ ആവശ്യമായ സൗകര്യങ്ങൾ ര (45 minutes ago)\nപോസ്റ്റ് ഓഫീസിലെ സേവിങ്‌സ് അക്കൗണ്ടില് മിനിമം ബാലന്‍സ് ഇല്ലെങ്കില് ചാര്‍ജ് ഈടാക്കും (54 minutes ago)


മോഷണത്തിനിടെ ഡിവൈഎഫ്‌ഐക്കാര് പിടിയില്: ഗ്രാമപഞ്ചായത്ത് അംഗത്തിന് സിപിഎമ്മുകാരുടെ മര്‍ദ്ദനം\nപത്തനംതിട്ട: റബര്‍ഷീറ്റ് മോഷ്ടിക്കാനെത്തിയ ഡിവൈഎഫ്‌ഐ സംഘത്തെ പിടികൂടിയ ഗ്രാമപഞ്ചായത്ത് അംഗത്തെ സിപിഎമ്മുകാര് മര്‍ദ്ദിച്ചു. ഓമല്ലൂര് രണ്ടാം വാര്‍ഡ് ഐമാലി വെസ്റ്റിലെ മെമ്പറും ബിജെപി ഓമല്ലൂര് പഞ്ചായത്ത് കമ്മിറ്റി ജനറല് സെക്രട്ടറിയുമായ അഭിലാഷിനാണ് മര്‍ദ്ദനമേറ്റത്. അഭിലാഷ് പത്തനംതിട്ട ജനറല് ആശുപത്രിയില് ചികിത്സയിലാണ്. ചൊവ്വാഴ്ച രാത്രി9മണിയോടെയായിരുന്നു സംഭവം. ഐമാലി വഴിയമ്പലത്തിന് സമീപം ഗംഗാധരന്‍നായരുടെ വീട്ടില് റബര്‍ഷീറ്റ് മോഷണം നടത്തുന്നതിനിടെ രണ്ട് ഡിവൈഎഫ്‌ഐ പ്രവര്‍ത്തകരെ മെമ്പറുടെ നേതൃത്വത്തില് പിടികൂടി പോലീസിന് കൈമാറിയിരുന്നു. മോഷണത്തിനായി ഇവര് വന്ന ബൈക്ക് കൊണ്ടുപോകുവാന് പിന്നീട് സിപിഎം പ്രവര്‍ത്തകര് സംഘടിച്ചെത്തി. പോലീസിന്റെ സാന്നിദ്ധ്യത്തില് മാത്രമേ ബൈക്ക് കൊണ്ടുപോകാന് അനുവദിക്കൂഎന്ന് പറഞ്ഞതിനെത്തുടര്‍ന്ന് സംഘര്‍ഷത്തിലേക്ക് നീങ്ങുകയും അഭിലാഷിന് മര്‍ദ്ദനമേല്‍ക്കുകയുമായിരുന്നു. ഈ മേഖലയില് കുറേ നാളുകളായി മോഷണം സ്ഥിരം സംഭവമായി മാറിയിട്ടുണ്ട്. ഇതിന് സമീപമുള്ള വീട്ടില് നിന്നും കഴിഞ്ഞ ദിവസം അഞ്ച് റബര്‍ഷീറ്റ് മോഷണം പോയിരുന്നു. ഇവിടെയുള്ള മൈക്ക്‌സെറ്റ് കടയില് നിന്നും ആംപ്ലിഫെയര് മോഷണം പോയതും കഴിഞ്ദിവസമാണ്. ഇതുസംബന്ധിച്ച് പത്തനംതിട്ട പോലീസില് പരാതി നല്‍കിയിട്ടുണ്ട്. പ്രദേശത്ത് അരങ്ങേറുന്ന മോഷണ പരമ്പരയ്ക്ക് ഡിവൈഎഫ്‌ഐ പ്രാദേശിക നേതാവിന്റെ ഒത്താശയുണ്ടെന്ന് നാട്ടുകാര് ആരോപിക്കുന്നു. ഓമല്ലൂര് പഞ്ചായത്തംഗവും ബിജെപി പഞ്ചായത്ത് ജനറല് സെക്രട്ടറിയുമായ അഭിലാഷിനെ മര്‍ദ്ദിച്ചതില് ബിജെപി ഓമല്ലൂര് പഞ്ചായത്ത് കമ്മിറ്റി പ്രതിഷേധിച്ചു. അക്രമികളെ ഉടന് അറസ്റ്റ് ചെയ്തില്ലെങ്കില് സമരപരിപാടികള് സംഘടിപ്പിക്കാന് യോഗം തീരുമാനിച്ചു. പ്രസിഡന്റ് രവീന്ദ്രവര്‍മ്മ അംബാനിലയത്തിന്റെ അദ്ധ്യക്ഷതയില് കൂടിയ യോഗം നിയോജകമണ്ഡലം ജനറല് സെക്രട്ടറി ടി.വി.അഭിലാഷ് ഉദ്ഘാടനം ചെയ്തു. സെക്രട്ടറി കൃഷ്ണന്‍കുട്ടിനായര്, വൈസ് പ്രസിഡന്റ് വിശ്വനാഥന്‍നായര് എന്നിവര് പ്രസംഗിച്ചു.\nഓമല്ലൂര് പഞ്ചായത്ത് ഭരണസ്തംഭനത്തിനെതിരേ ബിജെപി\nഓമല്ലൂര് വയല് വാണിഭം 14 ന് ആരംഭിക്കും


ജാഗ്രത: കെഎസ്ആര്‍ടിസി പണിമുടക്ക് പൂര്‍ണ്ണം\nകെഎസ്ആര്‍ടിസി പണിമുടക്ക് പൂര്‍ണ്ണം\nകെഎസ്ആര്‍ടിസി തൊഴിലാളികളുടെയും ജീവനക്കാരുടെയും സൂചനാ പണിമുടക്ക് പൂര്‍ണം. കോര്‍പറേഷന്റെ അയ്യായിരത്തിലേറെ സര്‍വീസുകളില് ഒന്നും പ്രവര്‍ത്തിച്ചില്ല. പ്രധാന ഡിപ്പോകളടക്കം പൂട്ടിക്കിടന്നു. ചീഫ് ഓഫീസിലടക്കം ഭരണ വിഭാഗം ജീവനക്കാരും പണിമുടക്കി. ഏതാനും ഉന്നത ഉദ്യോഗസ്ഥര് മാത്രമാണ് ഓഫീസിലെത്തിയത്. പണിമുടക്ക് നേരിടാന് പ്രഖ്യാപിച്ച ഡയസ്നോണിനെയും വകവയ്ക്കാതെയാണ് തൊഴിലാളികള് ഒന്നടങ്കം സമരരംഗത്തിറങ്ങിയത്.\nഎം-പാനല് ജീവനക്കാരും ജോലിക്കെത്തിയില്ല. വെള്ളിയാഴ്ച അര്‍ധരാത്രി മുതല് ശനിയാഴ്ച അര്‍ധരാത്രിവരെയായിരുന്നു പണിമുടക്ക്. സ്റ്റാറ്റ്യൂട്ടറി പെന്‍ഷന് സംരക്ഷിക്കുക, പെന്‍ഷന് കുടിശ്ശിക തീര്‍ത്ത് വിതരണംചെയ്യുക, കോര്‍പറേഷന്റെ താല്‍പ്പര്യങ്ങള്‍ക്ക് വിരുദ്ധവും തൊഴിലാളിവിരുദ്ധവുമായ പുനരുദ്ധാരണ പാക്കേജ് പിന്‍വലിക്കുക, ദേശസാല്‍കൃത- അന്തര്‍സംസ്ഥാന റൂട്ടുകള് സംരക്ഷിക്കുക തുടങ്ങിയ ആവശ്യങ്ങളാണ് തൊഴിലാളികള് ഉന്നയിക്കുന്നത്.\nകെഎസ്ആര്‍ടി എംപ്ലോയീസ് അസോസിയേഷന് (സിഐടിയു), എഐടിയുസി, ടിഡിഎഫ്, ബിഎംഎസ്, ലേബര് യൂണിയന് തുടങ്ങി കോര്‍പറേഷനിലെ ഭൂരിപക്ഷം സംഘടനകളും സമരത്തില് പങ്കെടുത്തു. പണിമുടക്കിയവര് ഡിപ്പോ കേന്ദ്രങ്ങളിലും പ്രധാന നഗരങ്ങളിലും പ്രകടനം നടത്തി. തലസ്ഥാനത്ത് സെക്രട്ടറിയറ്റ്് മാര്‍ച്ച് കെഎസ്ആര്‍ടി എംപ്ലോയീസ് അസോസിയേഷന് ജനറല് സെക്രട്ടറി സി കെ ഹരികൃഷ്ണന് ഉദ്ഘാടനം ചെയ്തു.


പട്രോൾ വില 20 രൂപ; വിലകുറയ്ക്കാൻ വൻ പദ്ധതിയുമായി കേന്ദ്ര സർക്കാർ; എണ്ണ വാങ്ങാൻ 18 രാജ്യങ്ങളുമായി നേരിട്ട് കരാറൊപ്പിടുന്നു; വിപ്ലവമായ തീരുമാനവുമായി മോദി സർക്കാർ | Daily Indian Herald\nപട്രോൾ വില 20 രൂപ; വിലകുറയ്ക്കാൻ വൻ പദ്ധതിയുമായി കേന്ദ്ര സർക്കാർ; എണ്ണ വാങ്ങാൻ 18 രാജ്യങ്ങളുമായി നേരിട്ട് കരാറൊപ്പിടുന്നു; വിപ്ലവമായ തീരുമാനവുമായി മോദി സർക്കാർ\nഇന്റർ നാഷണൽ ഡെസ്‌ക്\nവിയന്ന: രാജ്യത്ത് ഇരുപതു രൂപയ്ക്ക് ഒരു ലിറ്റർ പട്രോൾ ലഭ്യമാകുന്ന രീതിയിൽ എണ്ണ വിലയിൽ വൻ മാറ്റം വരുത്താനൊരുങ്ങി കേന്ദ്ര സർക്കാർ. എണ്ണ വിപണിയിൽ ഇടപെടുന്ന പത്തൊൻപതു രാഷ്ട്രങ്ങളുമായി നേരിട്ട് എണ്ണ വാ്ങ്ങാൻ കരാർ ഒപ്പിടുകയാണ് കേന്ദ്ര സർക്കാർ. നരേന്ദ്രമോദി നടത്തിയ വിദേശ യാത്രകളുടെ ഭാഗമായി ഒപെക് രാഷ്ട്രങ്ങളാണ് ഇന്ത്യയുമായി കരാർ ഒപ്പിടുന്നത്. ഇതിനു പകരമായി ഇന്ത്യയുടെ അഭിമാനമായ ക്രയോജനിക് സാങ്കേതിക വിദ്യയും, വിദ്യാഭ്യാസം അടക്കമുള്ള വിവിധ മേഖലകളിൽ ഇന്ത്യൻ സംഘത്തിന്റെ സഹായവുമാണ് ഇപ്പോൾ ഈ രാജ്യങ്ങൾ ആവശ്യപ്പെടുന്നത്.\nഗൾഫ് രാഷ്ട്രങ്ങളിൽ നിന്നു വാങ്ങുന്ന എണ്ണയുടെ തോത് കുറച്ച ശേഷം ആഫ്രിക്കൻ രാജ്യങ്ങളിൽ നിന്നു കൂടുതൽ എണ്ണ വാങ്ങുന്നതിനാണ് കേന്ദ്ര സർക്കാർ ഇപ്പോൾ പദ്ധതി തയ്യാറാക്കിയിരിക്കുന്നത്. പത്തൊൻപതു രാജ്യങ്ങളുമായാണ് ഇതിനായി കരാർ ഒപ്പിട്ടിരിക്കുന്നത്. നിലവിൽ സൗദി അറേബ്യ അടക്കമുള്ള ഗൾഫ് രാജ്യങ്ങളിൽ നിന്നാണ് ഇന്ത്യ എണ്ണ വാങ്ങുന്നത്. ഇതാവട്ടെ എണ്ണക്കമ്പനികൾ വാങ്ങിയ ശേഷം പട്രോളും ഡീസലുമാക്കി മാറ്റിയ ശേഷം വിപണിയിൽ എത്തിക്കുകയാണ് ചെയ്യുന്നത്. ഇതിനുള്ള ചിലവ അടക്കം വൻ വിലയാണ് ഇപ്പോൾ സാധാരണക്കാരിൽ നിന്നും വാങ്ങുന്നത്.\nഇത്തരത്തിൽ എണ്ണകമ്പനികളുടെ കൊള്ള ഒഴിവ്ാക്കി 19 രാജ്യങ്ങളിൽ നിന്ന് എണ്ണ വാങ്ങാനാണ് ഇപ്പോൾ സർക്കാർ തീരുമാനിച്ചിരിക്കുന്നത്. സൗദിക്കും, യുഎഇയ്ക്കും പിന്നാലെ ലിബിയ, കുവൈറ്റ്, ഇക്വഡോർ, അംഗോള, ഗാബോൺ, എന്നിവ അടക്കമുള്ള രാജ്യങ്ങളിൽ നിന്നു എണ്ണ വാങ്ങുന്നതിനാണ് പദ്ധതി. നരേന്ദ്ര മോദി ഒപെക് അധികൃതരുമായി നടത്തിയ ചർച്ച നടത്തിയതോടെയാണ് ഇന്ത്യയ്ക്കു വില കുറച്ച് ഇന്ധനം ലഭിക്കാൻ ഇടയാക്കുന്നത്. അസംസ്‌കൃത എണ്ണ ഏറ്റവും കു്‌റഞ്ഞ വിലയ്ക്ക് ഇന്ത്യയ്ക്ക് ലഭിക്കും. പട്രോളിനു 20 രൂപയും, ഡീസലിനു 16 രൂപയ്ക്കും ഈ കരാർ നടപ്പിൽ വന്നാൽ വിൽക്കാൻ സാധിക്കുമെന്നാണ് കേന്ദ്ര സർക്കാർ കണക്കു കൂട്ടുന്നത്.\nജോസഫ് ഗീബൽസിനെപ്പോലെയാണ് ഇന്ത്യൻ പ്രധാനമന്ത്രി നരേന്ദ്ര മോദിക്ക് രവിശങ്കർ പ്രസാദ്: രാഹുൽ ഗാന്ധി\nപ്രിയങ്ക ഗാന്ധിയുമായി ചര്‍ച്ച നടത്തി…ബിജെപിയിലെ കടുത്ത അവഗണനയിൽ മനം മടുത്ത് വരുണ് ഗാന്ധി കോണ്‍ഗ്രസിലേക്ക്\nകെ.സുധാകരന് നൂറു കോടിയും മന്ത്രി സ്ഥാനവും.സുധാകരൻ കാവിയുടുക്കും ?\nമികച്ച ഡി.സി.സി പ്രസിഡന്റ് !..ടി.സിദ്ദിഖിന്റെ ‘ബഡായി’ പൊളിച്ച് മറ്റ് ഡി.സി.സി പ്രസിഡന്റുമാര്\nതമിഴ്നാട്ടില് ഉമ്മന് ചാണ്ടിക്കെതിരെ കരിങ്കൊടി\nഷിയാക്കള്‍ക്ക് പണമൊഴുക്കല്!!..യുഎഇയും ഖത്തറും കൊമ്പുകോര്‍ക്കുന്നു; ചെലവിട്ടത് 100 കോടി ഡോളര്\nഖത്തര് എയര്‍വേയ്‌സ് എയര്‍ഇന്ത്യ ഏറ്റെടുക്കും? 1000 കോടി!!.. കൂടെ ഇന്‍ഡിഗോയും, യാഥാര്‍ഥ്യം എന്താണ് ?\nഞാന് പാലക്കാടുണ്ട് കേട്ടോ; വരവ് അറിയിച്ച് വിദ്യാ ബാലന്; ജന്മനാട്ടിലെത്തിയ താരത്തിന്റെ ചിത്രങ്ങള് വൈറല്\nഐശ്വര്യയ്ക്ക് രേഖ എഴുതിയ കത്ത്; മരുമകളെ സോപ്പിട്ട് പഴയ ബന്ധം സ്ഥാപിക്കാനുള്ള രേഖയുടെ അടവാണെന്ന് സോഷ്യല്‍മീഡിയ\nആമസോണ് തലവന്റെ ട്വീറ്റ് കണ്ട് അത്ഭുതപ്പെട്ടിരിക്കുകയാണ് ലോകം\nവില്‍പ്പനക്ക് വെച്ചിരിക്കുന്ന ഒരു ചരക്കിനോട് പെണ്ണുടലുകളെ ഉപമിക്കുന്നു.ഹൂറിമാരുടെ നെഞ്ചളവും തൊലിയുടെ മാര്‍ദ്ദവവും കണ്ണുകളിലെ മാദകത്വഭാവവും പറയുന്നവര് ഏതുലോകത്താണ് ..ഫാറൂഖ് കോളജ് വിവാദത്തെ കുറിച്ച് അമീറ ആയിഷ ബീഗം\nജനിച്ചപ്പോള് വേര്‍പിരിഞ്ഞ ഇരട്ട സഹോദരിമാര് 33 വര്‍ഷങ്ങള്‍ക്ക് ശേഷം കണ്ടുമുട്ടി\nഎന്റെ അമ്മ കുറച്ച് വര്‍ഷങ്ങളായി വീല്‍ചെയറിലാണ്; എനിക്കറിയാം ആ അസ്വസ്ഥത; മോഹന്‍ലാല്\nമൂന്ന് കാലുമായി ജനിച്ച കുഞ്ഞ്\nമാറു തുറക്കല് സമരവുമായി വനിതകള്; സോഷ്യല്‍മീഡിയയില് കത്തിപ്പടരുന്ന സമരത്തിനോട് ജനങ്ങളുടെ പ്രതികരണം\nപ്രാങ്ക് വീഡിയോയ്ക്ക് വേണ്ടി സ്ത്രീയെ ചവിട്ടി വീഴ്ത്തി; അവതാരകന് കിട്ടിയത് എട്ടിന്റെ പണി\nഭൂമി കുംഭകോണം ; കേസ് സുപ്രീം കോടതിയിലേക്ക്; ക്രിസ്തുമതത്തിൽപ്പെട്ട ജഡ്ജിമാരെ ഒഴിവാക്കണമെന്ന ആവശ്യം !അടിയന്തരമായി കേൾക്കണമെന്ന് ഹർജി\n‘ഞാന് ഒരു പരാജയമാണ്, ഞാന് എന്നെ തന്നെ വെറുക്കുന്നു’; നോട്ട്ബുക്കില് ഇങ്ങനെ കുറിച്ച് ഒന്‍പതാം ക്ലാസുകാരി ആത്മഹത്യ ചെയ്തു; അധ്യാപകര് ലൈംഗികമായി ചൂഷണം ചെയ്‌തെന്ന് മാതാപിതാക്കള്\nകിടപ്പറയില് ഷാഹിദ് നിയന്ത്രണമില്ലാത്തവനാണ്; ഭാര്യയുടെ വെളിപ്പെടുത്തല് കേട്ട് ഷാഹിദിന്റെ മുഖം ചുവന്നു\nനടിമാര് വേശ്യകളും കുടുംബം കലക്കികളുമാണെന്ന് നിര്‍മ്മാതാവിന്റെ ഭാര്യ; നിന്റെ ഭര്‍ത്താവിനും അവിഹിതം ഉണ്ടാകുമെന്ന് സോഷ്യല്‍മീഡിയ


യുഎഇയിലെ പ്രമുഖ ബാങ്കുകളുടെ അറ്റാദായം 35 ശതമാനം ഇടിഞ്ഞ് 6.7 ബില്യണ് ഡോളറായി | Future Kerala\nകഴിഞ്ഞ വര്‍ഷം യുഎഇയിലെ നാല് വന്‍കിട ബാങ്കുകളുടെ അറ്റാദായത്തില് കുത്തനെയുള്ള ഇടിവ് രേഖപ്പെടുത്തി\nദുബായ്: യുഎഇയിലെ പ്രമുഖ ബാങ്കുകളുടെ സാമ്പത്തിക സ്ഥിതി ഈ വര്‍ഷവും പരുങ്ങലിലെന്ന് മൂഡീസ് ഇന്‍വെസ്റ്റേഴ്‌സ് സര്‍വ്വീസ്. ബാങ്കുകളുടെ പ്രധാന വരുമാന സ്രോതസ്സായ പലിശ വരുമാനം സമ്മര്‍ദ്ദത്തില് തുടരുന്നതിനാല് നഷ്ടസാധ്യത മുന്‍നിര്‍ത്തിയുള്ള നീക്കിയിരുപ്പുകള് വര്‍ധിപ്പിക്കേണ്ടി വരുമെന്ന് മൂഡീസ് അഭിപ്രായപ്പെട്ടു.\n2020ല് യുഎഇയിലെ ഏറ്റവും വലിയ നാല് ബാങ്കുകളുടെ അറ്റാദായത്തില് കുത്തനെയുള്ള, എന്നാല് കൈകാര്യം ചെയ്യാനാകുന്ന ഇടിവുണ്ടായി. എങ്കിലും മെച്ചപ്പെട്ട വിപണി പങ്കാളിത്തവും പ്രാദേശിക സര്‍ക്കാരുകളുമായുള്ള മികച്ച ബന്ധവും വമ്പിച്ച റീറ്റെയ്ല് സാന്നിധ്യവും മൂലം ഈ വര്‍ഷവും യുഎഇയിലെ ബാങ്കുകള് നേട്ടമുണ്ടാക്കുമെന്ന് മൂഡീസ് പറഞ്ഞു. കുറഞ്ഞ പലിശ നിരക്ക് കുറച്ച് കാലത്തേക്ക് കൂടി തുടരാന് ഇടയുള്ളതിനാല് ബാങ്കുകളുടെ പ്രധാന വരുമാന സ്രോതസ്സായ പലിശ വരുമാനം ഈ വര്‍ഷവും സമ്മര്‍ദ്ദത്തിലായിരിക്കും. എങ്കിലും പകര്‍ച്ചവ്യാധിയുമായി ബന്ധപ്പെട്ട നിയന്ത്രണങ്ങളില് അയവ് വരികയും വാക്‌സിനേഷന് കാര്യക്ഷമമായി നടക്കുകയും ചെയ്യുന്ന സാഹചര്യത്തില് വായ്പകളിലെ വര്‍ധനയിലൂടെ ബാങ്കുകള്‍ക്ക് പലിശ വരുമാനത്തിലുള്ള കുറവിനെ അതിജീവിക്കാനാകും. പ്രതികൂല സാഹചര്യം മുന്നില്‍ക്കണ്ടുള്ള ബാങ്കുകളുടെ നീക്കിയിരുപ്പും ഈ വര്‍ഷം കൂടുമെന്ന് മൂഡീസ് അഭിപ്രായപ്പെട്ടു.\nഫസ്റ്റ് അബുദാഹി ബാങ്ക്, എമിറേറ്റ്‌സ് എന്‍ബിഡി, അബുദാബി കൊമേഴ്‌സ്യല് ബാങ്ക്, ദുബായ് ഇസ്ലാമിക് ബാങ്ക് തുടങ്ങി യുഎഇയിലെ മൊത്തം ബാങ്കിംഗ് ആസ്തികളില് 70 ശതമാനവും കയ്യാളുന്ന നാല് ബാങ്കുകള് മൊത്തത്തില് കഴിഞ്ഞ വര്‍ഷം 6.7 ബില്യണ് ഡോളറാണ് അറ്റാദായമായി റിപ്പോര്‍ട്ട് ചെയ്തത്. 2019ലെ 10.2 ബില്യണ് ഡോളറിനെ അപേക്ഷിച്ച് 35 ശതമാനം കുറവാണിത്.\nപകര്‍ച്ചവ്യാധിയുടെ പശ്ചാത്തലത്തില് വായ്പകളില് നിന്നുള്ള നഷ്ടവുമായി ബന്ധപ്പെട്ട നീക്കിയിരുപ്പ് കൂടിയതും കുറഞ്ഞ പലിശ നിരക്കുകളും 2019ലെ നേട്ടം ആവര്‍ത്തിക്കാത്തതുമാണ് ബാങ്കുകളുടെ അറ്റാദായം കുറയാനുള്ള പ്രധാന കാരണമായി മൂഡീസ് പറയുന്നത്. പകര്‍ച്ചവ്യാധിയുടെ പ്രത്യാഘാതങ്ങള് 2021 ആദ്യ പാദങ്ങളിലും ബാങ്കുകളുടെ ലാഭത്തെ ബാധിക്കും. ഏറ്റെടുക്കലിന്റെ ഫലമായി അറ്റ പലിശ വരുമാനം മെച്ചപ്പെട്ടിരുന്നെങ്കിലും ഇതൊഴുവാക്കിയതോടെ പലിശ വരുമാനത്തില് 8.0 ശതമാനം ഇടിവുണ്ടായെന്ന് മൂഡീസിലെ അനലിസ്റ്റായ ഫ്രാന്‍സിസ്‌ക പവോലിനോ പറഞ്ഞു. ബാങ്കുകളുടെ സംയോജിത പലിശ വരുമാനത്തില് 1.0 ശതമാനത്തിന്റെ വാര്‍ഷിക വര്‍ധന രേഖപ്പെടുത്തി.\nഫസ്റ്റ് അബുദാബി ബാങ്ക്, എമിറേറ്റ്‌സ് എന്‍ബിഡി, അബുദാബി കൊമേഴ്‌സ്യല് ബാങ്ക്, ദുബായ് ഇസ്ലാമിക് ബാങ്ക് എന്നീ നാല് ബാങ്കുകളുടെയും അറ്റാദായത്തില് രണ്ടക്ക നഷ്ടമാണ് കഴിഞ്ഞ വര്‍ഷമുണ്ടായത്. എമിറേറ്റ്‌സ് എന്‍ബിഡിയില് അറ്റാദായം 52 ശതമാനം ഇടിഞ്ഞു. പകര്‍ച്ചവ്യാധിയുടെ പശ്ചാത്തലത്തില് വായ്പ നഷ്ട നീക്കിയിരുപ്പ് നിരക്കുകള് വര്‍ധിപ്പിച്ചതാണ് അറ്റാദായം കുറയാനുള്ള പ്രധാന കാരണം. ദുബായ് ഇസ്ലാമിക് ബാങ്കിന്റെ അറ്റാദായം 38 ശതമാനം ഇടിഞ്ഞു. മുന്‍കരുതല് നീക്കിയിരുപ്പുകള് വര്‍ധിപ്പിച്ചതും നൂര് ബാങ്ക് ഏറ്റെടുപ്പിനെ തുടര്‍ന്ന് പ്രവര്‍ത്തനച്ചിലവുകള് കൂടിയതും പലിശ വരുമാനം കുറഞ്ഞതുമാണ് ബാങ്കിന്റെ ലാഭം ഇടിയാനുള്ള പ്രധാന കാരണങ്ങള്.\nഅബുദാബി കൊമേഴ്‌സ്യല് ബാങ്കിന്റെ അറ്റാദായം 27 ശതമാനം ഇടിഞ്ഞു. ഫസ്റ്റ് അബുദാബി ബാങ്കിന്റെ അറ്റാദായം 16 ശതമാനം ഇടിഞ്ഞു. വായ്പ നഷ്ട നീക്കിയിരുപ്പകള് വര്‍ധിപ്പിച്ചതും പ്രവര്‍ത്തനങ്ങളില് നിന്നുള്ള വരുമാനം കുറഞ്ഞതുമാണ് ലാഭം കുറയാനുള്ള പ്രധാന കാരണങ്ങള്. ഏറ്റെടുക്കലുകള് മാറ്റി നിര്‍ത്തിയാല് ബാങ്കുകളുടെ കുറഞ്ഞ പലിശ നിരക്കുകള് മൂലം അറ്റ പലിശ വരുമാനത്തില് 8 ശതമാനം ഇടിവുണ്ടായി. പലിശ-ഇതര വരുമാനത്തിലും ഇടിവ് രേഖപ്പെടുത്തിയിട്ടുണ്ട്. നിക്ഷേപങ്ങളിലെ ജാമ്യം, ഫീസ് അടിസ്ഥാനമാക്കിയുള്ള പ്രവര്‍ത്തനങ്ങള്, വിപണി വ്യാപാരം എന്നിവയില് നിന്നുള്ള വരുമാനവും 10 ശതമാനം ഇടിഞ്ഞു. പ്രവര്‍ത്തനച്ചിലുവുകളില് കാര്യമായ മാറ്റം ഉണ്ടായില്ലെങ്കിലും ഏറ്റെടുക്കലുകളുടെ ഫലമായി ഇവ കൂടി.\nബാങ്കിന്റെ നീക്കിയുരിപ്പുകളില് കഴിഞ്ഞ വര്‍ഷം കാര്യമായ വര്‍ധന രേഖപ്പെടുത്തിയെങ്കിലും കവറേജ് അനുപാതം 2019ലെ 99 ശതമാനത്തില് നിന്നും 86 ശതമാനമായി കുറഞ്ഞു. ആസ്തികളുടെ മൂല്യം കുറയുന്ന അവസ്ഥയില് 2021ലും ബാങ്കുകളുടെ നീക്കിയിരുപ്പ് വര്‍ധിക്കുമെന്നാണ് മൂഡീസിന്റെ അനുമാനം. അതേസമയം ബാങ്കുകളുടെ മൂലധന ശേഖരം മികച്ച നിലയില് തുടരുകയാണ്. വെല്ലുവിളി നിറഞ്ഞ സാമ്പത്തിക ചുറ്റുപാടുകളെ തുടര്‍ന്ന് യുഎഇയിലെ പത്ത് വലിയ ബാങ്കുകളുടെ വായ്പ നഷ്ട നീക്കിയിരുപ്പ് കഴിഞ്ഞ വര്‍ഷം 79 ശതമാനം വര്‍ധിച്ച് 28.1 ബില്യണ് ദിര്‍ഹമായതായാണ് അനുമാനം.\nPrevious വാക്‌സിനെടുക്കൂ, അല്ലെങ്കില് കോവഡ്-19 പരിശോധനകള്‍ക്ക് പണം മുടക്കൂ; ജീവനക്കാരോട് എമിറേറ്റ്‌സ്\nNext മൂന്ന് വര്‍ഷത്തിന് ശേഷം ഖത്തര് യുഎഇയിലേക്കുള്ള ഇന്ധനക്കയറ്റുമതി പുനഃരാരംഭിച്ചു


KOCHANNA: മംഗലാപുരം വിമാനാപകടം ദുരന്തകഥ ഇതുവരെ.....\nദുബായ് എയര്‍പോര്‍ട്ട് സമയം പുലര്‍ച്ചെ 1.10 എയര് ഇന്ത്യ എക്‌സ്‌പ്രസ് വിമാനം 166 യാത്രക്കാരേയും വഹിച്ച് റണ്‍വെ വിട്ടു. രാത്രി ഭക്ഷണം കഴിച്ച് അല്‍പം സൊറ പറഞ്ഞും, ചിരിച്ചും ചിലര് അല്‍പം മയക്കത്തിലേക്കും ചിലര് ഗാഢനിദ്രയിലേക്കും അകപ്പെട്ടു. പുലര്‍ച്ചെ 6.30 മംഗലാപുരം ബജ്‌പെ വിമാനത്താവളത്തില് നിന്നും അഞ്ച് കിലോമീറ്റര് അകലെയുള്ള വനനിബിഢമായ കുന്നിന് ചെരുവിനു മുകളില് വിമാനം ലാന്റിംഗിന് സജ്ജമായി. മണിക്കൂറുകള്‍ക്ക് മുമ്പ് വിമാനത്തിലുള്ളവരെല്ലാം കാല്‍മുഖം കഴുകി പ്രഭാത ഭക്ഷണം കഴിച്ചിരുന്നു. പൊടുന്നനെ വിമാനത്തില് നിന്നും അറിയിപ്പ് വന്നു. ഗുഡ്‌മോണിംഗ,് വിമാനം മംഗലാപുരം എയര്‍പോര്‍ട്ടില് ഇറങ്ങുകയാണ്. സീറ്റ് ബെല്‍ട്ട് മുറുക്കി എല്ലാ യാത്രക്കാരും റെഡിയായിരിക്കുക. പെട്ടെന്ന് വിമാനത്തില് നിന്നും എന്തോ പൊട്ടുന്ന ശബ്‌ദം കേട്ടു. ടയര് പൊട്ടിയതാണൊ ? ബ്രേക്ക് പൊട്ടിയതാണോ ? ആളുകള് വിമാനത്തിനകത്തു നിന്നും പരസ്‌പരം ഒച്ചത്തില് സംസാരിക്കാന് തുടങ്ങി. പിന്നെ, കുട്ടികളുടെ നിലവിളി. തുടര്‍ന്ന് മുതിര്‍ന്നവരുടേയും. അപ്പോഴേക്കും വിമാനം കാടുമൂടിയ കുന്നിന് പ്രദേശത്ത് വലിയ ശബ്‌ദത്തോടെ തട്ടി താഴെവീഴുകയായിരുന്നു. രക്ഷപ്പെട്ടവരുടെ ഗദ്‌ഗദ കണ്‌ഠത്തില് നിന്നും വന്ന വാക്കുകളാണിവ.\nപച്ചമരങ്ങള് നിന്നു കത്തുകയാണ്. വിമാന അവശിഷ്‌ടങ്ങള്‍ക്കൊപ്പം കത്തി കരിഞ്ഞ ജഡങ്ങള് തലങ്ങും വിലങ്ങും തെറിച്ചു വീണു. നിശേഷം കരിയാത്ത ഒരു ജഡവുമില്ല. ആരെയും തിരിച്ചറിയാന് പറ്റാത്ത വിധം കരിഞ്ഞ് പോയിരിക്കുന്നു 160 പേരുടെയും ശരീരം. വിമാനത്താവളത്തില് നിന്നും ഉടനടി സന്ദേശം പലദിക്കിലായി പോയി. വിമാനത്താവളത്തില് ഉറ്റവരേയും ഉടയവരേയും കാത്തു നില്‍ക്കുന്നവര് വിളിപ്പാടകലെ നടന്ന സംഭവമറിയാതെ നടുങ്ങിയിരിക്കുകയാണ്. അവര്‍ക്കൊന്നറിയാം വിമാനത്തിന് എന്തോ സംഭവിച്ചിട്ടുണ്ട്. മണിക്കൂറുകള്‍ക്കകം കാര്യങ്ങളുടെ നിജസ്ഥിതി പുറത്തു വന്നു. വന്ന ബസുകളിലും, കാറുകളിലും അവര് അങ്ങോട്ടോടി. കാര്യങ്ങള് കാണാനുള്ള ശേഷി അവര്‍ക്കുണ്ടായില്ല. കണ്ടവയെല്ലാം അവിശ്വസനീയം. എവിടെയും കരിഞ്ഞ മാംസത്തിന്റെ മണം മാത്രം. ഓരോരുത്തരായി തങ്ങളുടെ ഇഷ്‌ട മുഖങ്ങള് തേടി നടന്നു. കണ്ടവര് അടക്കാനാവാത്ത വേദനയോടെ നെഞ്ചുപൊട്ടി കരഞ്ഞു. കുരുന്നുകളുടെ പ്രാണനറ്റ ശരീരം. കാഴ്‌ച്ചകള് കാണാന് ആര്‍ക്കും മനസ്സു വരില്ല.\nകനത്തമഴ കാരണം രക്ഷാ പ്രവര്‍ത്തനങ്ങള്‍ക്ക് തടസ്സമായി. സുരക്ഷാ സേന സമീപത്തെ കാടു വളഞ്ഞ് മതില് തീര്‍ത്തു. ഉദുമയിലെ മാഹിന്, തളങ്കരയിലെ ഇബ്രാഹിം ഖലീല്, മേല്‍പ്പറമ്പിലെ ഹസൈന്, നെല്ലിക്കുന്നിലെ സിദ്ദിഖ് തുടങ്ങി 160 ല് 45 മലയാളികള്. ഇതില് 25 പേര് കാസര്‍കോട്ടുകാര്. വന്നവര് വന്നവര് മൊബൈല് ഫോണിലും, ലാന്റ് ഫോണിലും വിളിച്ച് ബന്ധുമിത്രാധികളെ അറിയിക്കുകയാണ്. വിമാനം കത്തി ഉപ്പ പോയി, ഉമ്മ പോയി, മകന് പോയി ചിലര്‍ക്കൊന്നും പറയാന് കഴിയുന്നില്ല.\nഅങ്ങേ തലയ്‌ക്കില് നിന്നും കൂട്ട നിലവിളി. കിട്ടിയ വാഹനം പിടിച്ച് കേട്ടവര് കേട്ടവര് മംഗലാപുരത്തേക്ക്. ആളുകളുടെ വരവും അന്വേഷണങ്ങളും കോലാഹലമായപ്പോള് ബജ്‌പെ എയര്‍പോര്‍ട്ട് താത്‌കാലികമായി അടച്ചിട്ടു.\nഇത്രയും വേദനാജനകമായ ഒരു ദുരന്ത കാഴ്‌ച്ച കര്‍ണ്ണാടകക്കാരും മലയാളികളും കണ്ടിട്ടുണ്ടാവില്ല. ഈ ദുരന്തത്തില് രക്ഷപ്പെട്ടവര് ആറ് പേര്. ആയുസിന്റെ ബലം കൊണ്ട് ഇവര് മംഗലാപുരം വെന്‍ലോക്ക്, എസ്.ഇ.എസ് എന്നീ ആശുപത്രികളില് ചികിത്സയിലാണ്. ഇതില് രണ്ട് മലയാളികള്, ബാക്കി കര്‍ണ്ണാടകക്കാരും. സാബിറിന്, ഫാറൂഖ്, മുഹമ്മദ് കുഞ്ഞി, റിജോയ് പ്രതാപ് ഡിസൂസ, കിഷോര്, പ്രദീപ്. ഇവരില് മൂന്ന് പേരുടെ നില അതീവ ഗുരുതരമാണ്. 137 മുതിര്‍ന്നവര്. 19 കുട്ടികള്. നാല് കൈക്കുഞ്ഞുങ്ങള്. ആറ് ജീവനക്കാരുമാണ് വിമാനത്തിലുണ്ടായിരുന്നത്.\nമരിച്ചവരുടെ കുടുംബത്തിന് രണ്ട് ലക്ഷവും. അപകടത്തില് പെട്ടവര്‍ക്ക് 50,000 രൂപയും പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്നും നല്‍കും. കേന്ദ്ര വ്യോമയാന മന്ത്രി പ്രഫൂല് പട്ടേല് കേരള മുഖ്യമന്ത്രി വി.എസ്. അച്യുതാനന്ദന് തുടങ്ങിയ നേതാക്കള് സംഭവസ്ഥലം സന്ദര്‍ശിച്ചു.\nവിമാനാപകടം സംബന്ധിച്ച കാരണങ്ങള് വ്യോമയാന വകുപ്പ് ഇനിയും പുറത്തു വിട്ടിട്ടില്ല. അപകട കഥ ഇപ്പോഴും ഊഹാപോഹങ്ങളിലാണ്. റണ്‍വേയിലെ തകരാറ്, വിമാനത്തിന്റെ ടയര് പൊട്ടിയത്, ബ്രേക്ക് അപകടം ഒന്നും തിരിച്ചറായാനാവാത്ത വിധം കാരണങ്ങള് വ്യക്തമാക്കുന്നില്ല. അപകട കഥ അറിയണമെങ്കില് ഇനിവിമാനത്തിന്റെ ബ്ലാക്ക് ബോക്‌സ് പരിശോധിക്കണം. ഇതിനായി കേന്ദ്ര വ്യോമയാന വകുപ്പ് അന്വേഷണ സംഘം മംഗലാപുരത്തേക്ക് പുറപ്പെട്ടിട്ടുണ്ട്.\nശ്രദ്ധേയന് | shradheyan May 23, 2010 at 11:26 AM\nകുമാരന് | kumaran May 23, 2010 at 3:21 PM\nABHI May 22, 2011 at 1:35 PM\nകാസറഗോടിന്റെ കണ്ണീരിനു ഇന്ന് ഒരു വയസ്സ്..മംഗലാപുരം വിമാനപകടം നടന്നിട്ട് ഇന്നേക്ക് ഒരു വര്ഷം ..ഫയലുകള്‍ക്കിടയില്,ചുവന്ന നാടയില് കുരുങ്ങിക്കിടക്കുന്ന നഷ്ടപരിഹാരം..ഉദ്യോഗസ്ഥ താപ്പാനകള് എന്ന് കണ്ണ് തുറക്കും?..പ്രാര്‍ഥിക്കാം മരിച്ചവരുടെ ശാന്തിക്കായ്..\nബൈജുവചനം May 22, 2011 at 1:40 PM


പൈപ്പില് കുടിവെള്ളം ലഭിച്ചില്ല; പഞ്ചായത്ത് പ്രസിഡന്റിനെ ഉപരോധിച്ചു\nSat Jan 19 2019 17:42:06 GMT+0530 (IST)\nആലത്തൂര്: കാവശേരി പഞ്ചായത്തിലെ ചുണ്ടക്കാട്ടില് പഞ്ചായത്ത് പൊതുടാപ്പില് അഞ്ചുദിവസമായിട്ടും വെള്ളം വരാത്തതിനെ തുടര്‍ന്ന് പഞ്ചായത്ത് പ്രസിഡന്റ് പി സി ഭാമയെ ജനങ്ങള് ഉപരോധിച്ചു. ഇന്നലെ രാവിലെ 11 മണിയോടെയാണ് വീട്ടമ്മമാര് ഉള്‍പ്പടെയുള്ള അന്‍പപതോളം പേര് പഞ്ചായത്തിലെത്തിയത്.\nപ്രദേശത്തേക്ക് ഗായത്രിപ്പുഴ വലിയപറമ്പ് തടയണയില് നിന്ന് വക്കീല്‍പ്പടി ടാങ്കിലേക്ക് വെള്ളം പമ്പ് ചെയ്താണ് ഇതുവരെ കുടിവെള്ളം വിതരണം ചെയ്തിരുന്നത്. തടയണയില് വെള്ളം കുറഞ്ഞതോടെ കഴിഞ്ഞ വരള്‍ച്ച കാലത്ത് പദ്ധതിക്കു വേണ്ടി കുഴിച്ച കുഴല്‍ക്കിണറില് നിന്നാണ് വെള്ളം പമ്പ് ചെയ്യുന്നത്. എന്നാല് ഇതിന്റെ മോട്ടോര് താഴ്ന്നതോടെ കഴിഞ്ഞ ഒരാഴ്ചയായി വെള്ളം നല്‍കാന് കഴിയുന്നില്ല. ഇതേ തുടര്‍ന്ന് ചുണ്ടക്കാട്, റഹ്്മാനിയ പള്ളി പരിസരം, പ്രിയദര്‍ശിനി ക്ലബ് പരിസരം, തീപ്പെട്ടി കമ്പനി, പുഴയ്ക്കല്, പാറപ്പുറം പ്രദേശത്തെ ജനങ്ങള് കുടിവെള്ളത്തിനായി ബുദ്ധിമുട്ടുകയാണ്.ഇവരില് പലരും പഞ്ചായത്തിലെ പൊതു ടാപ്പിനെയാണ് ആശ്രയിക്കുന്നത്. കാവശ്ശേരി പഞ്ചായത്തിലെ എട്ടാം വാര്‍ഡായ ചുണ്ടക്കാടും, ഒമ്പതാം വാര്‍ഡായ മൂപ്പ് പറമ്പിലെ പല പ്രദേശങ്ങളിലും കുടിവെള്ള ക്ഷാമം രൂക്ഷമാണ്. കഴിഞ്ഞ കുറച്ചു ദിവസങ്ങള്‍ക്കിടെ കുടിവെള്ളത്തിനു വേണ്ടി സ്ത്രീകള് നെട്ടോട്ടമോടുകയാണ്. വേനല്‍മഴ ലഭിച്ചിട്ടും ഇതാണ് സ്ഥിതിയെങ്കില് ഇനി എങ്ങനെയാണ് ജീവിക്കുക എന്ന ആശങ്കയിലാണ് ജനങ്ങള്. ഗായത്രിപ്പുഴയിലെ ചുണ്ടക്കാട് ആനപ്പാറയില് ലിഫ്റ്റ് ഇറിഗേഷന് പദ്ധതി പ്രഖ്യാപിച്ചിട്ടുണ്ട്.എന്നാല് ഇത് നടപ്പായില്ല.\nആനപ്പാറയില് തടയണയുണ്ടാക്കിയാല് ഇവിടേക്ക് പുതിയ കുടിവെള്ള പദ്ധതി നടപ്പാക്കാന് കഴിയുമെന്നാണ് കരുതുന്നത്. പഞ്ചായത്ത് അടിയന്തിരമായി ഇടപെട്ട് കുടിവെള്ള ക്ഷാമം പരിഹരിക്കാന് നടപടി സ്വീകരിക്കണമെന്നാണ് ജനങ്ങളുടെ ആവശ്യം. ടാങ്കറില് കുടിവെള്ളം എത്തിക്കാന് നടപടി വേണമെന്നും ജനങ്ങള് പഞ്ചായത്ത് പ്രസിഡന്റിനോട് ആവശ്യപ്പെട്ടു. മോട്ടോര് കോയമ്പത്തൂരില് നന്നാക്കാന് കൊണ്ടു പോയിരിക്കുകയാണെന്നും രണ്ട് ദിവസത്തിനകം പ്രശ്‌നത്തിന് പരിഹാരമുണ്ടാക്കുമെന്നും പ്രസിഡന്റ് പി സി ഭാമ പറഞ്ഞു.


മദീനയില് വീണ്ടും വികസന പദ്ധതികള്; ഉദ്ഘാടനം ചെയ്തത് 510 കോടി റിയാലിന്റെ പദ്ധതികള്\nമദീന: അധികാരമേറ്റശേഷം രണ്ടാം തവണ നടത്തിയ മദീന സന്ദര്‍ശനവേളയില് കോടികളുടെ വികസന പദ്ധതി പ്രഖ്യാപനം. സഊദി ഭരണാധികാരി സല്‍മാന് ഇബ്‌നു അബുല് അസീസ് രാജാവാണ് കഴിഞ്ഞ ദിവസത്തെ സന്ദര്‍ശനവേളയില് 510 കോടി റിയാലിന്റെ വികസന പദ്ധതികള്‍ക്ക് തുടക്കം കുറിച്ചത്. വിഷന് 2030ന്റെ ചുവടുപിടിച്ചു നീങ്ങുന്ന ദേശീയ പരിവര്‍ത്തന പദ്ധതി 2020 ന്റെ ഭാഗമായുള്ള വികസന പ്രവര്‍ത്തനങ്ങള്‍ക്ക് കീഴിലാണ് പുതിയ പദ്ധതികള് നടപ്പാക്കുന്നത്.\nവിദ്യാഭ്യാസ മേഖലയിലാണ് കൂടുതല് പദ്ധതികള് നടപ്പിലാക്കുന്നത്. ഇസ്ലാമിക് യൂണിവേഴ്‌സിറ്റിക്ക് കീഴില് മാത്രം 843 ദശലക്ഷം റിയാലിന്റെ പദ്ധതികളാണ് നടപ്പാക്കുന്നത്. കൂടാതെ മറ്റു വിദ്യാഭ്യാസ മേഖലകളിലായി 241 ദശലക്ഷം റിയാലിന്റെ വികസന പ്രവര്‍ത്തനങ്ങള് നടപ്പാക്കും. മദീനയിലും പരിസരങ്ങളിലും ജല വിതരണം ശക്തിപ്പെടുത്തുന്നതിന്റെ ഭാഗമായി 235 ദശലക്ഷം റിയാലിന്റെ ജല വിതരണ ടാങ്കുകള് സ്ഥാപിക്കുന്നതിനുള്ള പ്രഖ്യാപനവുമുണ്ട്. ത്വയ്യിബ യൂണിവേഴ്‌സിറ്റിക്ക് കീഴില് 693 ദശലക്ഷം റിയാലിന്റെ പദ്ധതികള് വേറെയുമുണ്ട്.\nകൂടാതെ വൈദ്യതി രംഗത്ത് 100 കോടി റിയാലിന്റെ പവര് സ്റ്റേഷനുകളും മറ്റ് വികസന പ്രവര്‍ത്തനങ്ങളും നടപ്പാക്കും. മദീന ജനറല് ആശുപത്രിയുടെ സൗകര്യങ്ങള് വിപുലീകരിക്കുന്നതിന് 415 ദശലക്ഷം റിയാലിന്റെ പദ്ധതിയും നടപ്പിലാക്കും.\nജിദ്ദയില് നിന്നും മദീനയിലെത്തിയ രാജാവിനെ വിവിധ വകുപ്പുമേധാവികള് ചേര്‍ന്ന് സ്വീകരിച്ചു. പ്രവാചക ഖബറിടവും പള്ളിയും, മസ്ജിദുല് ഖുബായും സന്ദര്‍ശിച്ച രാജാവ് മക്കയിലെ മസ്ജിദുല് ഹറം സന്ദര്‍ശനത്തിനായി ജിദ്ദയിലേക്ക് തന്നെ തിരിച്ചു. റംസാന് അവസാന പത്ത് ദിവസം ഇദ്ദേഹം ഇനി മക്കയിലെ അല് സഫ കൊട്ടാരത്തിലായിരിക്കും ചിലവഴിക്കുക.


Emalayalee.com - പീരുമേട് കസ്റ്റഡി മരണം ; 8 പൊലീസുകാര്‍ക്ക് കൂട്ട സ്ഥലംമാറ്റം\nഇടുക്കി: ഇടുക്കി പീരുമേട് സബ്‍ജയിലില് റിമാന്‍ഡില് കഴിയുന്നതിനിടെ പ്രതി രാജ്‍കുമാര് മരിച്ച സംഭവത്തില് നെടുങ്കണ്ടം സി ഐ ഉള്‍പ്പടെ 8 പോലീസ് ഉദ്യോഗസ്ഥരെ കൂട്ടത്തോടെ സ്ഥലം മാറ്റി . ഡോക്ടര്‍മാരുടെ അന്തിമ പോസ്റ്റ്‍മോര്‍ട്ടം റിപ്പോര്‍ട്ട് വരുന്നതിന് മുന്‍പേയാണ് ഉദ്യോഗസ്ഥരുടെ സ്ഥലമാറ്റം നടത്തിയിരിക്കുന്നത് .\nനെടുങ്കണ്ടം സി ഐയെ മുല്ലപ്പെരിയാര് സ്റ്റേഷനിലേക്കാണ് നിയമിച്ചിരിക്കുന്നത് . ഇവരെ എ ആര് ക്യാമ്ബിലേക്ക് മാറ്റിയിട്ടുണ്ട്. രാജ്‍കുമാറിന്‍റെ മൃതദേഹത്തില് ചതവുണ്ടെന്നു പോസ്റ്റ് മോര്‍ട്ടം റിപ്പോര്‍ട്ടില് കണ്ടെത്തിയിരുന്നു . എന്നാലിത് മര്‍ദ്ദനത്തെ തുടര്‍ന്നാണോ എന്ന് വ്യക്തമല്ലെന്നുമാണ് നേരത്തെ ഡോക്ടര്‍മാരുടെ പ്രാഥമിക നിഗമനത്തില് പറഞ്ഞിരുന്നത്.\nനെടുങ്കണ്ടം തൂക്കുപാലത്തെ സാമ്ബത്തിക തട്ടിപ്പുമായി ബന്ധപ്പെട്ട് പീരുമേട് ജയിലില് റിമാന്‍ഡിലായിരുന്ന പ്രതി രാജ്‍കുമാര് ഏതാനും ദിവസങ്ങള്‍ക്ക് മുമ്ബാണ് മരണപ്പെട്ടത് . നെഞ്ചുവേദനയെ തുടര്‍ന്ന് ജയിലില് നിന്ന് പീരുമേട് താലൂക്ക് ആശുപത്രിയില് എത്തിച്ച പ്രതിക്ക് വൈകാതെ തന്നെ മരണം സംഭവിക്കുകയായിരുന്നു . എന്നാല് ഈ മരണത്തില് അസ്വാഭാവികതയുണ്ടെന്നു ആരോപിച്ചു ബന്ധുക്കള് രംഗത്തുവന്നിരുന്നു .\nഅവശനിലയില് ജയിലിലെത്തിച്ച രാജ്‍കുമാറിന് കൃത്യസമയത്ത് ചികിത്സ നല്‍കാത്തതില് ദുരൂഹതയുണ്ടെന്നും സമഗ്ര അന്വേഷണം വേണമെന്നും ബന്ധുക്കള് ആവശ്യപ്പെട്ടിരുന്നു. എന്നാല് ഈ ആരോപണങ്ങളെ പൊലീസ് നിഷേധിക്കുകയാണ് ചെയ്തത്.


ജൈവവർഗ്ഗീകരണശാസ്ത്രം - വിക്കിപീഡിയ\n(ടാക്സോണമി എന്ന താളിൽ നിന്നും തിരിച്ചുവിട്ടതു പ്രകാരം)\nജീവികളെ കണ്ടെത്തുകയും ശാസ്ത്രീയമായി തരംതിരിക്കുകയും ലോകമെമ്പാടും അംഗീകരിക്കത്തക്ക തരത്തിൽ പേരുനൽകുകയും ചെയ്യുന്ന ശാസ്ത്രശാഖയാണ് ടാക്സോണമി, ബയോളജിക്കൽ ടാക്സോണമി അഥവാ ജൈവവർഗ്ഗീകരണശാസ്ത്രം. ജീവാലങ്ങളെ വ്യത്യസ്ത 'ടാക്സ' കളിൽ ഉൾപ്പെടുത്തുകയാണ് ടാക്സോണമിയിൽ ചെയ്യുന്നത്. സ്വീഡിഷ് ജീവശാസ്ത്രകാരനായിരുന്ന കാൾ ലിന്നേയസിന്റെ വർഗ്ഗീകരണരീതിയാണ് ലോകമെമ്പാടും ഇന്ന് അംഗീകരിക്കപ്പെട്ടിരിക്കുന്നത്. സ്പീഷീസ് മുതൽ ഡൊമെയ്ൻ വരെയുള്ള എട്ടോളം ടാക്സകളിലാണ് ഇതനുസരിച്ച് ജീവജാലങ്ങളെ ഉൾപെടുത്തുന്നത്. സാദൃശ്യത്തിന്റെ അടിസഥാനത്തിൽ ജീവജാലങ്ങളെ ഉയർന്ന തലത്തിലേയ്ക്കും വ്യത്യാസങ്ങളുടെ അടിസ്ഥാനത്തിൽ താഴ്ന്ന ടാക്സകളിലേയ്ക്കും ഉൾപ്പെടുത്തുകവഴി ജീവജാലങ്ങൾ തമ്മിലുള്ള പരിണാമപരമായ ബന്ധവും വൈവിധ്യവും തിരിച്ചറിയാൽ സഹായിക്കുന്നു.\n2 ജൈവശാഖാവർഗ്ഗീകരണവിജ്ഞാനീയവുമായുള്ള വ്യത്യാസം\nവിവിധ ശാസ്ത്രകാരൻമാർ ടാക്സോണമിയിൽ വൈവിധ്യപൂർണ്ണമായ ടാക്സകളെ ഉൾപ്പെടുത്തിയിട്ടുണ്ട്. സാധാരണയായി വർഗ്ഗീകരണശാസ്ത്രത്തിൽ ഉപയോഗിക്കുന്ന വിവിധടാക്സകളെ ഇങ്ങനെ തരംതിരിക്കാം.\nജന്തുസാമ്രാജ്യത്തിനെ(Regnum Animale)ക്കുറിച്ചുള്ള ഒരു പട്ടിക - (1735ൽ ലിനേയസ്സ് പ്രസിദ്ധീകരിച്ച ‘സിസ്റ്റെമ നാച്ചുറേ‘Systema Naturæ എന്ന ഗ്രന്ഥത്തിന്റെ ആദ്യപതിപ്പിൽ നിന്നും)\nവർഗ്ഗീകരണശാസ്ത്രത്തിലെ ഏറ്റവും അടിസ്ഥാനവിഭാഗമാണിത്. പരസ്പര പ്രത്യുൽപ്പാദനത്തിലൂടെ പ്രത്യുൽപ്പാദനക്ഷമമായ പുതിയ തലമുറയെ ഉത്പാദിപ്പിക്കാൻ കഴിയുന്ന, ശരീരപ്രത്യേകതകളിൽ മികച്ച സാദൃശ്യമുള്ള ജീവികളെ ഒരു സ്പീഷീസിൽ ഉൾക്കൊള്ളിക്കുന്നു. പ്രാദേശികസാഹചര്യങ്ങൾക്കനുസരിച്ചുള്ള അനുകൂലനങ്ങൾ സൃഷ്ടിക്കുന്ന വ്യതിയാനങ്ങളെ അടിസ്ഥാനപ്പെടുത്തി സ്പീഷീസിനെ ജന്തുശാസ്ത്രത്തിൽ സബ് സ്പീഷീസെന്നും സസ്യശാസ്ത്രത്തിൽ വെറൈറ്റി, സബ്‌വെറൈറ്റി, ഫോർമേ എന്നിങ്ങനെ ഉപവിഭാഗങ്ങളായി തരംതിരിച്ചിരിക്കുന്നു.\nസ്വീഡിഷ് സസ്യശാസ്ത്രജ്ഞനായിരുന്ന കാൾ ലിനേയസ് ആണ് ആധുനിക ടാക്‌സോണമിയുടെ പിതാവായി അറിയപ്പെടുന്നത്.\nസ്പീഷീസ് ആയി പരിഗണിക്കപ്പെടുന്നവയ്ക്ക് രണ്ടുപദങ്ങൾ ഉൾക്കൊള്ളുന്ന ശാസ്ത്രീയനാമം നൽകുന്നു. ആദ്യപദം ജീനസ് നാമവും രണ്ടാം പദം സ്പീഷീഷ് നാമവുമാണ്. ദ്വിനാമപദ്ധതി എന്നറിയപ്പടുന്ന ഈ നാമകരണപദ്ധതി കാൾ ലിനേയസ് ആവിഷ്കരിച്ചതാണ്. സ്പീഷീസ് നാമത്തിന്റെ ആദ്യക്ഷരം ഇംഗ്ലീഷ് ചെറിയ അക്ഷരത്തിലാണെഴുതുന്നത്. ഇതനുസരിച്ച് മനുഷ്യന്റെ ശാസ്ത്രീയനാമം ഹോമോ സാപിയൻസ് എന്നാണ്.\nസാദൃശ്യമുള്ള ഒന്നോ അതിലധികമോ സ്പീഷീസുകൾ ചേർന്നാണ് ജീനസ്സുകൾ രൂപ്പെടുന്നത്. ജനേറിക് നെയിം, ജനേറിക് എപ്പിതെറ്റ് എന്നിങ്ങനെ ജീനസ് നാമത്തെ വിവക്ഷിക്കുന്നു. ജീനസ് നാമത്തിന്റെ ആദ്യ അക്ഷരം എപ്പോഴും ഇംഗ്ളീഷ് വലിയ അക്ഷരമായിരിക്കും. ഒരു ജീനസ്സിൽ ഒന്നോ അതിലധികമോ വിവിധരീതികളിൽ സാദൃശ്യമുള്ള സ്പീഷീസുകൾ ഉൾക്കൊണ്ടിരിക്കാം. ഇതനുസരിച്ച് മനുഷ്യന്റെ ജനേറിക് നാമം ഹോമോ എന്നാണ്.\nപരസ്പരബന്ധമുള്ള ജീനസ്സുകൾ ഉൾക്കൊള്ളുന്ന വിഭാഗമാണിത്. ഉദാഹരണമായി സിംഹം, കടുവ, പുള്ളിപ്പുലി, പൂച്ച എന്നിവയെ മുഴുവൻ ഉൾക്കൊള്ളുന്ന ഫാമിലിയാണ് ഫെലിഡേ.\nപരസ്പരബന്ധമുള്ള ഫാമിലികൾ ഉൾക്കൊള്ളുന്ന വർഗ്ഗീകരണതലമാണിത്. ഇതിനുതൊട്ടുമുകളിൽ മാഗ്നോർഡർ, സൂപ്പർ ഓർഡർ, ഗ്രാൻഡ് ഓർഡർ, മിർ ഓർഡർ എന്നും തൊട്ടുതാഴെയായി സബ്‌ഓർഡർ, ഇൻഫ്രാഓർഡർ, പാർവോർഡർ എന്നുമുള്ള വിഭാഗങ്ങൾ നിലനിൽക്കുന്നുണ്ട്. സസ്യശാസ്ത്രത്തിൽ കൊഹോർട്ടുൾ എന്ന് ഇവ അറിയപ്പെട്ടിരുന്നു. ജന്തുശാസ്ത്രത്തിൽ സുവ്യക്തമായി ഈ വർഗ്ഗീകരണതലം നിലനിൽക്കുന്നു. ഉദാഹരണമായി ലെപ്പിഡോപ്റ്റീറ എന്ന ഓർഡറിൽ നിശാശലഭങ്ങളും ചിത്രശലഭങ്ങളും ഉണ്ട്. \nഓർഡറിനും മുകളിലുള്ള വർഗ്ഗീകരണതലമാണിത്. പരസ്പരബന്ധമുള്ള നിരവധി ഓർഡറുകൾ ഉൾക്കൊള്ളുന്നതാണിത്. കാർണിവോറ എന്ന ഓർഡറിൽ വരുന്ന സിംഹവും പൂച്ചയും മമേലിയ എന്ന ക്ലാസ്സിലാണ് ഉൾപ്പെട്ടിരിക്കുന്നത്. ക്ലാസ്സിന് തൊട്ടുമുകളിൽ സൂപ്പർക്ലാസ്സും താഴെയായി സബ്‌ക്ലാസ്സ്, ഇൻഫ്രാക്ലാസ്സ്, പാർവ് ക്ലാസ്സ് എന്നിങ്ങനെയും വിഭജനമുണ്ട്. \nകിംങ്ഡത്തിനു തൊട്ടുതാഴെയുള്ള വർഗ്ഗീകരണതലമാണിത്. സസ്യശാസ്ത്രത്തിൽ ഡിവിഷൻ എന്ന് ഇതിനെ സൂചിപ്പിക്കുന്നു. ആനിമൽ കിംങ്ഡത്തിൽ ഏകദേശം 35 ഫൈലങ്ങളും പ്ലാന്റ് കിങ്ഡത്തിൽ ഏകദേശം 12ഡിവിഷനുകളുമുണ്ട്. ഫംഗസ്, ബാക്ടീരിയ ഇവയെയും സുവ്യക്തമായ ഫൈലങ്ങളിൽ ഉൾച്ചേർത്തിട്ടുണ്ട്. \nവർഗ്ഗീകരണശാസ്ത്രത്തിലെ ഏറ്റവും ഉയർന്ന തലമായി ഇപ്പോഴും ഇത് പരിഗണിക്കപ്പെടുന്നു. ത്രീ ഡോമെയ്ൻ സിസ്റ്റത്തിൽ ഡൊമെയ്നുതാഴെയായി കിങ്ഡം വരുന്നു. കാൾ ലിനേയസ് വിഭാവനം ചെയ്ത ദ്വികിംങ്ഡം വർഗ്ഗീകരണം, ആന്റോൺ വാൻ ല്യൂവൻ ഹോക്ക് ആവിഷ്കരിച്ച ത്രികിങ്ഡം വർഗ്ഗീകരണം, ഹെർബേർട്ട് കോപ്പ്ലാൻഡിന്റെ ഫോർ കിംങ്ഡം വർഗ്ഗീകരണം, റോബർട്ട് എച്ച്. വിറ്റാകറുടെ ഫൈവ് കിംങ്ഡം വർഗ്ഗീകരണം, കാൾ വൂയിസിന്റേയും കവലിയാർ സ്മിത്തിന്റെയും വ്യത്യസ്ത സിക്സ് കിംങ്ഡം വർഗ്ഗീകരണം എന്നിങ്ങനെ കിംങ്ഡത്തിൽ അവ്യവസ്ഥിതി നിലനിൽക്കുകയാണ്.\nഡാർവ്വിന്റെ പരിണാമവാദം ആവിർഭവിക്കുന്നതിനു മുമ്പ് 1840ൽ പ്രചാരത്തിലുണ്ടായിരുന്ന ‘ജീവവൃക്ഷം’. അക്കാലത്ത് പല ജീവിവർഗ്ഗങ്ങളേയും ഒരു പൊതു പൂർവ്വികവർഗ്ഗത്തിന്റെ പരിണതരൂപമായി കണക്കാക്കാനുള്ളത്ര ഫോസിൽ പഠനങ്ങൾ ലഭ്യമല്ലായിരുന്നു.\nനട്ടെല്ലുള്ള ജീവികളുടെ പരിണാമവിഭജനം വർഗ്ഗതലത്തിൽ. കറുപ്പിച്ച ഓരോ ഭാഗത്തിന്റേയും വീതി അവയിൽ അടങ്ങിയിരിക്കുന്ന ഉപകുടുംബങ്ങളുടെ എണ്ണം സൂചിപ്പിക്കുന്നു. പരിണാമവർഗ്ഗവിഭജനരീതിയിയുടെ ഒരു മുഖമുദ്രയായിരുന്നു ഇത്തരം ചിത്രങ്ങൾ\nവർഗ്ഗവിഭജനവിജ്ഞാനീയവും (ടാക്സോണമിയും) ജൈവശാഖാവർഗ്ഗീകരണവിജ്ഞാനീയവും (Cladistics) തമ്മിൽ രീതിശാസ്ത്രത്തിലും പ്രയോഗത്തിലും വളരെ വ്യത്യാസമുണ്ടു്. ടാക്സോണമിയുടെ ധർമ്മം ജീവജാലങ്ങളെ പല വിഭാഗങ്ങളാക്കി തരം തിരിച്ച് സമാനഗുണങ്ങൾക്കനുസരിച്ച് അവയ്ക്കു് നാമകരണം ചെയ്യുക എന്നതാണു്. എന്നാൽ വംശജനിതകവ്യവസ്ഥാവിജ്ഞാനീയത്തിന്റെ (phylogenetic systematics) ഒരു മുഖ്യഭാഗമായ ജൈവശാഖാവർഗ്ഗീകരണവിജ്ഞാനീയം അത്തരം വിഭജനങ്ങൾക്കു് ശാസ്ത്രീയമായ വിവരങ്ങളുടെ അടിത്തറ പണിയുകയാണു ചെയ്യുന്നതു്.\nകാൽ ലിനേയസ് തുടങ്ങിവെച്ച വർഗ്ഗവിഭജനരീതിയ്ക്കു് ചില പോരായ്മകളും ഉണ്ടായിരുന്നു. ഉദാഹരണത്തിനു് അദ്ദേഹം സമസ്തജീവജാലങ്ങളേയും സസ്യങ്ങളും ജന്തുക്കളും എന്നു് ഏറ്റവും ഉയർന്ന തലത്തിൽ ആദ്യമേ തന്നെ രണ്ടായി (കിങ്ങ്ഡം) തരം തിരിച്ചു. പക്ഷേ ഫംഗസ്സ് തുടങ്ങിയ ചില ജീവി ഇനങ്ങൾക്കു് ഇവ രണ്ടിലും പെടാവുന്ന തരം പ്രകൃതങ്ങൾ ഉണ്ടു്. ഏതെങ്കിലും ഒന്നിലായി ഇവയെ മാറ്റി നിർത്താൻ സാധിക്കില്ല. അതുപോലെത്തന്നെ ഇത്തരം വർഗ്ഗീകരണം ഓരോ ജീവിവർഗ്ഗവിഭാഗങ്ങളും തമ്മിലുള്ള ‘അകലം’ അവ തമ്മിൽ യഥാർത്ഥത്തിലുള്ള പൊരുത്തങ്ങൾക്കു് ആനുപാതികമായിരുന്നില്ല. ഉദാഹരണത്തിനു് ഉരഗവർഗ്ഗത്തിലെ ഏതു് ഇനത്തിനും സസ്തനിവർഗ്ഗത്തിനുമായുള്ള അതേ ‘അകലം’ തന്നെയേ പക്ഷിവർഗ്ഗത്തിനോടും ഉണ്ടാകുന്നുള്ളൂ. വാസ്തവത്തിൽ പല ജീവി ഇനങ്ങൾക്കും തമ്മിൽ വളരെ അടുത്ത ബന്ധവും മറ്റു പല ഇനങ്ങൾക്കും വളരെ അകന്ന ബന്ധവുമാണു് ഉള്ളതു്. പരിണാമവൃക്ഷത്തിന്റെ കാഴ്ച്ചപ്പാടിൽ നിന്നു നോക്കിയാൽ ഇവയെല്ലാം തമ്മിൽ വ്യത്യസ്ത ദൂരങ്ങളാണു് ഉള്ളതു്.\nഹെക്കൽ വിഭാവനം ചെയ്ത ജൈവപരമ്പരാവൃക്ഷം\nഇത്തരം പോരായ്മകൾ ദൂരീകരിക്കാനുള്ള പിൽക്കാലശ്രമങ്ങൾ പലതുമുണ്ടായി. ഇവയുടെ അനന്തരഫലങ്ങൾ പരിണാമവർഗ്ഗവിഭജനരീതി എന്ന പുതിയൊരു സമ്പ്രദായത്തിനു് വഴിതുറന്നു. പരിണാമവൃക്ഷത്തിൽ ജീവികളുടെ സ്ഥാനം എവിടെയാണെന്നതിനനുസരിച്ച് അവയെ പുനർവർഗ്ഗീകരിക്കുക എന്നതായിരുന്നു ഈ രീതിയുടെ നയം. സ്പീഷീസുകളെ തരം തിരിച്ച് ക്രമമായി അടുക്കിവെച്ച പല തലങ്ങളിലുള്ള പട്ടികകൾ ആയിരുന്നു ലിനേയസ്സിന്റേതെങ്കിൽ ഡാർവ്വിൻ സങ്കൽപ്പിച്ച ജീവവൃക്ഷത്തിനു ഏറെക്കുറേ സമാനമായുള്ള ശാഖാഘടനയാണു് പുതിയ രീതിയിൽ അവലംബിച്ചതു്. ലഭ്യമായിരുന്ന ദിനോസാർ ഫോസ്സിലുകൾ പഠിച്ചു്, പക്ഷികൾ ദിനോസാറുകളുടെ പിന്മുറക്കാരാണെന്നു് തോമസ് ഹെന്രി ഹക്സ്‌ലി പ്രഖ്യാപിച്ചതോടെ ഈ പുതിയ സമ്പ്രദായത്തിനു് കൂടുതൽ അംഗീകാരം ലഭിച്ചുതുടങ്ങി.എന്നിരുന്നാലും, കേവലം പരിണാമബന്ധങ്ങൾക്കു പുറമേ നിരീക്ഷണയോഗ്യമായ ശരീരഘടന, പ്രകൃതം, സ്വഭാവഗുണങ്ങൾ എന്നിവയും ഒരു ജീവി ഇനം ഏതേതു വർഗ്ഗത്തിൽ പെടുമെന്നു് ഈ വർഗ്ഗീകരണരീതിയിൽ പരിഗണിച്ചിരുന്നു. അതുകൂടാതെ, ഒരു വർഗ്ഗത്തെ തനതായി പരിഗണിക്കുമ്പോൾ ആ വർഗ്ഗത്തിൽ നിന്നും രൂപം പൂണ്ട മറ്റു പിൻ‌ഗാമിവർഗ്ഗങ്ങളെ അതേ വർഗ്ഗത്തിൽ പെടുത്തിയിരുന്നില്ല. (ഉദാഹരണത്തിനു് കരയിലും വെള്ളത്തിലും ജീവിക്കാവുന്ന ആം‌ഫീബിയൻ വിഭാഗത്തിൽ നിന്നുമാണു് ഉരഗങ്ങളും പക്ഷികളും സസ്തനികളും ഉണ്ടായതെങ്കിലും ആം‌ഫീബിയൻ വിഭാഗത്തെ ഈ രീതിയിൽ സ്വതന്ത്രമായ ഒരു വർഗ്ഗമായിട്ടാണു് (monophyletic) കണ്ടിരുന്നതു്.\n1950കളോടെ മുമ്പെന്നത്തേക്കാളും കൂടുതൽ ഫോസ്സിലുകളും മറ്റുതരത്തിലുള്ള ജീവശാസ്ത്രനിഗമനങ്ങളും ലഭ്യമായിത്തുടങ്ങി. ക്ലേഡുകൾ അടിസ്ഥാനമാക്കി ശാഖോപശാഖകളായി ഒരു വംശവിഭജന പരിണാമവൃക്ഷം വിഭാവനം ചെയ്യാൻ ഇതു സഹായിച്ചു. തന്മാത്രാജനിതകശാസ്ത്രത്തിലുണ്ടായ പുരോഗതിയുടെ ഫലമായി ജീൻ ശ്രേണീകരണം, DNA ശ്രേണീകരണം പോലുള്ള പുതിയ സാങ്കേതികവിദ്യകളും വന്നതോടെ, ഇപ്പോൾ നിലനിൽക്കുന്നതോ പണ്ടെന്നോ വംശനാശം വന്നതോ ആയ എല്ലാ ജീവിവർഗ്ഗങ്ങളേയും പരസ്പരം ബന്ധപ്പെടുത്തി ലക്ഷക്കണക്കിനു ശാഖോപശാഖകളുള്ള ജീവന്റെ ഒരു മഹാവൃക്ഷം വരച്ചെടുക്കാമെന്നായി. വ്യവസ്ഥാവിജ്ഞാനീയം അടിസ്ഥാനമാക്കി വികസിച്ച ഈ ശാഖയാണു് ജൈവവ്യവസ്ഥാവിജ്ഞാനീയം(Biological systematics). അതിൽ തന്നെ, ഇത്തരം വിഭജനത്തിനെ പ്രത്യേകം കൈകാര്യം ചെയ്യുന്ന ഉപവിഭാഗമാണു് ജൈവശാഖാവർഗ്ഗീകരണവിജ്ഞാനീയം(Cladistics അഥവാ Cladism]].\nഒരു ക്ലാഡോഗ്രാം മാതൃക\nചുരുക്കിപ്പറഞ്ഞാൽ ടാക്സോണമി നേരിട്ട് ജീവികളുടെ വർഗ്ഗവിഭജനം സാദ്ധ്യമാക്കുമ്പോൾ, ക്ലാഡിസ്റ്റിൿസ്, ജനിതകശാസ്ത്രത്തിൽ നിന്നും ഉരുത്തിരിയുന്ന വിവരങ്ങൾ ചേർത്തുകൂട്ടി, അത്തരം വിഭജനത്തിനു് കൃത്യമായ ഒരു ശാസ്ത്രീയ അടിത്തറ ഉണ്ടാക്കിത്തീർക്കാനുള്ള ഭൂമിക തീർക്കുന്നു.\nഈ രണ്ടു സമീപനങ്ങളും തമ്മിലുള്ള പ്രകടമായ വ്യത്യാസങ്ങൾ ഇങ്ങനെ സംഗ്രഹിക്കാം:\n1. ജീവികളെ വ്യത്യസ്ത പട്ടികകളിലാക്കി അവയിലെ പൊതുസ്വഭാവങ്ങൾ അനുസരിച്ച് വിവിധ വർഗ്ഗങ്ങളും വർഗ്ഗോപവർഗ്ഗങ്ങളുമാക്കി തരം തിരിക്കുന്നു. പരിണാമഗതിയിലെ സ്ഥാനമനുസരിച്ച് ശാഖാവൃക്ഷരൂപത്തിൽ ജീവികളെ തരം തിരിക്കുന്നു.\n2. ഒരു ജീവിയുടെ പേരു് രണ്ടു ഖണ്ഡങ്ങളാക്കി (ജനുസ്സ്, സ്പീഷീസ്) നിശ്ചയിക്കുന്നു. നാമകരണം എന്ന ധർമ്മമില്ല.\n3. ഫലം പട്ടികകളുടെ രൂപത്തിൽ ഫലം വൃക്ഷശാഖാരൂപത്തിൽ\n4. പൂർവ്വികജീവിവർഗ്ഗത്തിന്റെ പ്രകൃതങ്ങൾ കൂടി പരിഗണിക്കുന്നു. അതതു ജീവികളുടെ ശാസ്ത്രീയപഠനനിരീക്ഷനത്തിൽ നിന്നുമുള്ള പ്രകൃതവിവരങ്ങൾ മാത്രം എടുക്കുന്നു.\n5. വിഷയനിഷ്ഠവും സാമാന്യവൽകൃതവുമായ രീതി ശാസ്ത്രീയ പരീക്ഷണങ്ങൾ, കമ്പ്യൂട്ടർ പ്രോഗ്രാമുകൾ തുടങ്ങിയവ ഉൾക്കൊണ്ട വസ്തുനിഷ്ഠവും നിശിതവുമായ രീതി\n↑ Invertebrate Zoology, Text Book, E L Jordan, P S Verma, S. Chand & Company Ltd, 2005, പേജ് 5- 11\n"https://ml.wikipedia.org/w/index.php?title=ജൈവവർഗ്ഗീകരണശാസ്ത്രം&oldid=3571703" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:39,5ജൂൺ 2021.


സംസ്ഥാനത്ത് രണ്ട് ദിവസം കൂടി ശക്തമായ മഴ തുടരും; ഇടുക്കി അണക്കെട്ടിലെ ജലനിരപ്പ് ഉയർന്നു\nതിരുവനന്തപുരം: സംസ്ഥാനത്ത് രണ്ട് ദിവസം കൂടി ശക്തമായ മഴ തുടരും. ഉച്ചയ്ക്ക് ശേഷം ഇടിമിന്നലോട് കൂടിയ ശക്തമായ മഴയ്ക്കാണ് സാധ്യത. ഇന്ന് 8 ജില്ലകളിൽ യെല്ലോ അലർട്ട് പ്രഖ്യാപിച്ചു. ഇടുക്കിയിൽ മഴ ശക്തമായി തുടരുകയാണ്. ഇടുക്കി അണക്കെട്ടിലെ ജലനിരപ്പ് ഉയർന്ന് 2392 അടിയിലെത്തി. മുല്ലപ്പെരിയാർ അണക്കെട്ടിലെ ജലനിരപ്പ് 127 അടിയിലുമെത്തി. നാശനഷ്ടങ്ങൾ ഒന്നും റിപ്പോർട്ട് ചെയ്തിട്ടില്ലെങ്കിലും ജാഗ്രത തുടരുകയാണ്.\nതിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, കണ്ണൂർ, കാസർകോട് ജില്ലകളിലാണ് യെല്ലോ അലർട്ട് പ്രഖ്യാപിച്ചത്. നാളെ വടക്കൻ കേരളത്തിൽ മഴ ശക്തമാകും. തൃശ്ശൂർ മുതൽ കാസർകോട് വരെയുളള ഏഴ് ജില്ലകളിൽ നാളെ യെല്ലോ അലർട്ടുണ്ട്. തെലങ്കാനയ്ക്ക് മുകളിലുളള തീവ്രന്യൂനമർദ്ദം നാളെ വൈകീട്ടോടെ മുംബൈ തീരം വഴി അറബിക്കടലിൽ പ്രവേശിക്കും. മണിക്കൂറിൽ 55 കിലോമീറ്റർ വേഗത്തിൽ കാറ്റുവിശാനിടയുളളതിനാൽ കേരള തീരത്ത് മത്സ്യബന്ധനത്തിന് പോകരുതെന്നാണ് നിർദ്ദേശം.\nഅതേസമയം, കൊല്ലം ജില്ലയിൽ രാവിലെ മുതൽ ഉച്ചവരെ ജില്ലയിൽ ഇടവിട്ട് കനത്ത മഴ ലഭിച്ചു. ഉച്ചയ്ക്കു ശേഷം മഴയ്ക്ക് ശമനമുണ്ട്. കാര്യമായ നാശനഷ്ടങ്ങൾ ഒന്നും റിപ്പോർട്ട് ചെയ്തിട്ടില്ല. പാലക്കാട് ശക്തമായ മഴ ഇല്ല. ജലനിരപ്പ് ഉയർന്നതിനെ തുടർന്ന് വാളയാർ, മലമ്പുഴ അണക്കെട്ട് ഷട്ടറുകൾ നേരത്തെ തന്നെ തുറന്നിട്ടുണ്ട്. ഓഗസ്റ്റ്3ന് തുറന്ന കാഞ്ഞിരപ്പുഴ. ഡാമിന്റെ ഷട്ടറുകൾ ഇനിയും അടച്ചിട്ടില്ല. മഴ കനത്താൽ പോത്തുണ്ടി ഡാം തുറക്കും. ജില്ലാ ഭരണകൂടം ജാഗ്രത നിർദേശം നൽകിയിട്ടുണ്ട്. ജല നിരപ്പ് 61.88 മീറ്റർ ആയാൽ വാഴാനി ഡാം തുറക്കും. നിലവിൽ 61.82 മീറ്റർ വെള്ളം ആണ് ഉള്ളത്. വരും ദിവസങ്ങളിൽ മഴ കൂടും എന്നതിനാൽ ആണ് തീരുമാനം.\nPrevious ‘സംഭരിക്കാന് ഇടമില്ല, കൂട്ടിയിട്ട നെല്ല് മുളച്ച് തുടങ്ങി’; നെഞ്ച് പൊള്ളി കര്ഷകര്\nNext റൂൾസ് ഓഫ് ബിസിനസ് വിവാദം: മന്ത്രിസഭ യോഗത്തിൽ പരസ്യമായി അതൃപ്തി അറിയിച്ച് മുഖ്യമന്ത്രി\nബംഗളൂരു: നഗരത്തിലെ കശാപ്പു ശാലയിൽ നിന്നു കത്തി തട്ടിയെടുത്ത യുവാവ് മുന്നിൽക്കണ്ടവരെയെല്ലാം കുത്തിവീഴ്ത്തി. ഒരാൾ മരിച്ചു. ആറു പേർക്കു പരുക്കേറ്റു. അഞ്ജനപ്പ ഗാർഡനിലെ കോട്ടൺപെട്ട് സ്വദേശി ഗണേഷാ(30)ണ് ഇന്നലെ രാവിലെ മണിക്കൂറുകളോളം നഗരത്തെ ഭീതിയിലാഴ്ത്തിയത്....\nകരീനയുടെ മെറ്റേണിറ്റി ഡ്രസിന് പിന്നാലെ ഫാഷൻ ലോകം; വില എത്രയെന്നോ\nസിനിമ താരങ്ങളുടെ വസ്ത്രങ്ങളൊക്കെ പലപ്പോഴും ഫാഷൻ ലോകത്ത് ഏറെ ശ്രദ്ധ നേടാറുണ്ട്. കഴിഞ്ഞയിടെ മെറ്റേണിറ്റി ഡ്രസിലെത്തിയ അനുഷ്ക ശർമയുടെ ചിത്രങ്ങളും ഫാഷൻ പ്രേമികളുടെ ഇടയിൽ ചർച്ചയായിരുന്നു. ഇപ്പോഴിത രണ്ടാമതും അമ്മയാകാൻ ഒരുങ്ങുന്ന കരീന കപൂറിന്‍റെ...\nമുംബൈയില് മാളില് തീപിടുത്തം; അടുത്ത കെട്ടിടങ്ങളില് നിന്ന് 3500 ഓളം പേരെ ഒഴിപ്പിച്ചു\nമുംബൈ: മുംബൈയിലെ ഷോംപ്പിംഗ് കോപ്ലക്‌സില് തീപിടുത്തം. തീ പടര്‍ന്നതോടെ സമീപത്തെ കെട്ടിടങ്ങളിലൂള്ള 3500 ഓളം പേരെ ഒഴിപ്പിച്ചു. വ്യാഴാഴ്ച രാത്രിയോടെയാണ് തീ പടര്‍ന്നത്. സെന്‍ട്രല് മുംബൈയിലെ നാഗ്പടയിലെ സിറ്റി സെന്‍ട്രല് മാളിലാണ് തീപിടുത്തമുണ്ടായത്. അഗ്നിശമന...\nഓട്ടോറിക്ഷയില് നിന്ന് ചാടി യുവതി ആത്മഹത്യ ചെയ്ത സംഭവം; ഭര്ത്താവ് അറസ്റ്റില്\nകൊല്ലം: കടയ്ക്കലില് യുവതി ഓട്ടോറിക്ഷയില് നിന്ന് ചാടി ആത്മഹത്യ ചെയ്ത സംഭവത്തില് ഭര്‍ത്താവ് അറസ്റ്റില്. നിരന്തര ഗാര്‍ഹിക പീഡനത്തിനൊടുവിലാണ് മകള് ആത്മഹത്യ ചെയ്തതെന്ന യുവതിയുടെ മാതാപിതാക്കളുടെ പരാതിയിലാണ് ഒരു വര്‍ഷത്തിനു ശേഷം ഭര്‍ത്താവിനെ അറസ്റ്റ്...\nമദ്യലഹരിയില് എസ്ഐയുടെ കാറോട്ടം; യുവതിക്ക് പരിക്ക്, കാലുറയ്ക്കാത്ത എസ്ഐയെ തടഞ്ഞ് വച്ച് നാട്ടുകാര്\nആരാധകര്ക്കൊപ്പം അവരിലൊരാളായി വിജയ്; ട്വിറ്ററില് ട്രെന്ഡിംഗ് ആയി ചിത്രങ്ങള്\nതിടുക്കപ്പെട്ട് പാർട്ടി പ്രഖ്യാപനമല്ല വേണ്ടത്’; രാഷ്ട്രീയത്തിലേക്ക് ഉടനില്ലെന്ന് വിജയ്\nവിജയ്യുടെ രാഷ്ട്രീയപ്രവേശനം; ഫാൻസ് അസോസിയേഷൻ പ്രതിനിധികളുമായി കൂടിക്കാഴ്ച്ച നടത്തി\n‘ഇന്ത്യന് ചായയ്ക്ക് വിദേശ വിപണി കണ്ടെത്താന്’ കീര്ത്തി സുരേഷ്; നെറ്റ്ഫ്ളിക്സില് ‘മിസ് ഇന്ത്യ’ വരുന്നു


ന്യൂനമര്‍ദം ദുര്‍ബലമാകുന്നു; ഒറ്റപ്പെട്ട ശക്തമായ മഴ തുടരും, കൂട്ടിക്കലില് ഒരു മൃതദേഹംകൂടി കണ്ടെത്തി | kerala flood-all districts heavy rain continued-one more body was found\nന്യൂനമര്‍ദം ദുര്‍ബലമാകുന്നു; ഒറ്റപ്പെട്ട ശക്തമായ മഴ തുടരും, കൂട്ടിക്കലില് ഒരു മൃതദേഹംകൂടി കണ്ടെത്തി\nPublished: Oct 17, 2021, 08:18 AM IST Updated: Oct 17, 2021, 08:59 AM IST\nഇടുക്കി കൊക്കയാറില് രക്ഷാപ്രവര്‍ത്തനം പുരോഗമിക്കുന്നു |ഫോട്ടോ:പി.ആര്.ശ്രീജിത്ത്\nകോട്ടയം: തെക്കന് ജില്ലകളില് അതിതീവ്ര മഴയിലും മലവെള്ളപ്പാച്ചിലിലും ഉരുള്‍പ്പൊട്ടലിലും മരിച്ചവരുടെ എണ്ണം ആറായി. കോട്ടയം കൂട്ടിക്കലില് നിന്ന് ഇന്ന് രാവിലെ ഒരാളുടെ മൃതദേഹം കൂടി കണ്ടെടുത്തു. ഇളംകോട് സ്വദേശിയായ ഷാലറ്റ് (29) എന്നയാളുടെ മൃതദേഹമാണ് കണ്ടെത്തിയത്. ഇന്നലെ ഇവിടെ നിന്ന് മൂന്ന് പേരുടെ മൃതദേഹങ്ങള് കണ്ടെടുത്തിരുന്നു. എന്നാല് ഇന്ന് കണ്ടെടുത്ത ഷാലറ്റിന്റെ മൃതദേഹം കൂട്ടിക്കലില് കാണാതായതായി റിപ്പോര്‍ട്ട് ചെയ്തവരില് ഉള്‍പ്പെട്ടതല്ല.\nഇതിനിടെ കേരള തീരത്തുള്ള ന്യൂനമര്‍ദത്തിന്റെ ശക്തി കുറഞ്ഞുവരികയാണെന്നത് ആശ്വാസം പകരുന്നുണ്ട്. അതേസമയം അടുത്ത് മൂന്ന് മണിക്കൂറില് ഒറ്റപ്പെട്ട ശക്തമായ മഴയ്ക്ക് സാധ്യതയുണ്ടെന്നാണ് മുന്നറിയിപ്പ്. അടുത്ത മൂന്ന് മണിക്കൂറില് കേരളത്തില് എല്ലാ ജില്ലകളിലും ഒറ്റപ്പെട്ടയിടങ്ങളില് ഇടിമിന്നലോടുകൂടിയ മഴയ്ക്കും മണിക്കൂറില് 40 കി മീ വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്നാമ് കേന്ദ്ര കാലാവസ്ഥ വകുപ്പ് അറിയിച്ചിരിക്കുന്നത്.\nദുരിതം ഏറെ ബാധിച്ച കോട്ടയം ജില്ലയില് ഇന്ന് മഴയ്ക്ക് കുറവുണ്ട്. മീനച്ചില്, മണിമലയാറുകളില് ജലനിരപ്പ് താഴ്ന്ന് വരുന്നുണ്ട് ഇതിനിടെ മല്ലപ്പള്ളി ടൗണില് രാത്രി വെള്ളം ഇരച്ചുകയറി. കെ.എസ്.ആര്.ടി.സി സ്റ്റാന്‍ഡിലും വെള്ളക്കെട്ട് രൂപപ്പെട്ടു. എക്‌സൈസ് റേഞ്ച് ഓഫീസിന്റെ മതിലിടിഞ്ഞു. വാഹനങ്ങള് മുങ്ങുകയും ചെയ്തു. കടകളിലും വീടുകളിലും വെള്ളം കയറി.\nകോട്ടയം കൂട്ടിക്കലിലും ഇടുക്കി കൊക്കയാറിലും ഉരുള്‍പൊട്ടി ഇന്നലെ 14 പേരെയാണ് കാണാതായിരുന്നത്. കാണതായവര്‍ക്കായി തിരച്ചില് തുടരുകയാണ്. കാര് ഒഴുക്കില്‍പ്പട്ട് രണ്ടു പേരും ശനിയാഴ്ച മരിച്ചിരുന്നു.\nരക്ഷാപ്രവര്‍ത്തനത്തിനായി കൂട്ടിക്കലിലേക്ക് നാവികസേനയും ഇന്നെത്തും. ദുരന്തമേഖലയില് കുടുങ്ങി കിടക്കുന്നവര്‍ക്ക് ഭക്ഷണപൊതികള് എത്തിക്കുകയും രക്ഷാപ്രവര്‍ത്തനത്തില് പങ്കാളിത്തം വഹിക്കുകയും ചെയ്യും. കൊച്ചിയില് നിന്ന് രാവിലെ എട്ടരയോടെ നാവികസേനയുടെ ഹെലികോപ്ടര് പുറപ്പെടും.\nകൂട്ടിക്കലില് ആറ് പേരേയും കൊക്കയാറില് എട്ടുപേരെയുമാണ് ഇനി കണ്ടെത്താനുള്ളത്.


ഒരു മണ്ടൻ്റെ സ്വപ്നങ്ങൾ (നോവല് – ഒന്നാം ഭാഗം)\nജീവിതം എന്നത് സ്വപ്നങ്ങളുടെ ഒരു ചീട്ട് കൊട്ടാരമാണ്. അവിടെ വേണമെങ്കിൽ രാജാവാകാം. അല്ലങ്കിൽ മന്ത്രിയോ സേവകനോ ഭടനോ എന്തുവേണമെങ്കിലും ആകാം. നമ്മളുടെ ഇഷ്ടം പോലെ വേഷങ്ങൾ തിരഞ്ഞെടുക്കാം. ഞാനും ഒരു വേഷം തിരഞ്ഞെടുക്കുന്നു.\nഎന്നെ ചിലർക്കെങ്കിലും പരിചയം കാണും. അറിഞ്ഞു കൂടാത്തവർക്കുവേണ്ടി, എൻ്റെ പേര് മത്തായി.\nപൊതുവെ മത്തായിമാർ മണ്ടന്മാർ ആയിരിക്കും എന്നൊരു വിശ്വാസം ഉണ്ട്. അത് ശരിയാണോ എന്ന് നിങ്ങൾ തീരുമാനിക്കുക മുഴുവൻ പേരും പറഞ്ഞില്ല, എം.എ. മാത്യു എം.എ.\nരണ്ടാമത്തെ എം.എ.എൻ്റെ ഡിഗ്രിയും ആദ്യത്തെ എം.എ. ഇനിഷ്യലും ആണ്. ഇപ്പോൾ മനസിലായല്ലോ ഞാൻ ഒരു വെറും “മത്തായി” അല്ല എന്ന്.\n“മത്തായി ഇങ്ങിനെ നടന്നാൽ മതിയോ?ഒരു ജോലിയൊക്കെ വേണ്ടെ? എൻ്റെ കൂടെ ബാംഗ്ലൂർ ക്ക് പോരെ ജോലി ഞാൻ ശരിയാക്കി തരാം.”\n“എനിക്ക് ജോലി വേണ്ട “,എന്ന് പറയാൻ പറ്റില്ലല്ലോ. അതും ഒരു സുഹൃത്ത് ജോലി ശരിയാക്കി തരാം എന്ന് പറയുമ്പോൾ.\nപക്ഷെ അവൻ എഴുതിത്തന്ന അഡ്രസ്സും വീടും കണ്ടുപിടിക്കുക അത്ര എളുപ്പമായിരുന്നില്ല. രസകരമായ വസ്തുത മൊബൈൽ നാവിഗേറ്ററിലോ മാപ്പിലോ ഒന്നും അവൻ പറഞ്ഞ സ്ഥലമില്ല.\nബസ്സ് സ്റ്റോപ്പിന് അടുത്താണു എന്ന് അവൻ പ്രത്യേകം പറഞ്ഞിരുന്നു പക്ഷെ മാറത്തഹളളിയിൽ പല ബസ്സ് സ്റ്റോപ് കൾ ഉണ്ട്.വിളിക്കുമ്പോൾ അവൻ്റെ മൊബൈൽ സ്വിച് ഓഫ്.ഇനി മുൻപിലുള്ള വഴി ആരോടെങ്കിലും ചോദിക്കുക എന്നതാണ്.\nപലരോടും ചോദിച്ചു. അപ്പോൾ ഒരു കാര്യം വ്യക്തമായി. അവൻ തന്ന പേരിൽ ഒരു റോഡ് മാറത്തഹള്ളി പ്രദേശത്തില്ല.\nഇത്തരം സന്ദർഭങ്ങളിൽ ഞാൻ ഉപയോഗിക്കുന്ന ഒരു ട്രിക് ഉണ്ട്. ചെറിയ പെട്ടിക്കടകൾ, ബാർബർ ഷാപ്പുകൾ മുതലായവയുടെ ബോർഡ്‌കൾ വായിച്ചുനോക്കും.പേരുകൊണ്ട് മനസിലാക്കാം മലയാളികളുടെ കടകൾ. ഇത്തരം കടകൾ പ്രാദേശിക ഇൻഫർമേഷനുകൾക്ക് വളരെ ഉപകാരപ്രദം ആയിരിക്കും.\nഎൻ്റെ നിഗമനം എത്ര ശരിയായി എന്ന് നോക്കൂ. സദാനന്ദൻ എന്ന വടകരക്കാരൻ ആയിരുന്നു സുപ്രിയ സലൂണിൻ്റെ പ്രൊപ്രൈറ്റർ.\nസദാനന്ദൻ പറഞ്ഞു, ”ഇരുപതു വർഷമായി ഞാൻ ഇവിടെ ഈ ഷോപ് തുടങ്ങിയിട്ട്. ഇവിടെ ഇങ്ങിനെ ഒരു റോഡ് ഇല്ല”. കാര്യങ്ങൾ ഏതാണ്ട് മനസിലായിത്തുടങ്ങി. അവനെ തേടി നടക്കുന്നതുകൊണ്ട് ഇനി വലിയ പ്രയോജനമില്ല. ഏതായാലും ഇനി അല്പം വിശ്രമിക്കുക തന്നെ എന്ന് തീരുമാനിച്ചു.\nവിശന്നിട്ട് കണ്ണുകാണാൻ വയ്യ. മുമ്പിൽ കണ്ട സാമാന്യം വലിയ ഒരു ഹോട്ടലിലേക്ക് കയറി. ഒരു ചായ കുടിക്കണം, വല്ലതും കഴിക്കണം.\nഒന്നും മനസിലായില്ല. ഞാൻ അയാളുടെ മുഖത്തേക്കു നോക്കി.\n“നീ എന്തിനാടാ ഇങ്ങോട്ട് വന്നത്? അന്നു വെറുതെ ഞാൻ ഒന്നു ഷൈൻ ചെയ്യാൻ പറഞ്ഞതല്ലേ………………? നീ ഒരു മത്തായി തന്നെ “.\n“മോനെ ഞാൻ പറയുന്നത് ഒന്ന് കേൾക്കു, അല്ല ഞാൻ ഒന്നും പറയുന്നില്ല.എൻ്റെ താമസസ്ഥലം കാണുമ്പൊൾ നിനക്ക് എല്ലാം മനസിലാകും.”\n“കഷ്ടം,ഞാൻ എസ്.എസ്.എൽ.സിയാ. പ്രസാദ് ചേട്ടൻ്റെ വീട്ടിൽ വന്നതാ അല്ലെ.”\n“ഇത് ഞങ്ങൾ സ്ത്രീകളുടെ ക്യു ആണ്. പുരുഷന്മാർ അപ്പുറത്തെ ലൈനിൽ നിൽക്കണം


Udayamperoor Murder: വിദ്യയെ കൊന്നത് ഈ കാരണങ്ങൾ കൊണ്ട്; വെളിപ്പെടുത്തി ഭർത്താവ് പ്രേംകുമാർ - in udayamperoor murder case premukar reveals the reason behind killing his wife | Samayam Malayalam\nin udayamperoor murder case premukar reveals the reason behind killing his wife\nവിദ്യയെ കൊന്നത് ഈ കാരണങ്ങൾ കൊണ്ട്; വെളിപ്പെടുത്തി ഭർത്താവ് പ്രേംകുമാർ\nNilin Mathews | Samayam Malayalam | Updated: 11 Dec 2019, 04:39:00 PM\nസെപ്റ്റംബർ 23നാണ് പ്രേംകുമാർ ഭാര്യയെ കാണാനില്ലെന്ന പരാതി പോലീസിന് നൽകിയത്. പരാതി നൽകുന്നതിന് മുൻപ് കാമുകിയുടെ ഫോൺ കേരളത്തിൽ നിന്നുള്ള ട്രെയിനിൽ ഉപേക്ഷിച്ചിരുന്നു.\nകൊച്ചി: ഉദയംപേരൂർ കൊലപാതകത്തിന് പിന്നിൽ മറ്റൊരു കാരണം കൂടിയുണ്ടായിരുന്നെന്ന് പ്രതിയുടെ വെളിപ്പെടുത്തൽ. പ്രേംകുമാറും കാമുകി സുനിതയും ചേർന്നാണ് ചേർത്തല സ്വദേശിനി വിദ്യയെ മദ്യം കുടിപ്പിച്ച് ബോധം കെടുത്തിയ ശേഷം കഴുത്ത് ഞെരിച്ച് കൊലപ്പെടുത്തിയത്. കഴിഞ്ഞ സെപ്റ്റംബർ 21ന് പുലർച്ചെ വിദ്യയെ കൊന്ന ശേഷം തമിഴ്‌നാട്ടിൽ കൊണ്ടുപോയി ഇരുവരും ചേർന്ന് മൃതദേഹം ഉപേക്ഷിച്ചു.\nസുനിതയുമായുള്ള അടുപ്പത്തിന് പുറമെ വിദ്യയെ കൊല്ലാൻ മറ്റൊരു കാരണം കൂടിയുണ്ടായിരുന്നെന്ന് വെളിപ്പെടുത്തിയിരിക്കുകയാണ് പ്രേംകുമാർ. വിദ്യയുടെ രണ്ടാം വിവാഹമാണ് പ്രേംകുമാറുമായി നടന്നത്. വിവാഹത്തിന് മുൻപ് നേരത്തെയുള്ള ബന്ധത്തിൽ ഒരു മകൾ ഉള്ളതായി വിദ്യ പ്രേംകുമാറിനോട് പറഞ്ഞിരുന്നു. എന്നാൽ, ആ ബന്ധത്തിൽ ഒരു മകനുണ്ടായിരുന്നെന്ന കാര്യം വിദ്യ മറച്ചു വെച്ചു.\nAlso Read: കൊലക്ക് ശേഷം വീട്ടിൽ നിന്ന് മൃതദേഹം മാറ്റിയത് 14 മണിക്കൂറിന് ശേഷം; സുനിത വിദ്യക്കൊപ്പം സഞ്ചരിച്ചത് സുഹൃത്തിനോടൊപ്പമെന്ന പോലെ\nസ്വന്തം മകനെ കസിൻ എന്ന് പറഞ്ഞാണ് വിദ്യ പിന്നീട് പ്രേം കുമാറിന് പരിചയപ്പെടുത്തിയത്. വിദ്യയുടെ സ്വന്തം മകനാണ് അതെന്ന് അറിഞ്ഞപ്പോൾ വൈരാഗ്യം തോന്നിയെന്നും പ്രേംകുമാർ പോലീസിനോട് വെളിപ്പെടുത്തി. കേരളത്തിൽ പല സ്ഥലങ്ങളിലെ ഹോട്ടലുകളിൽ പ്രേംകുമാർ സൂപ്പർവൈസറായി ജോലി ചെയ്തിട്ടുണ്ട്.\nമൂവാറ്റുപുഴയിൽ ഒരു ഹോട്ടലിൽ പ്രേംകുമാർ ജോലി ചെയ്തു വരുന്നതിനിടെ ഒരു ബന്ധുവിനെ കാണാതെ പോയ സംഭവവുമായി ബന്ധപ്പെട്ട് വിദ്യ ഫോണിൽ വിളിച്ചു. 15 വർഷം മുൻപ് ഫോൺ കോളിലൂടെ തുടങ്ങിയ ബന്ധമാണ് പിന്നീട് വിവാഹത്തിൽ കലാശിച്ചത്. കൊച്ചിയിലും തിരുവന്തപുരത്തും ഉൾപ്പടെ പല സ്ഥലങ്ങളിലും ഇവർ വാടകക്ക് താമസിച്ചിട്ടുണ്ട്. ഒരുമിച്ചു കഴിയുന്നതിനിടെ നാല് തവണ വിദ്യയെ കാണാതായതായും പ്രേംകുമാർ പോലീസിനോട് പറഞ്ഞു.\nAlso Read: തുടർകഥയാകുന്ന ക്രൂരത; കാമുകൻ തീകൊളുത്തിയ പ്രായപൂർത്തിയാകാത്ത ഗർഭിണി മരിച്ചു\nതിരികെയെത്തുമ്പോൾ നേരത്തെയുള്ള ബന്ധത്തിലെ മകൾക്കൊപ്പം താമസിക്കാൻ പോയിരുന്നുവെന്ന് വിദ്യ മറുപടി നൽകിയിരുന്നതായും പ്രേംകുമാർ പോലീസിനോട് പറഞ്ഞു. ഹൈദരാബാദിൽ കുടുംബമായി കഴിഞ്ഞിരുന്ന സുനിത മൂന്ന് വർഷങ്ങൾക്ക് മുൻപ് നടന്ന സ്‌കൂൾ റീയൂണിയനിൽ വെച്ച് കണ്ടു മുട്ടിയ ശേഷമാണ് പ്രേംകുമാറുമായി അടുപ്പത്തിലാകുന്നത്.\nഹൈദരാബാദിൽ നിന്ന് നാട്ടിലേക്ക് വന്ന സുനിത തിരുവനന്തപുരത്ത് നഴ്‌സിങ് സൂപ്രണ്ടായി ജോലിയിൽ പ്രവേശിച്ച ശേഷം പ്രേംകുമാറിനൊപ്പം താമസം ആരംഭിച്ചു. ഇതിനിടെയാണ് തിരുവനന്തപുരത്തെ വീട്ടിൽ എത്തിച്ച് വിദ്യയെ ഇരുവരും ചേർന്ന് കൊലപ്പെടുത്തിയത്. കൊലക്ക് ശേഷം ഇരുവരും ചേർന്ന് വിദ്യയുടെ മൃതദേഹം തമിഴ്‌നാട്ടിൽ കൊണ്ട് പോയി ഉപേക്ഷിച്ചു. വിദ്യയെ കാണാനില്ലെന്ന് കാണിച്ച് പ്രേംകുമാർ പോലീസിൽ നൽകിയ പരാതി അന്വേഷിച്ചപ്പോഴാണ് കൊലപാതകത്തിന്റെ ചുരുളഴിഞ്ഞത്.\nതുടർകഥയാകുന്ന ക്രൂരത; കാമുകൻ തീകൊളുത്തിയ പ്രായപൂർത്തിയാകാത്ത ഗർഭിണി മരിച്ചു ആര്‍ട്ടിക്കിള് ഷോ\nവിദ്യ കൊലപാതകം ഉദയംപേരൂർ കൊലപാതകം Vidya Murder Case Udayamperoor Murder Case Udayamperoor Murder Premkumar and Sunitha Killed Vidya\nWeb Title : in udayamperoor murder case premukar reveals the reason behind killing his wife


വാർത്ത - കാർഡിഗൻ ഓർഗനൈസേഷൻ വർഗ്ഗീകരണം.\nകാർഡിഗൻ ഓർഗനൈസേഷൻ വർഗ്ഗീകരണം.\nവെഫ്റ്റ് ലെവൽ ഓർഗനൈസേഷൻ, സിംഗിൾ-സൈഡഡ് ഓർഗനൈസേഷൻ എന്നും അറിയപ്പെടുന്നു. നെയ്റ്റിംഗ് സൂചി ക്രമീകരണം: ഒരു സൂചി കിടക്കയിൽ മുഴുവൻ സൂചികളുള്ള നെയ്റ്റിംഗ് ജേഴ്സി. ഫാബ്രിക്കിന് വലിയ തിരശ്ചീന വിപുലീകരണവും കേളിംഗ് ഗുണങ്ങളുമുണ്ട്, കൂടാതെ ലൂപ്പ് തകർന്നതിനുശേഷം അത് വീഴുന്നത് എളുപ്പമാണ്.\nറിബൺ ഫാബ്രിക് എന്നും അറിയപ്പെടുന്ന ഇത് 1 + 1 റിബൺ,2+2റിബൺ എന്നിവയുടെ അതേ വിഭാഗത്തിൽ പെടുന്നു. ഇരട്ട സൂചി ബെഡിൽ നെയ്റ്റിംഗ് നടത്തുന്നു, എല്ലാ ത്രികോണങ്ങളും ജോലിയിൽ പ്രവേശിക്കുന്നു, ലൂപ്പ് ഡെപ്ത് ഒന്നുതന്നെയാണ്. നെയ്ത്ത് ക്രമീകരണം: മുന്നിലും പിന്നിലും സൂചി കിടക്കകൾ പൂർണ്ണ തുന്നലുകളാൽ ക്രമീകരിച്ചിരിക്കുന്നു.\n-1 + 1 റിബൺ നെയ്ത്ത്\nസിംഗിൾ റിബൺ എന്നും അറിയപ്പെടുന്നു. നെക്ക്ലൈൻ, കഫ്സ്, ഹെം എന്നിവയിലേക്ക് പ്രയോഗിക്കുക.\n-2 +2റിബൺ നെയ്ത്ത്\nഇതിന് ഉയർന്ന അളവിലുള്ള ലാറ്ററൽ എക്സ്റ്റൻസിബിലിറ്റിയും ഇലാസ്തികതയും ഉണ്ട്, എക്സ്റ്റൻസിബിലിറ്റിയുടെ പകുതി പ്ലെയിൻ നെയ്ത തുണിത്തരങ്ങളേക്കാൾ ഇരട്ടിയാണ്.\n-സിപ്പിംഗ് നിഷ്‌ക്രിയ ഓർഗനൈസേഷൻ\nറിബഡ് എയർ ലെയർ സ്ട്രക്ചർ എന്നും അറിയപ്പെടുന്ന ഇത് റിബൺ ഘടനയുടെയും പരന്ന സൂചി ഘടനയുടെയും സംയോജിത ഘടനയാണ്. സവിശേഷതകൾ: മുന്നിലും പിന്നിലുമുള്ള പരന്ന തുന്നലുകൾ പരസ്പരം ബന്ധിപ്പിച്ചിട്ടില്ല, ഒരു ഓവർഹെഡ് അവസ്ഥയിൽ, റിബൺ ടിഷ്യുവിനേക്കാൾ കട്ടിയുള്ളതാണ്, നല്ല th ഷ്മളത നിലനിർത്തൽ, ചെറിയ ലാറ്ററൽ എക്സ്റ്റൻസിബിലിറ്റി, കൂടുതൽ സ്ഥിരതയുള്ള ആകൃതി എന്നിവ.\n-ടക്ക് സർക്കിൾ ഓർഗനൈസേഷൻ\nഒറ്റ സൂചി ബെഡ് ഉപരിതലമുള്ള ടക്ക്ഡ് ഫാബ്രിക്, ഫ്ലാറ്റ് സൂചി കൊഴുപ്പ് പുഷ്പം എന്നും അറിയപ്പെടുന്നു. മെഷ് പാറ്റേണുകൾ, അസമമായ പാറ്റേണുകൾ, വർണ്ണാഭമായ പാറ്റേണുകൾ എന്നിങ്ങനെ വിവിധതരം പാറ്റേൺ ഇഫക്റ്റുകൾ രൂപപ്പെടുത്താൻ ടക്കിന് കഴിയും. നീളമുള്ള ലൂപ്പുകളുടെ നിലനിൽപ്പ് കാരണം, തുണികൊണ്ടുള്ള ശക്തിയെ ബാധിക്കുകയും പാർശ്വസ്ഥമായി വികസിപ്പിക്കുന്നത് എളുപ്പവുമാണ്.\n-ഫാറ്റ് ഫ്ലവർ ഓർഗനൈസേഷൻ\nജിഹുവ ഓർഗനൈസേഷന്റെ പൊതുവായ പേരാണ് ഫാറ്റ് ഫ്ലവർ ഓർഗനൈസേഷൻ. ടക്ക് രൂപംകൊണ്ട ഓവർഹാംഗ് അനുസരിച്ച്, ഉപരിതലത്തിൽ ഒരു കോൺവെക്സ് പാറ്റേൺ രൂപം കൊള്ളുന്നു. മുതലായവ ഒറ്റ-വശങ്ങളുള്ള ടക്കും ഇരട്ട-വശങ്ങളുള്ള ടക്കും ഉണ്ട്; ഒറ്റ-വരി ടക്കും മൾട്ടി-റോ ടക്കും ഉണ്ട്; സിംഗിൾ സൂചി ടക്ക്, മൾട്ടി-സൂചി ടക്ക് എന്നിവയുണ്ട്.\nവളച്ചൊടിക്കുന്ന ഘടനയുടെ ശാസ്ത്രീയനാമത്തെ കോറഗേറ്റഡ് ഘടന എന്ന് വിളിക്കുന്നു. സൂചി ബെഡ് നീക്കുന്നതിലൂടെ, തുന്നലുകൾ ഇരട്ട സൂചി ബെഡിൽ ക്രോസ്-നെയ്റ്റ് ചെയ്യുന്നു.\n-ഡബിൾ ഫിഷ് സ്കെയിൽ ടിഷ്യു\nഇരട്ട ഫിഷ് സ്കെയിൽ ടിഷ്യുവിനെ നോൺ-നിറ്റിംഗ് ടിഷ്യു എന്നും ഇതിനെ ഇരട്ട യുവാൻബാവോ സൂചി എന്നും വിളിക്കുന്നു. ഇത് ഒരു ഇരട്ട സൂചി ബെഡിൽ കെട്ടുന്നു, അതിന്റെ സാരാംശം ഇരട്ട-വശങ്ങളുള്ള ടക്ക് ആണ്. സവിശേഷതകൾ: ഇരട്ട ഫിഷ് സ്കെയിൽ ഫാബ്രിക് തിരശ്ചീന ദിശയിൽ നീളമേറിയതും രൂപഭേദം വരുത്തുന്നതും എളുപ്പമാണ്, ഇത് വസ്ത്രത്തിന്റെ ആകൃതി നിലനിർത്തുന്നത് കുറയ്ക്കുന്നു, പക്ഷേ th ഷ്മളത നിലനിർത്തൽ വർദ്ധിപ്പിക്കും, ഒപ്പം തുണികൊണ്ടുള്ള കട്ടിയുള്ള വികാരവുമുണ്ട്. സൂചി നെയ്റ്റിംഗിൽ ഇത് വ്യാപകമായി ഉപയോഗിക്കുന്നു.\nകോഴ്‌സിലെ നൂൽ തിരഞ്ഞെടുക്കുകയും പാറ്റേണിന്റെ ആവശ്യകത അനുസരിച്ച് ഒരു നിശ്ചിത ഇടവേളയിൽ ലൂപ്പുകൾ രൂപപ്പെടുത്തുകയും ചെയ്യുന്ന ഒരുതരം നെയ്ത്താണ് ജാക്കാർഡ് നെയ്ത്ത്. നൂൽ ലൂപ്പ് ചെയ്യാത്തപ്പോൾ, അത് സാധാരണയായി തുണിയുടെ പിൻഭാഗത്ത് പൊങ്ങിക്കിടക്കുന്നു, മാത്രമല്ല ഒരൊറ്റ സൂചി ബെഡിൽ നെയ്തെടുക്കാനും കഴിയും. . സവിശേഷതകൾ: ഫാബ്രിക് കട്ടിയുള്ളതാണ്, രൂപഭേദം വരുത്താൻ എളുപ്പമല്ല, എക്സ്റ്റൻസിബിലിറ്റി കുറഞ്ഞ ഡിസ്പെർസിബിലിറ്റിയുമായി കൂടിച്ചേർന്ന് നല്ല വർണ്ണ ഫലമുണ്ടാക്കുന്നു.\n- ശൂന്യമായ പുഷ്പ സംഘടന\nശൂന്യമായ പുഷ്പഘടനയുടെ ശാസ്ത്രീയ നാമം ലെനോ ഘടനയാണ്, പീച്ച് ഫ്ലവർ ഘടന എന്നും ഇത് അറിയപ്പെടുന്നു, ഇത് ഒരു സൂചി കട്ടിലിൽ നെയ്തെടുക്കാം. നെയ്റ്റിംഗ് സൂചികൾ പൂർണ്ണമായും ക്രമീകരിച്ചിരിക്കുന്നു, സിംഗിൾ ജേഴ്സി അടിസ്ഥാന ഘടനയാണ്, കൂടാതെ തുന്നലുകൾ പാറ്റേൺ അനുസരിച്ച് കൈമാറ്റം ചെയ്യപ്പെടുന്നു. ബാർ സ്റ്റിച്ച് പാറ്റേണുകളിൽ ഇത് വ്യാപകമായി ഉപയോഗിക്കുന്നു.


ട്രംബ് എന്തുകൊണ്ട് അമേരിക്കൻ പ്രസിഡൻറ്റ് തിരഞ്ഞെടുപ്പിൽ തോറ്റു? ഇന്ത്യയിലും കോവിഡ് സൃഷ്ടിച്ചിരിക്കുന്ന സാമ്പത്തിക പ്രതിസന്ധി തിരഞ്ഞെടുപ്പുകളിലെ വിജയ-പരാജയങ്ങൾ നിർണയിക്കുമോ?\nവെള്ളാശേരി ജോസഫ് | 08-11-2020\nട്രംബ് എന്തുകൊണ്ട് അമേരിക്കൻ പ്രസിഡൻറ്റ് തിരഞ്ഞെടുപ്പിൽ തോറ്റു? കോവിഡ് അല്ലേ ട്രമ്പിനെ തറപറ്റിച്ചത്? ഇന്ത്യയിലും കോവിഡ് സൃഷ്ടിച്ചിരിക്കുന്ന സാമ്പത്തിക പ്രതിസന്ധി തിരഞ്ഞെടുപ്പുകളിലെ വിജയ-പരാജയങ്ങൾ നിർണയിക്കുമോ?\nജോ ബൈഡൻ പ്രസിഡൻറ്റ് ആവുന്നതോടുകൂടി അമേരിക്കൻ പോളിസികളിൽ ഒരു മാറ്റവും വരാൻ പോകുന്നില്ല; അങ്ങനെയൊക്കെ ആശിക്കുന്നത് തന്നെ തെറ്റാണ്. മുൻ പ്രസിഡൻറ്റ് ട്രമ്പിൻറ്റെ വിദേശ നയങ്ങളിൽ നിന്ന് വലിയ മാറ്റമൊന്നും ഇനിയുള്ള നാല് വർഷങ്ങൾക്കുള്ളിൽ സംഭവിക്കില്ല. അനേകം കാലമായി ശത്രുതയിൽ കഴിഞ്ഞ ഇസ്രായേലുമായി ബന്ധം സ്ഥാപിക്കാൻ പല അറബ് രാജ്യങ്ങൾക്കും സാധിച്ചത് പ്രസിഡൻറ്റ് ഡൊണാൾഡ് ട്രംപിൻറ്റെ മദ്ധ്യസ്ഥതയിലാണ്. അത് വെറുതെ സംഭവിച്ചതുമല്ല; എണ്ണക്ക് വിലകുറഞ്ഞ സാഹചര്യത്തിൽ പഴയപോലെ 'ക്രൂഡ് ഓയിൽ പൊളിറ്റിക്സ്' ഒന്നും ചെലവാകത്തില്ലെന്നുള്ളത് അറബ് രാഷ്ട്രങ്ങൾക്ക് നല്ലപോലെ അറിയാം. അപ്പോൾ പിന്നെ ടെക്‌നോളജിയിലും, മിലിറ്ററി സ്റ്റ്രാറ്റജിയിലും ഒക്കെ മുമ്പിൽ നിൽക്കുന്ന ഇസ്രായേലുമായി കൂട്ട് കൂട്ടുകയേ രക്ഷയുള്ളൂ. പശ്ചിമേഷ്യയിൽ അമേരിക്കൻ പ്രസിഡൻറ്റ് ട്രംബ് നടത്തിയ ഇടപെടലുകൾ കൊണ്ട് രണ്ടാം മഹായുദ്ധത്തിന് ശേഷം ഒരു അമേരിക്കൻ പ്രസിഡണ്ടും ചെയ്യാത്തത്ര ഗുണം അവിടെയുള്ളവർക്ക് ഉണ്ടായിട്ടുണ്ട്. പണ്ട് അമേരിക്കൻ ആയുധങ്ങൾ വിറ്റുപോകാൻ വേണ്ടി പശ്ചിമേഷ്യയിൽ സംഘർഷങ്ങൾ പ്രോത്സാഹിപ്പിക്കുന്ന നയമായിരുന്നു അമേരിക്കയുടേത്. പശ്ചിമേഷ്യൻ അസ്ഥിരത മൂലം അമേരിക്കക്കും പണി കിട്ടും എന്ന് മനസിലായപ്പോൾ അമേരിക്കൻ നയങ്ങളൊക്ക മാറി. ആ നയങ്ങളൊന്നും ഇനിയുള്ള കാലത്ത് മാറാൻ പോവുന്നില്ല. അഫ്‌ഗാനിസ്ഥാനിൽ നിന്ന് സേനയെ പിൻവലിക്കാൻ ഉള്ള കാര്യത്തിലും ജോ ബൈഡൻ ട്രംബിൽ നിന്ന് മറിച്ചൊരു തീരുമാനം എടുക്കുമെന്ന് തോന്നുന്നില്ല.\nഡൊണാൾഡ് ട്രംബ് അമേരിക്കൻ പ്രസിഡൻറ്റ് ആയിരുന്ന കാലത്താണ് പശ്ചിമേഷ്യയിൽ ഏറ്റവും സമാധാനം ഉണ്ടായിരുന്നത്. ജെറുസലേമിനെ ഇസ്രയേലിൻറ്റെ തലസ്ഥാനമായി അംഗീകരിച്ചതും, അമേരിക്കൻ എംബസി ജെറുസലേമിലേക്കു മാറ്റിയതും പശ്ചിമേഷ്യാ പ്രശ്നങ്ങളിൽ മാറ്റങ്ങളുടെ തുടക്കം കുറിച്ചു. ഒപ്പം പാലസ്തീനേയും, പാകിസ്താനേയും, ഇറാനേയും ഭീകര രാജ്യങ്ങൾ ആയി അമേരിക്ക പ്രഖ്യാപിച്ചു. പാലസ്തീന് കാലങ്ങളായുള്ള അമേരിക്കൻ സാമ്പത്തിക സഹായം നിർത്തലാക്കുകയും ചെയ്തു. ഇസ്ലാമിക തീവ്രവാദത്തെ പിന്തുണക്കുന്ന ടർക്കിഷ് പ്രസിഡൻറ്റ് ഏർദോഗനെ ഒറ്റപ്പെടുത്താനും ട്രമ്പിന് സാധിച്ചു. അമേരിക്കയുടെ പശ്ചിമേഷ്യയിലെ സൈനിക നടപടികൾ കുറച്ചെങ്കിലും ഇസ്ലാമിക്ക് സ്റ്റേറ്റ് സ്ഥാപകനായ ബാഗ്ദാദിയുടെ വധവും, ഇറാനിയൻ ജെനറൽ സുലൈമാൻറ്റെ വധവും ഇസ്ലാമിക തീവ്രവാദം തടയുന്നതിൽ ട്രവെള്ളാശേരി ജോസഫ് മ്പിൻറ്റെ സുപ്രധാനമായ നേട്ടങ്ങളാണ്.\nഇസ്ലാമിക തീവ്രവാദികൾ പശ്ചിമേഷ്യയിൽ നടത്തിയ കൂട്ട കൊലകൾ അവസാനിപ്പിക്കാൻ മുൻ പ്രസിഡൻറ്റുമാർ യുദ്ധത്തിന് തയ്യാറായപ്പോൾ തീവ്രവാദത്തിനുള്ള പണം വരുന്ന വഴികൾ അടക്കുക എന്ന ട്രമ്പിൻറ്റെ നയം വിജയം ആയിരുന്നു. പ്രസിഡൻറ്റ് ട്രമ്പിന്റെ ശ്രമഫലമായി യു.എ.ഇ.-യും ബഹറൈനും ഇസ്രയേലുമായി സമാധാന കരാറിൽ ഒപ്പിട്ടു. സൗദി അറേബ്യയും ഇപ്പോൾ ഇസ്രായേലുമായി സമാധാനത്തിനുള്ള ശ്രമത്തിലാണ്. ഇതൊക്കെ നിസാരമായ കാര്യങ്ങളല്ല; മഹനീയമായ നേട്ടങ്ങൾ തന്നെയാണ്.\nഅമേരിക്കൻ വിദേശ നയത്തിൽ 1980-കളിലേയും, 90-കളിലേയും റഷ്യൻ വിരോധം ബൈഡൻ പൊടി തട്ടിയെടുക്കാൻ ഒരു സാധ്യതയും കാണുന്നില്ല. കാരണം റഷ്യക്കും അമേരിക്കക്കും ഒന്നും കാര്യമായ റോൾ ഇല്ലാത്ത ചൈനീസ് സാമ്പത്തിക ശക്തിയുടെ യുഗത്തിലേക്കാണ് ഇനി ലോകരാജ്യങ്ങൾ നടന്നു കയറാൻ പോകുന്നത്. ചൈനയുടെ 'പ്രൊഡക്ഷൻ കപ്പാസിറ്റിയോട്' മത്സരിക്കാൻ ലോക രാഷ്ട്രങ്ങൾക്ക് ഇന്ന് ആവുന്നില്ല. വിയറ്റ്നാമും ബംഗ്ലാദേശും ഒക്കെ 'പ്രൊഡക്റ്റീവ് കപ്പാസിറ്റിവെള്ളാശേരി ജോസഫ് യിൽ' മുൻപന്തിയിൽ ഉണ്ട്. പക്ഷെ ഈ ചെറിയ രാഷ്ട്രങ്ങൾക്കൊക്കെ ചൈന ഉത്പാദിപ്പിക്കുന്നതുപോലെ വൈവിദ്ധ്യമേറിയ 'പ്രൊഡക്റ്റുകൾ ഉത്പാദിപ്പിക്കുവാൻ ആവുന്നില്ല. ഇലക്ട്രോണിക്ക് - ഡിജിറ്റൽ മേഖലകളിൽ ഈ രാഷ്ട്രങ്ങളൊക്കെ പിന്നോട്ടാണ് താനും. ഇന്ത്യക്കാണെങ്കിൽ ചൈനയിലുള്ളതുപോലെ ലക്ഷങ്ങൾ പണിയെടുക്കുന്ന ഒരു ഇലക്ട്രോണിക്സ് ഫാക്ടറി ഒന്നും ഇതുവരെ 'സെറ്റ്' ചെയ്യാൻ സാധിച്ചിട്ടില്ല. അതുകൊണ്ട് ഇന്ത്യ പെട്ടെന്നൊന്നും 'ഇൻഡസ്ട്രിയൽ പ്രൊഡക്ഷനിൽ' ചൈനയെ വെല്ലുവിളിക്കുന്ന ഒരു സാധ്യതയും ഇപ്പോഴില്ല; ഭാവിയിൽ വരുമോയെന്ന് അറിഞ്ഞുകൂടാ.\nവരാൻ പോകുന്ന അമേരിക്കൻ പ്രസിഡൻറ്റ് ജോ ബൈഡൻറ്റെ ഇന്ത്യയൊടുള്ള സമീപനം എന്തായിരിക്കും? കാശ്മീർ വിഷയത്തിലുള്ള ബൈഡൻറ്റെ നിലപാട് ഇതിനോടകം തന്നെ സോഷ്യൽ മീഡിയയിൽ ചർച്ച ആയിട്ടുണ്ട്. സത്യത്തിൽ ആരു ഭരിച്ചാലും അമേരിക്കൻ താല്പര്യം ആണ് അവർക്ക് വിദേശനയത്തിൽ പ്രധാനം. അത് ഡെമോക്രാറ്റ് ആയാലും റിപ്പബ്ലിക്ക് ആയാലും. ലോകത്തിലെ ഏറ്റവും വലിയ മാർക്കറ്റ് ആയ ഇന്ത്യയെ വിട്ടുള്ള കളിക്ക് ഒരിക്കലും അമേരിക്ക പോകില്ല എന്ന് നിസംശയം പറയാം. ഇൻഡ്യയുടെ ശത്രുവായ ചൈനയെ കൊറോണ വ്യാപനത്തിൻറ്റെ പേരിലും, വാണിജ്യത്തിൻറ്റെ പേരിലും ലോക രാജ്യങ്ങളിൽ ഒറ്റപ്പെടുത്തിയത് ഇന്ത്യക്കും നേട്ടമുണ്ടാക്കി എന്ന് പറയാം. ഇന്ത്യയെ ഐക്യരാഷ്ട്ര രക്ഷാസമിതിയിൽ സ്ഥിരാഗത്വത്തിന് പിന്തുണ നൽകിയപ്പോഴും ഇന്ത്യക്കാരുടെ വിസക്കും വാണിജ്യ താൽപര്യങ്ങൾക്കും ട്രമ്പ് എതിരായിരുന്നു എന്നുള്ള കാര്യം കൂടി ഓർമിക്കേണ്ടതുണ്ട്.\nറഷ്യയിൽ നിന്നും ചൈനയിൽ നിന്നും അമേരിക്കയെ വ്യത്യസ്തമാക്കുന്നത് വ്യത്യസ്ത ജനസമൂഹത്തെ സ്വീകരിക്കാൻ ഉള്ള അവരുടെ വിശാലമനസ്കത ആണ്. അതുകൊണ്ട് ലോകം മുഴുവൻ ഉള്ള 'ടാലൻറ്റ്' അമേരിക്കയിലേക്ക് ഒഴുകുന്നു. അക്കാര്യത്തിൽ പ്രസിഡൻറ്റ് ട്രംമ്പിനുണ്ടായിരുന്ന ശത്രുതാപരമായ നിലപാടിൽ മാറ്റം വന്നേക്കാം; ആ നയവ്യതിയാനത്തിൽ മാത്രമേ എന്തെങ്കിലും പ്രതീക്ഷയുള്ളൂ. പക്ഷെ അപ്പോഴും കണ്ടമാനമൊന്നും കുടിയേറ്റം അമേരിക്കയിൽ ബൈഡൻറ്റെ കാലത്തും വർധിക്കില്ല. കാരണം അത് വളരെ 'സെൻസിറ്റീവ്' ആയ ഇഷ്യൂ ആണ്. അമേരിക്കയിലേക്ക് എങ്ങനെ എങ്കിലും കുടിയേറാൻ തയാറായിട്ടുള്ളവർ ലോകം മുഴുവനായി ലക്ഷകണക്കിന് ആളുകൾ ഉണ്ട്. ചൈനയിൽ നിന്നുപോലും പലർക്കും അമേരിക്കയിൽ പോകാനാണ് താല്പര്യം. അതുകൂടാതെ അയൽ രാജ്യങ്ങളായ മെക്സിക്കോ, പനാമ, കൊളമ്പിയ മുതലായ രാജ്യങ്ങളിൽ നിന്ന് ലക്ഷകണക്കിന് ആളുകൾ അമേരിക്കയിലേക്ക് ഒഴുകുന്നത് അവിടുത്തെ ഭരണാധികാരികൾ ഒരിക്കലും സ്വാഗതം ചെയ്യില്ല. റിപ്പബ്ലിക്കൻ പാർട്ടിയും, ട്രമ്പും കുടിയേറ്റ വിരുദ്ധതയുമായി ഇനിയുള്ള നാളുകളിലും അമേരിക്കയിൽ തന്നെ കാണും. അതുകൊണ്ട് ഒരു അമേരിക്കൻ പ്രസിഡൻറ്റിനും കുടിയേറ്റം നിർബാധം അനുവദിക്കാൻ സാധിക്കുകയില്ല. 'ഹൈലി സ്‌കിൽഡ്' ക്യാറ്റഗറിയിൽ വരുന്ന, അമേരിക്കൻ ഇൻഡസ്ട്രിക്ക് ഗുണമുള്ളവരെ മാത്രമേ അമേരിക്കൻ പോളിസി മെയ്ക്കേഴ്സ് സാധാരണ അമേരിക്കയിലേക്ക് സ്വാഗതം ചെയ്യാറുള്ളൂ. അമേരിക്കയിൽ ആര് അധികാരത്തിൽ വന്നാലും അവർക്ക് ചില അടിസ്ഥാന നയങ്ങളുണ്ട്; അതൊന്നും ജോ ബൈഡൻ പ്രസിഡൻറ്റ് ആകുന്നതോടുകൂടി മാറാൻ പോകുന്നില്ല.\nകോവിഡിന് മുൻപ് വരെ അമേരിക്കയിൽ സാധാരണക്കാരെ സംബന്ധിച്ചിടത്തോളം സാമ്പത്തിക സ്ഥിതി നല്ല നിലയിലായിരുന്നു. തൊഴിലില്ലായ്മ ചരിത്രത്തിലെ ഏറ്റവും കുറഞ്ഞ നിലയിലായിരുന്നു; ക്രൂഡ് ഓയിൽ വില അമ്പത് ഡോളറിൽ താഴെ പിടിച്ചു നിർത്തിയിരുന്നു; അമേരിക്ക മുൻ പ്രസിഡൻറ്റുമാരുടെ കാലഘട്ടത്തിൽ ചെയ്തതുപോലെ ട്രംമ്പിൻറ്റെ കാലത്ത് അനാവശ്യ യുദ്ധങ്ങൾക്ക് പോയിരുന്നുമില്ല. ഈ പോസിറ്റീവ് കാര്യങ്ങളെല്ലാം ഉണ്ടായിരുന്നിട്ടും ട്രംബ് തോറ്റത് കോവിഡ് മൂലമാണെന്നേ കരുതാൻ നിവൃത്തിയുള്ളൂ. സാമിനാഥൻ അയ്യർ ടൈമ്സ് ഓഫ് ഇന്ത്യയിൽ ഇക്കാര്യം നേരത്തേ തന്നെ ചൂണ്ടികാട്ടിയിരുന്നു. പൊതുവേ മാസ്ക്കും, ഗ്ലവ്സും, സോഷ്യൽ ഡിസ്റ്റൻസിങ്ങും, സാനിട്ടയ്‌സറും ഒന്നും ഇഷ്ടപ്പെടാത്ത പൊതുജനമാണ് അമേരിക്കയിലും യൂറോപ്പിലും ഒക്കെ ഉള്ളത്. ആ പൊതുജനമാണ് അവിടെയൊക്ക കോവിഡ് നിരക്ക് വർധിപ്പിച്ചത്. കോവിഡ് നിയന്ത്രണങ്ങൾ പാലിക്കാത്ത പൊതുജനത്തെ കൈകാര്യം ചെയ്യാനും പറ്റില്ല. പൊലീസിന് ഇന്ത്യയിൽ നടക്കുന്നതുപോലെ വലിയ ലാത്തി വെച്ച് ആരേയും അടിച്ചുവീഴിക്കാനോ, എത്തമിടീക്കാനോ ഒക്കെ അവിടങ്ങളിൽ അധികാരമില്ല. പക്ഷെ കോവിഡ് പിടിച്ച് ജനലക്ഷങ്ങൾ മരിക്കുമ്പോൾ ഇതൊന്നും പറഞ്ഞിട്ട് ഒരു കാര്യവുമില്ല. അവസാനം അത് പ്രസിഡൻറ്റിൻറ്റെ പരാജയമായിട്ട് വിലയിരുത്തും. അതാണ് അമേരിക്കയിൽ സംഭവിച്ചത്.\nകൊറോണ സമയത്ത് ട്രംബ് വരുമാനം നിലച്ച ഓരോ വ്യക്തിക്കും 1200 ഡോളർ വെച്ച് അവരുടെ അക്കൗണ്ടിൽ വെറുതെ കൊടുത്തു. അത് ഒരു വലിയ തുക തന്നെ ആയിരുന്നു. അതുപോലെ ജോലി പോയവർക്ക് ഓരോ ആഴ്‌ചയും 1150 ഡോളർ വച്ച് അക്കൗണ്ടിൽ കൊടുത്തു. അത് പലരും ജോലിചെയ്‌താൽ കിട്ടുന്നതിലും കൂടുതലുള്ള തുക ആയിരുന്നു. അതൊക്കെ 'ടാക്സ് പേയേഴ്സ്' കൊടുക്കുന്ന പണമാണ്; അല്ലാതെ ഡൊണാൾഡ് ട്രംബ് സ്വന്തം പോക്കറ്റിൽ നിന്ന് കൊടുക്കുന്ന പണമല്ല എന്നുള്ള ഒരു പ്രബുദ്ധ ജനതയുടെ തിരിച്ചറിവാണ് അതൊന്നും വോട്ട് ആയി മാറാഞ്ഞത്ത്.\nഅമേരിക്കയിലുള്ള പലരുടേയും പോസ്റ്റുകൾ ഇതെഴുതുന്നയാൾ സോഷ്യൽ മീഡിയയിൽ വായിച്ചു. അതിൽ നിന്നൊക്കെ തൊഴിലും, വരുമാനവും, സമ്പദ് വ്യവസ്ഥയും ആണ് തിരഞ്ഞെടുപ്പിലെ നിർണായക വിഷയങ്ങൾ എന്നാണ് അറിയാൻ കഴിഞ്ഞത്. ഈ കൊറോണ വന്നില്ലായിരുന്നെങ്കിൽ ട്രംബ് ഭരണം അമേരിക്കകാരെ വലിയ സമ്പന്നർ ആക്കിയേനെ എന്നാണ് പലരും എഴുതി കണ്ടത്. അമേരിക്കയിൽ ആര് ഭരിച്ചാലും ജനം പ്രാധാന്യം കൊടുക്കുന്നത് സമ്പദ് വ്യവസ്ഥക്കാണെന്ന് പലരും എഴുതി കണ്ടു. നാടിൻറെ വികസനത്തിനും, ജനങ്ങൾക്ക് തൊഴിൽ കൊടുക്കുന്ന ഭരണത്തിനും ആണ് അമേരിക്കയിലെ വോട്ടർമാർ മുൻ‌തൂക്കം കൊടുക്കുന്നത്. കോവിഡ് മൂലം അമേരിക്കൻ സമ്പദ് വ്യവസ്ഥക്കുണ്ടായ നഷ്ടം ചെറുതല്ല. തൊഴിലില്ലായ്മ കുത്തനെ കൂടി. ഇതിൻറ്റെ എല്ലാം കാരണം പ്രസിഡൻറ്റ് ട്രംബ് കൊറോണ വ്യാപനത്തെ ഗൗരവമായി കാണാതിരുന്നതുകൊണ്ടാണെന്ന് വോട്ടർമാർ കരുതിയാൽ അവരെ കുറ്റപ്പെടുത്താൻ ആവില്ല. ഡെമോക്രാറ്റുകളുടെ ഏറ്റവും ശക്തമായ ആയുധമായിരുന്നു പ്രസിഡൻറ്റ് ട്രംബ് കോവിഡ് നേരിട്ട രീതി. ജോ ബൈഡൻ അത് ബോധ്യപ്പെടുത്താൻ രണ്ടാമത്തെ പ്രസിഡൻഷ്യൽ ഡിബേറ്റിൽ മാസ്ക് ധരിച്ചു വരികയും ചെയ്തു. പിന്നീടുള്ള പല മീറ്റിങ്ങുകളിലും ബൈഡൻ മാസ്ക് ധരിച്ചു മാത്രമേ പ്രത്യക്ഷപ്പെട്ടിട്ടുള്ളൂ എന്നതും കൂടി ഓർമിക്കണം.\nജനങ്ങളുടെ ഇടയിൽ ഭിന്നിപ്പ് ഉണ്ടാക്കുന്ന ഒരു രാഷ്ട്രത്തലവനെ മാറ്റണം എന്ന ആഗ്രഹമാണ് അമേരിക്കൻ പ്രസിഡൻറ്റ് തിരഞ്ഞെടുപ്പിൽ ഫലം കണ്ടത് എന്ന് ചിലരൊക്കെ എഴുതുന്നു. സത്യത്തിൽ ഭിന്നിപ്പൊക്കെ അമേരിക്കയിൽ പണ്ടുമുതലേ ഉണ്ടായിരുന്നു. ഒബാമയുടെ കാലത്ത് പോലും കറുത്ത വർഗക്കാരുടെ കലാപം അമേരിക്കയിൽ നടന്നിട്ടുണ്ട്. നിലനിൽക്കുന്ന വംശീയത മുതലെടുത്തു എന്ന് മാത്രമേ ട്രമ്പിൽ ആരോപിക്കാൻ സാധിക്കൂ എന്നാണ് തോന്നുന്നത്.\nട്രംബ് ഹിസ്പാനിയാക്കൾക്കും, ഇറാൻ പോലുള്ള രാഷ്ട്രങ്ങൾക്കും, അരാജക വാദികൾക്കും എതിരെ എടുത്തിരുന്ന നിലപാടുകൾക്ക് നല്ല പിന്തുണ അമേരിക്കയിലെ വോട്ടർമാരിൽ നിന്ന് കിട്ടിയിരുന്നു. ഇസ്ലാമിക തീവ്രവാദത്തിനോട് വേൾഡ് ട്രെയിഡ് സെൻറ്റർ ആക്രമണത്തിന് ശേഷം അമേരിക്കകാർക്ക് എന്തെങ്കിലും മമത ഉണ്ടെന്ന് തോന്നുന്നില്ല. അതും ട്രംബ് മുതലാക്കി. ട്രംമ്പിൻറ്റെ നികുതി വെട്ടിപ്പും, സ്ത്രീലമ്പടത്വവും, വിടുവായ പറയലും ഒന്നും അമേരിക്കകാർക്ക് വലിയ പ്രശ്നങ്ങളുള്ള കാര്യങ്ങളായിരുന്നില്ല. മുൻ പ്രസിഡൻറ്റ്മാരിൽ ക്ലിൻറ്റണും, കെന്നഡിയും ഒക്കെ ട്രംമ്പിനേക്കാൾ വലിയ പെണ്ണ് പിടിയന്മാർ ആയിരുന്നു. പക്ഷെ കോവിഡ് ഡൊണാൾഡ് ട്രംമ്പിനെ വീഴ്ത്തി. ഇന്ത്യയിൽ കോവിഡ് മൂലമുള്ള സാമ്പത്തിക പ്രതിസന്ധി അമേരിക്കയിൽ ഉള്ളതിനേക്കാൾ കൂടുതലുണ്ട്. പക്ഷെ ഇന്ത്യക്കാർ മതവും ജാതിയും ഒക്കെ ഭക്ഷിച്ചു ജീവിക്കുന്നവരാകുമ്പോൾ കോവിഡ് പ്രതിസന്ധി സൃഷ്ടിച്ചിരിക്കുന്ന തൊഴിലില്ലായ്മ ഒക്കെ പൊതുജനത്തിനോട് പറഞ്ഞിട്ട് ഒരു കാര്യവുമില്ല. 'ദവായ്', 'കമായ്' ഒക്കെ തേജസ്വി യാദവ് ബീഹാറിൽ തിരഞ്ഞെടുപ്പ് വിഷയങ്ങളായി ഉയർത്തുന്നുണ്ട്. പുള്ളിയെ കേൾക്കാൻ വലിയ ജനക്കൂട്ടം വരുന്നുമുണ്ട്. പക്ഷെ ഇന്ത്യയിൽ പൊതുജനാരോഗ്യവും, തൊഴിലും, വരുമാനവും ഒക്കെ തിരഞ്ഞെടുപ്പുകളിൽ വിജയ പ്രതീക്ഷകൾ സൃഷ്ടിക്കുമോ എന്ന് കണ്ടുതന്നെ അറിയണം.\nGovernment Politics World Mentality People\nUS / DB Query : 8 / Total Memory Used : 0.71 MB / This page was generated in 0.0462 seconds.


വിജയാഘോഷങ്ങള്‍ക്ക് കാത്തു നില്‍ക്കാതെ സഞ്ജു സാംസണ് ടീം അംഗങ്ങള് താമസിച്ചിരുന്ന ഹോട്ടലിലേക്ക് പോവുകയായിരുന്നു...\n12 Jan, 2020 at 06:41 AM\nശ്രീലങ്കക്കെതിരായ ടി20 പരമ്പര വിജയിച്ച ഇന്ത്യന് ടീമിലെ ഏകമലയാളി സാന്നിധ്യം സഞ്ജു സാസനാണ് അസാന്നിധ്യം കൊണ്ട് ശ്രദ്ധേയനാകുന്നത്. ടീം ഇന്ത്യയുടെ ചാമ്പ്യന് ചിത്രത്തില് സഞ്ജു ഒഴികെ 14 പേരുമുണ്ട്. ഈ നിമിഷം നഷ്ടപ്പെടുത്തി എങ്ങോട്ടായിരിക്കും സഞ്ജു പോയിരിക്കുക എന്ന തോന്നലാണ് ആദ്യം ഉയരുക.\nടീമിലെ ഇളമുറക്കാരാണ് സാധാരണ ട്രോഫി ഉയര്‍ത്തി ആഘോഷങ്ങള്‍ക്ക് ചുക്കാന് പിടിക്കാറ്. ധോണിയുടെ കാലത്ത് തുടങ്ങിയ ഈ രീതിക്ക് കോലിയുഗത്തിലും മാറ്റമില്ല. ആ നിലക്ക് നോക്കുമ്പോള് ട്രോഫി ഉയര്‍ത്തേണ്ടയാള് സഞ്ജുവായിരുന്നു. സത്യത്തില് അങ്ങനെയൊരു അവസരം സഞ്ജു പൂര്‍ണ്ണമായും ഒഴിവാക്കിയുമില്ല. ബി.സി.സി.ഐ പങ്കുവെച്ച ഇന്ത്യയുടെ വിജയാഘോഷ ചിത്രത്തില് സഞ്ജു തന്നെയാണ് ട്രോഫി ഉയര്‍ത്തിയിരിക്കുന്നത്.\nബി.സി.സി.ഐ പങ്കുവെച്ച ചിത്രം\nഎന്നാല് മറ്റൊരു ചിത്രത്തില് സഞ്ജുവില്ല താനും. വിജയാഘോഷങ്ങള്‍ക്ക് കാത്തു നില്‍ക്കാതെ സഞ്ജു സാംസണ് ഹോട്ടലിലേക്ക് പോയതാണ് ഈ അസാന്നിധ്യത്തിന് കാരണമായത്. ന്യൂസിലന്റ് പര്യടനം നടത്തുന്ന ഇന്ത്യ എ ടീമില് സഞ്ജു അംഗമാണ്. ന്യൂസിലന്റിലേക്ക് ഇന്ത്യ എ ടീം യാത്ര തിരിക്കുന്നത് മൂന്നാം ടി20ക്ക് ശേഷം മണിക്കൂറുകള്‍ക്കകമായിരുന്നു. അതുകൊണ്ടാണ് ആഘോഷങ്ങള്‍ക്ക് നില്‍ക്കാതെ സഞ്ജു തിരക്കിട്ട് പോയത്.\nഇക്കാര്യം സഞ്ജുവിനൊപ്പം ടി20 ടീമിലും ഇന്ത്യ എ ടീമിലും അംഗമായ മായങ്ക് അഗര്‍വാള് ഒരു ചിത്രം പങ്കുവെച്ചതോടെയാണ് മനസിലായത്. അക്‌സര് പട്ടേല്, ക്രുണാല് പാണ്ഡ്യ, സൂര്യ കുമാര് യാദവ് എന്നിവര്‍ക്കൊപ്പം സഞ്ജുവും മായങ്കും കൂടെ വിമാനത്തില് നില്‍ക്കുന്ന ചിത്രമാണ് ട്വിറ്ററിലൂടെ പങ്കുവെച്ചത്.\nThem boys ready for the tour! ð¬ pic.twitter.com/865UXYJh7S\nപന്തിന് വിശ്രമം അനുവദിച്ചതോടെയാണ് നാലുവര്‍ഷം നീണ്ട കാത്തിരിപ്പിനൊടുവില് സഞ്ജുവിന് ഇന്ത്യന് ടീമില് കളിക്കാനായത്. വണ് ഡൗണായി പ്രമോഷന് കിട്ടിയ സഞ്ജു ആദ്യ പന്ത് സിക്‌സറടിച്ചതോടെ വന് പ്രതീക്ഷയായി. എന്നാല് തൊട്ടടുത്ത പന്തില് ടി20 സ്റ്റൈലില് പുറത്തായി സഞ്ജുതന്നെ ആ പ്രതീക്ഷകള് കെടുത്തി. ഇനി ഇന്ത്യ എ ടീമിനു വേണ്ടിയും ഐ.പി.എല്ലിലുമുള്ള സഞ്ജുവിന്റെ പ്രകടനമായിരിക്കും ടീമിലേക്കെത്താന് നിര്‍ണ്ണായകമാവുക.


ആ 50 പൈസ തുട്ട്.. – ടെംപസ്റ്റസ്\nഅന്ന് ഭാര്യയോടൊപ്പം ബസ്സുകയറാൻ നിൽക്കുമ്പോൾ അത്യാവിശ്യം ചിലവിനു വേണ്ട പണം രമേശൻ കൈയിൽ കരുതിയിരുന്നു.\nജോലി കിട്ടിയിട്ട് കുറച്ചു നാളായെങ്കിലും പൈസ സാമ്പാദിക്കുന്ന ശീലം അവൻ തുടങ്ങിയിരുന്നില്ല….Click on the title to read more\nPost date ഫെബ്രുവരി 25, 2020\n1 കമന്റ് on ആ 50 പൈസ തുട്ട്..\nജോലി കിട്ടിയിട്ട് കുറച്ചു നാളായെങ്കിലും പൈസ സാമ്പാദിക്കുന്ന ശീലം അവൻ തുടങ്ങിയിരുന്നില്ല. ജീവിത പ്രാരാബ്ദങ്ങളിൽ നിന്ന് നട്ടം തിരിയുമ്പോൾ എന്ത് സമ്പാദ്യം. ഭാര്യ ഗർഭിണി ആയപ്പോഴാണ് അവൻ സമ്പാദ്യത്തിന്റെ ആവശ്യകത ആദ്യമായി തിരിച്ചറിഞ്ഞത്.\nകഴിഞ്ഞ തവണ ആസ്പത്രിയിൽ പോയപ്പോൾ പൈസ അധികം ചിലവായില്ലായിരുന്നു. ഏഴോ എട്ടോ km ദൂരെ ആണെങ്കിലും നാട്ടിൽ ഇങ്ങനെ ഒരു പബ്ലിക് health centre ഉള്ളത് അവനെ പോലെയുള്ള ഒരു സാധാരണക്കാരന് വല്യ പ്രയോജനമാണ്. അത് തന്നെ ആണ് അവനെ പൈസ കടം ഒന്നും വാങ്ങാതെ തന്നെ ആസ്പത്രിയിൽ പോകാനുള്ള ധൈര്യം കൊടുത്തത്.\nരമേശൻ കയ്യിലുള്ള പൈസ എണ്ണി നോക്കി . ഒരു 50 രൂപ നോട്ട്. പിന്നെ കുറച്ചു ചിലറകൾ. അതിൽ നിന്നു വണ്ടി കൂലിയായി രണ്ട് 50 പൈസ തുട്ടു അവൻ കൈയിൽ എടുത്തു പിടിച്ചു. ബാക്കി ഭദ്രമായി തിരികെ പോക്കറ്റിൽ വച്ചു.\nരാവിലെ ആയതു കൊണ്ട് ബസ്സിൽ നല്ല തിരക്കായിരിക്കും. അവന്റെ ഭാനു കൊച്ചിന് (അങ്ങനെ ആണ് അവൻ അവളെ വിളിക്കാറ്) സീറ്റ് കിട്ടുമോ? അവൻ ചിന്തിച്ചു. അവിടെ നിന്നും രാവിലെ രണ്ടു ബസുകളെ ഉള്ളൂ. ഒന്നു ‘ലിങ്കൻ ട്രാവെൽസ്’. അതു രാവിലെ 8.10ന് അവരുടെ ബസ് സ്റ്റോപ്പ് കടന്നു പോകും. പിന്നെ ഉള്ളത് അവർ ഈ കാത്തു നിൽക്കുന്ന ‘സന്തോഷ്’ ബസ് ആണ്. കാനം വഴി കോട്ടയം പോകുന്നത്. ആസ്പത്രിയിൽ വല്യ തിരക്ക് ഇല്ലെങ്കിൽ ഈ സന്തോഷ് ബസ് തിരികെ വരുമ്പോൾ അതിൽ തന്നെ കയറി വരാം. അവൻ കണക്ക് കൂട്ടി.\nബസ്സ് വരാൻ താമസിക്കുന്നല്ലോയെന്നു അടുത്തു നിന്ന വക്കച്ചൻ ചേട്ടൻ വാച്ചു നോക്കി പറയുന്നു. Gulf കാരൻ മോൻ നാട്ടിൽ വന്നു പോയതെ ഉള്ളൂ. അതിന്റെ പത്രാസാണ് ആ വാച്ചു നോട്ടത്തിൽ കാണുന്നത്. അല്ലാതെ വണ്ടി ഒന്നും താമസിച്ചിട്ടില്ല. അവൻ അത് പറയാനായി അവന്റെ കൊച്ചിന്റെ മുഖത്തേയ്ക്ക് നോക്കി. അവൾ വക്കച്ചൻ ചേട്ടന്റെ ഭാര്യയുമായി എന്തോ സംസാരിച്ചു നിൽക്കുകയാണ്. അപ്പോഴാണ് രമേശൻ അവളെ കൂടുതൽ ശ്രദ്ധിക്കുന്നത്.\nമുഖം വല്ലാതെ വാടി ഇരിക്കുന്നു. കഴിഞ്ഞ ആഴ്ച ഓഫീസിൽ അവന് നല്ല പണി ഉണ്ടായിരുന്നു. തിരികെ വീട്ടിൽ വരുമ്പോൾ കൊച്ചിനോട് നന്നായി സംസാരിക്കാൻ പോലും സമയം കിട്ടിയിരുന്നില്ല. കൊച്ചു അവനോട് പിണങ്ങുമെന്നായപ്പോഴാണ് അവൻ തിങ്കളാഴ്ച്ച ആയിട്ടു പോലും ലീവ് എടുത്തു ആസ്പത്രിയിൽ കൂടെ വരാമെന്ന് വാക്ക് കൊടുത്തത്. അവളുടെ മനസ്സ് അവൻ കണ്ടതാണ്. അവളെ care ചെയ്യുന്നുണ്ടെന്ന് ഒരു തോന്നൽ ഉണ്ടാക്കിയാൽ മതി ആ സ്നേഹസ്വരൂപത്തിന്റെ ബാറ്ററി റീചാർജ് ആകാൻ. തിരികെ വരുമ്പോൾ ശങ്കരൻച്ചേട്ടന്റെ കടയിൽ നിന്ന് അവൾക്ക് ഇഷ്ടപ്പെട്ട മസാലദോശ വാങ്ങി കൊടുക്കണം. രമേശൻ മനസ്സിൽ ഉറപ്പിച്ചു.\nഅപ്പോഴേക്ക് ദൂരെ നിന്ന് horn മുഴക്കി ആ ബസ്സ് അവരുടെ മുന്നിലെത്തി..അവളുടെ ഒപ്പം ഫ്രണ്ട് ഡോറിൽ കൂടെ തന്നെ ആണ് രമേശൻ ബസ്സിൽ കയറിയത്. അവന്റെ ആ കെയർ കണ്ടപ്പോൾ അവൾ അവനെ നോക്കി ഒരു കള്ള ചിരി പാസ്സാക്കി. രമേശന്റെ ഭാനുമതിയുടെ മുഖത്തെ വാട്ടമൊക്കെ എത്ര പെട്ടെന്നാണ് മാഞ്ഞത്..\nബസ്സ് ഇറങ്ങി ആസ്പത്രിയിലേക്ക് കുറച്ച് നടക്കാൻ ഉണ്ട് . അവൾ പണ്ട് അവനോട് പറഞ്ഞിട്ടുണ്ട് അവന്റെ കൂടെ ഒറ്റയ്ക്ക് നടക്കുമ്പോഴാണ് അവൾക്ക് ഏറ്റവും കൂടുതൽ സന്തോഷം തോന്നുന്നതെന്ന്. എന്നാൽ അങ്ങനെ ആവട്ടെ എന്നു കരുതി ഓട്ടോ ഒന്നും വിളിക്കാതെ അവർ നടക്കാൻ തീരുമാനിച്ചു. (പൈസ കൈയിൽ കുറവാണെന്നു അവൾക്കും അറിയാമെന്നു തോന്നുന്നു.)\nസാധാരണ അവർ ഒറ്റയ്ക്ക് നടക്കുമ്പോൾ അവൾ വാ അടച്ചു വയ്ക്കാറില്ല. ഇന്ന് എന്തോ വല്യ ഗാഢമായി ചിന്തിക്കുകയാണ്. രമേശൻ ആ ചിന്ത ബ്രേക്ക് ചെയ്യാനായി ചോദിച്ചു.\n” എടി ഭാനുകൊച്ചേ, എന്താ നിനക്ക് ഇത്ര വല്യ ആലോചന.?”\nഅവൾ ഒരു ചിരിയോടെ ചോദിച്ചു.\n“ഏട്ടാ, നമ്മുടെ ആദ്യത്തെ കുട്ടി ആണോ അതോ പെണ്ണോ?..ഏട്ടന്റെ ആഗ്രഹം എന്താ?”\nഅവൻ അതൊന്നും ചിന്തിച്ചിട്ടെ ഇല്ലായിരുന്നു. പക്ഷെ അനിയത്തിമാർ ഇല്ലാതെ വളർന്ന അവന് ഒരു പെണ്കുട്ടി ആകണമെന്ന് ആയിരിക്കണമല്ലോ മനസ്സിൽ. പക്ഷെ രമേശന്റെ മറുപടി ഇതായിരുന്നു.\n“കുളത്തിങ്കലമ്മ തരുന്നത് എന്താണോ അത്.. കൊച്ചേ, നമ്മൾ പ്രത്യേകിച്ചു ആഗ്രഹങ്ങൾ ഒന്നും വെക്കേണ്ട.”\nഅവൻ വലിയ ദൈവവിശ്വസിയോ അമ്പലത്തിൽ സ്ഥിരമായി പോകുന്നവനോ ആയിരുന്നില്ല. എന്നാലും അവൻ എന്താ ഇങ്ങനെ പറഞ്ഞേ.? അവന്റെ ഭക്തവത്സലയായ ഭാര്യയ്ക്ക് സന്തോഷം തോന്നാൻ വേണ്ടി തന്നെ ആവണം.\nഭാനുമതി അത് കേട്ട ഉടനെ തന്നെ ദേവി മന്ത്രങ്ങൾ ഉരുവിടാൻ തുടങ്ങി. അവൾ അൽപ്പം ഓവർ അല്ലെ..? പക്ഷെ അവന് അവളിലെ ഈ ഭക്തിയും നിഷ്കളങ്കതയുമൊക്കയാണ് കൂടുതൽ ഇഷ്ടമായുള്ളത്.\nഅവർ ആസ്പത്രിയുടെ ഗേറ്റിന് വെളിയിൽ എത്തി. അധികം തിരക്കില്ല. അതിന്റെ കാരണം ആലോചിച്ച് നിൽക്കുമ്പോഴാണ് കറുകച്ചാലിൽ നിന്നുള്ള ഒരു ബസ്സു വരുന്നത്. അത് late ആയിരുന്നു. അതിൽ മുഴുവൻ ആസ്പത്രിയിലേക്കുള്ള ആളുകളാണെന്നു ആരോ അടുത്തു നിന്നയാൾ പറഞ്ഞു. രമേശൻ പെട്ടെന്ന് ഓടി പോയി op ടിക്കറ്റ് എടുത്തു. ഡോക്ടർ വന്നിട്ടില്ല. എന്തായാലും തുടക്കത്തിലെ തന്നെ നമ്പർ കിട്ടി. അവൾക്ക് സമാധാനം ആയി.\n” ഏട്ടന് , ഉച്ചയ്ക്ക് ശേഷം ഓഫീസിൽ പോകാല്ലോ ?”\nഡോക്ടർ വന്നതും പരിശോധിച്ചതും എല്ലാം പെട്ടന്ന് ആയിരുന്നു. അവളെ ഒരിടത്തു ഇരുത്തി അവൻ മരുന്ന് വാങ്ങാൻ പോയി. ഡോക്ടർ എഴുതി തന്ന മൂന്ന് കൂട്ടം ഗുളിക ആസ്പത്രിയിൽ നിന്ന് തന്നെ കിട്ടി. പക്ഷെ ക്ഷീണം മാറ്റുവാനായി രമേശൻ ചോദിച്ച് വാങ്ങിയ ഒരു സിറപ്പ് വെളിയിലെ മെഡിക്കൽ സ്റ്റോറിൽ നിന്നെ കിട്ടുകയുള്ളൂ പോലും. ഭാനുമതിയെ അവിടെ തന്നെ ഇരുത്തി ആസ്പത്രി കോമ്പൗണ്ടിനോട് ചേർന്ന് ഇരിക്കുന്ന മെഡിക്കൽ സ്റ്റോറിൽ നിന്ന് ആ സിറപ്പ് വാങ്ങാൻ അവൻ പോയി. അവിടെ ചെന്നപ്പോൾ രമേശൻ ഒന്നു ഞെട്ടി. ആ സിറപ്പിന് 60 രൂപ. അവന്റെ കൈയിലുണ്ടായിരുന്നത് എണ്ണി നോക്കിയപ്പോൾ 60 രൂപ .. അവന്റെ പോക്കറ്റ് ഒന്നൂടെ അരിച്ച് പെറക്കിയപ്പോൾ ഒരു 50 പൈസ തുട്ടും കൂടികിട്ടി. അവൻ കൂടുതൽ ഒന്നും ചിന്തിച്ചില്ല. 60 രൂപ കൊടുത്ത് ആ സിറപ്പ് വാങ്ങി.\nതിരികെ ബസ് സ്റ്റോപ്പിലേക്കു നടന്നപ്പോൾ കൊച്ചിനോട് പൈസയുടെ കാര്യം ഒന്നും പറഞ്ഞില്ല. മരുന്നുകളും ആ 50 പൈസയും അവളെ ഏല്പിച്ചിട്ട് അവൻ പറഞ്ഞു.\n“എടി, നീ ‘സന്തോഷ്’ ബസ്സിൽ തന്നെ കയറി പോക്കോ. എനിക്കെന്റെ ഒരു കൂട്ടുകാരനെ കാണാനുണ്ട്. ”\nഅതു പറഞ്ഞതും അവളുടെ മുഖം കടന്നൽ കുത്തിയപ്പോലെ വീർത്തു. പക്ഷെ അവൾ ഒന്നും കൂടുതൽ ചോദിച്ചില്ല. അങ്ങനെ ചോദ്യം ചോദിക്കുന്നത് അവളുടെ ഏട്ടന് ഇഷ്ടമല്ല എന്നു അവൾക്ക് അറിയാമായിരുന്നു. അതുകൊണ്ട് അവൾ എന്നത്തേയും പോലെ സ്വന്തം ദുഃഖം ഉള്ളിൽ പറഞ്ഞു.\n“എനിക്ക് വേണ്ടി ഒരു ദിവസത്തിന്റെ പകുതിപോലും നീക്കി വയ്ക്കാൻ പറ്റാതായോ?”\nബസ്സ് വന്നു അവൾ കയറി പോകുന്നത് വരെ അവൻ ബസ് സ്റ്റോപ്പിൽ നിന്നു.\nരമേശൻ നടക്കാൻ തന്നെ തീരുമാനിച്ചു. 8 km അല്ലെ.. പഞ്ചായത്തിൽ ഗ്രാമ സേവകനായി ജോലി ചെയ്യുന്ന അവന് ഇതൊന്നും ഒരു പുത്തരിയല്ല..വെറും പുട്ട്.\nഭാനുകൊച്ചു കുടയെടുക്കുന്ന കാര്യം വീട്ടിൽ നിന്ന് ഇറങ്ങിയപ്പോൾ പറഞ്ഞതായിരുന്നു. അവൻ തന്നെ ആണ് വേണ്ടെന്ന് പറഞ്ഞത്. ഇനി അതൊന്നും ആലോചിച്ചിട്ട് കാര്യം ഇല്ലലോ.. രമേശൻ തന്റെ കഷണ്ടി കയറുന്ന നെറ്റിയിലെ വിയർപ്പുതുള്ളികൾ തുടച്ച് കൊണ്ട് ആലോചിച്ചു. നടന്നു കുറെ ദൂരം എത്തിയപ്പോഴാണ് അവന് മസാലദോശയുടെ കാര്യം ഓർമ്മ വന്നത്. അവളുടെ കൂടെ തിരിച്ചു ബസ്സിൽ കയറാത്തതിന്റെ പിണക്കം മാറ്റാൻ അതു ഉപയോഗിക്കാം..ശങ്കരൻച്ചേട്ടന് പിന്നെ ആണേലും പൈസ കൊടുത്താൽ മതിയല്ലോ..അവൻ സമാധാനിച്ചു…\nചെറിയ ചെറിയ കാര്യങ്ങളിൽ വലിയ വലിയ സന്തോഷങ്ങൾ കണ്ടെത്തുന്നതിലായിരുന്നു രമേശന്റെയും ഭാനുമതിയുടെയും ദാമ്പത്യ ജീവിതത്തിലെ വിജയം.\nഭാനുമതി വീട്ടിൽ എത്തിയിട്ട് കുറച്ചു നേരമായി. അവളുടെ ഏട്ടൻ കൂട്ടുകാരനെ കണ്ടിട്ട് അടുത്ത ബസ്സിൽ വരാനുള്ള സമയമായല്ലോ.. അവൾക്ക് വെറുതെ മനസ്സിൽ ഓരോന്ന് ആലോചിച്ചു കൂട്ടി വിഷമിക്കുന്ന സ്വഭാവം ഉണ്ടായിരുന്നു…\nരമേശൻ ഭാനുവിനായി വാങ്ങിയ ആ പൊതി മുണ്ടിന്റെ മടക്കിൽ ഒളിപ്പിച്ച് വച്ചുകൊണ്ടാണ് വീട്ടിലേക്കുള്ള ആ കയറ്റം കയറി ചെന്നത്. കാരണം അവൾ അവനെ കാത്ത് വീടിന്റെ മുറ്റത്തെ പുളിമരത്തിന്റെ ചുവട്ടിൽ ഉണ്ടാകുമെന്ന് അവന് ഉറപ്പായിരുന്നു. അവൻ ഊഹിച്ചത് പോലെ തന്നെ അവൾ അങ്ങനെ അവിടെ നിൽപ്പുണ്ടായിരുന്നു.\nവിയർത്തു കുളിച്ച് കയറി ചെല്ലുന്ന അവളുടെ ഏട്ടനെ കണ്ട് അവൾ പരിഭവത്തോടെ പറഞ്ഞു.\n“ഞാൻ പറഞ്ഞതല്ലാരുന്നോ കുട എടുക്കാമെന്ന്”\nഅവൻ പരിഭവം തീർക്കാൻ ആ സമ്മാന പൊതി പുറത്തെടുത്തു..\n“ടെൻ ടേണ്ടയ് !”\nഅവളുടെ മുഖത്ത് അവൻ പ്രതീക്ഷിച്ച ആ ആശ്ചര്യം കണ്ടില്ലെന്നു മാത്രമല്ല..അവളുടെ ചോദ്യവും..\n” അച്ഛനും അമ്മയ്ക്കും ഒന്നും വാങ്ങിയില്ലെ?”\nരമേശന്റെ മുഖം മ്ലാനമായി. അതു മനസ്സിലാക്കിയെന്നോളം അവൾ പെട്ടന്ന് തന്നെ ആ പൊതി രമേശന്റെ കൈയിൽ നിന്ന് വാങ്ങി.\n” ഏട്ടൻ കുളിച്ചു വന്നാൽ ഭക്ഷണം വിളമ്പി വെക്കാം.”\nഭാനുമതി വീടിന് ഉള്ളിലേക്ക് കയറി. തിരിഞ്ഞു നോക്കാതെ അവൾ ഇതും കൂടി പറഞ്ഞു.\n“ഒരുപാട് നടന്നു ക്ഷീണിച്ചതല്ലേ.“…\nമുറ്റത്തു പൊരി വെയിലത്തു സ്ത്രീ എന്ന ആ പ്രതിഭാസത്തെ അവൻ നോക്കി നിന്നു. അവന്റെ ദേവി അറിയാതെ ഒന്നും മനസ്സിൽ ഒളിച്ചു വയ്ക്കാൻ കഴിയില്ലെന്ന് രമേശൻ അന്ന് തിരിച്ചറിയുകയായിരുന്നു.\nമുദ്രകള് ചെറുകഥ, ജീവിതം, പ്രണയം, സ്ത്രീമനസ്സ്, malayalam, story\n← കടൽത്തീരത്ത് → ആ നായ്ക്കുട്ടി…\nOne reply on “ആ 50 പൈസ തുട്ട്..”\nDr Ambu R.Nairsays:\nഏപ്രില് 19, 2020 -ല് 12:37 pm\nശ്രീകാന്ത് …. ഒരുപാട് നാളുകൾക്ക് ശേഷം പഴയ ഒരു സത്യൻ അന്തിക്കാട് – ശ്രീനിവാസൻ സിനിമ കണ്ട സുഖം തോന്നി താങ്കളുടെ ചെറുകഥ വായിച്ചപ്പോൾ …. മനോഹരമായിറ്റുണ്ട് …..ഇനിയും ഒരു പാട് എഴുതി പ്രസിദ്ധീകരിക്കൂ …. ഇന്നു മുതൽ ഈയുള്ളവൻ താങ്കളുടെ എഴുത്തുകളുടെ വായനക്കാരനായി കൂടുന്നു…..


ന്യൂഡല്‍ഹി: ചൈനീസ് സ്മാര്‍ട്ട്ഫോണ് ഭീമന് ഷഓമി ഇന്ത്യന് ബിസിനസില് 3,500 കോടി രൂപയുടെ നിക്ഷേപം നടത്തി. നാല് വര്‍ഷം മുന്‍പാണ് ഷഓമി ഇന്ത്യന് സ്മാര്‍ട്ട്ഫോണ് വിപണിയില് അരങ്ങേറ്റം കുറിച്ചത്. കമ്പനി രാജ്യത്ത് നടത്തിയിട്ടുള്ളതില് ഏറ്റവും വലിയ നിക്ഷേപമാണിത്. വിപണി വിഹിതത്തിന്റെ അടിസ്ഥാനത്തില് സാംസംഗിനെ മറികടന്ന് സ്മാര്‍ട്ട്ഫോണ് വിപണിയില് ആധിപത്യമുറപ്പിക്കാനും നാല് വര്‍ഷംകൊണ്ട് ഷഓമിക്ക് കഴിഞ്ഞിട്ടുണ്ട്.\nമികച്ച ഫീച്ചറുകളിലെത്തുന്ന ഷഓമി സ്മാര്‍ട്ട്ഫോണുകളുടെ വില തന്നെയാണ് ഇന്ത്യന് ഉപഭോക്താക്കള്‍ക്കിടയില് ബ്രാന്‍ഡിനെ ആകര്‍ഷണമാക്കിയതിന്റെ പിന്നിലെ പ്രധാന കാരണം. രണ്ട് ഘട്ടമായാണ് ഷഓമി തങ്ങളുടെ ഇന്ത്യന് യൂണിറ്റില് നിക്ഷേപം നടത്തിയതെന്ന് രജിസ്ട്രാര് ഓഫ് കമ്പനീസില് സമര്‍പ്പിച്ച രേഖയില് വ്യക്തമാക്കിയിട്ടുണ്ട്. മാര്‍ച്ച് ഒന്നിന് 2,000 കോടി രൂപയും ജനുവരി 17ന് 1,500 കോടി രൂപയുമാണ് കമ്പനി നിക്ഷേപിച്ചത്. അതേസമയം, നിക്ഷേപം എന്തിനാണ് വിനിയോഗിക്കുകയെന്ന കാര്യം കമ്പനി വ്യക്തമാക്കിയിട്ടില്ല.\nലോകത്തിലെ തന്നെ ഏറ്റവും ടെക്നോളജി സ്റ്റാര്‍ട്ടപ്പുകളിലൊന്നാണ് ഷഓമി. ഇന്ത്യന് വിപണിയില് വാട്ടര് പ്യൂരിഫയര്, റഫ്രിജറേറ്റര്, വാഷിംഗ്മെഷീന്, ലാപ്ടോപ്പ് എന്നിവയടങ്ങുന്ന വൈറ്റ് ഗുഡ്സ് വിഭാഗത്തിലേക്ക് കടക്കുന്നതിനായിരിക്കും കമ്പനി ഈ നിക്ഷേപം വിനിയോഗിക്കുകയെന്നാണ് മേഖലയില് നിന്നുള്ള എക്സിക്യൂട്ടീവുകള് പറയുന്നത്.\nസാംസംഗുമായുള്ള കടുത്ത മത്സരം തന്നെയാണ് രാജ്യത്ത് കൂടുതല് നിക്ഷേപം നടത്താന് ഷഓമിയെ പ്രേരിപ്പിച്ചത്.


ശരിക്കും ഭയക്കേണ്ടത് കോണ്‍ഗ്രസ് തന്നെയല്ലേ…? - Boolokam\nHome Columns Opinion ശരിക്കും ഭയക്കേണ്ടത് കോണ്‍ഗ്രസ് തന്നെയല്ലേ…?\nശരിക്കും ഭയക്കേണ്ടത് കോണ്‍ഗ്രസ് തന്നെയല്ലേ…?\nഅരുവിക്കര ഉപതിരഞ്ഞെടുപ്പ് ഫലത്തോട് കൂടി യു.ഡി.എഫ് വിശിഷ്യാ കോണ്‍ഗ്രസ്സും ഉമ്മന്‍ചാണ്ടിയും ആത്മവിശ്വാസത്തിലാണ്. ആരോപണങ്ങളുടെ നടുവില് ഉഴറിയ ഉമ്മന്‍ചാണ്ടി ഗവണ്മെന്റിന് തെല്ലാശ്വാസമൊന്നുമല്ല അരുവിക്കരക്കാര് നല്കിയത്. അതുവഴി താത്കാലികമായെങ്കിലും, ഭരണവിരുദ്ധ വികാരമില്ലെന്നും, ആരോപണങ്ങളില് കഴമ്പില്ലെന്നും വരുത്തി തീര്‍ക്കാന് ഉമ്മന്‍ചാണ്ടിക്ക് കഴിഞ്ഞു.\nഎന്നാല് ഒരു പരുധിക്കപ്പുറം കോണ്‍ഗ്രസിന് തന്നെ വിനയായേക്കാവുന്ന ഉത്തരവാദിത്വത്തിലേക്കാണ് അരുവിക്കരക്കാര് അവരെ തള്ളിവിട്ടിരിക്കുന്നത്. ആദ്യം കേള്ക്കുമ്പോള് അവിശ്വസനീയമായി തോന്നുമെങ്കിലും ഇരുത്തിചിന്തിക്കുമ്പോള് ഈ നിഗമനത്തിലേക്ക് എത്താതിരിക്കാന് കഴിയില്ല. ഭരണ തുടര്‍ച്ചയാണ് കേരളത്തിന്റെ ഇംഗിതമെന്ന നിലയിലാണ് ഈ വിജയത്തെ കോണ്‍ഗ്രസ് ചര്‍ച്ചചെയ്യുന്നത്. അങ്ങനെയെങ്കില് മുമ്പ് പറഞ്ഞത് പോലെ വലിയ പ്രതിസന്ധിയിലേക്കാകും കോണ്‍ഗ്രസ് ഒരുപക്ഷേ ചെന്നെത്തുക.\nഅരുവിക്കര തിരഞ്ഞെടുപ്പ് വിജയം വലിയ ഉത്തരവദിത്വങ്ങളിലേക്കാണ് ഉമ്മന്‍ചാണ്ടിയെ കൊണ്ടെത്തിച്ചിരിക്കുന്നതെന്ന കാര്യത്തില് ആര്‍ക്കും തര്‍ക്കമുണ്ടാകാന് സാധ്യതയില്ല. അങ്ങനെയെങ്കില് തദ്ദേശ സ്വയംഭരണ തിരഞ്ഞെടുപ്പോടെ തന്നെ ആ പ്രതിസന്ധികള്‍ക്ക് തുടക്കമാകും. നിലവിലത്തെ അവസ്ഥയില് ഒക്ടോബറില് നടക്കുന്ന തദ്ദേശസ്വയംഭരണ തിരഞ്ഞെടുപ്പ് യു.ഡി.എഫിന് അനുകൂലമാകാന് സാധ്യതയില്ല. കേരളത്തിന്റെ ചരിത്രത്തില്‍ആദ്യമായാണ് കഴിഞ്ഞ തവണ 60 ശതമാനത്തിലധികം ഭരണസമതികള് പിടിച്ചെടുക്കുവാന് യുഡിഎഫിന് കഴിഞ്ഞത്. അതൊരു കാരണവശാലും ആവര്‍ത്തിക്കാന് സാധ്യതയില്ല. അടിക്കടി മാറുന്ന പ്രസിഡന്റും, അവിശ്വാസവുമൊക്കെ യു.ഡി.എഫ് ഭരിക്കുന്ന പഞ്ചായത്തുകളില് സ്ഥിരം കാഴ്ചയാണ്. മാത്രമല്ല സാമൂഹിക ക്ഷേമ പെന്‍ഷനുകള് മുടങ്ങിയതും, റോഡ് കോണ്‍ട്രാക്ടര്‍മാര് പണി നിര്‍ത്തി വെച്ചതും യുഡിഎഫിന് തിരിച്ചടിയാകും.\nഅങ്ങനെയെങ്കില് കോണ്‍ഗ്രസിലെ ചേരിപ്പോര് വീണ്ടു ശക്തമാകും. ഉമ്മന്‍ചാണ്ടിക്കെതിരെ പടയൊരുക്കാന് എതിര് ഗ്രൂപ്പുകള്‍ക്ക് അത് ശക്തി പകരുകയും ചെയ്യും. ഇനി അധവാ യുഡിഎഫ് വിജയിച്ചെന്ന് തന്നെയിരിക്കട്ടെ, അമിത ആത്മവിശ്വാസത്തിന് ആ ഒരു ഒറ്റക്കാരണം മതിയാകും. ഉദാഹരണത്തിന് കഴിഞ്ഞ പഞ്ചായത്ത് തിരഞ്ഞെടുപ്പില് ഉജ്ജ്വല വിജയം കാഴ്ചവെച്ച ഐക്യമുന്നണി അസംബ്ലി ഇലക്ഷനില് കേവല ഭൂരിപക്ഷത്തിനായി വിയര്‍ക്കുന്നത് നമ്മള് കണ്ടതാണ്. കോണ്‍ഗ്രസ് പാര്‍ട്ടിയെ സംബന്ധിച്ചിടത്തോളം അതിന്റെ ഉത്തരവാദിത്വമില്ലാത്ത പ്രവര്‍ത്തനങ്ങള് സ്ഥിരം കാണുന്നതാണ്. തിരഞ്ഞെടുപ്പ് വിജയത്തോടെ വിശ്രമിത്തിലാകുന്ന കോണ്‍ഗ്രസ് ഉണരണമെങ്കില് അടുത്ത തിരഞ്ഞെടുപ്പ് അടുക്കണം.\nഇനി തദ്ദേശസ്വയംഭരണ തിരഞ്ഞെടുപ്പും വിജയിച്ച് നിയമസഭ ഭൂരിപക്ഷവും നേടി ഭരണത്തുടര്‍ച്ച ഉണ്ടായെന്നും കരുതുക. ഉമ്മന്‍ചാണ്ടി തന്നെയാകും ആ തവണയും മുഖ്യമന്ത്രി എന്ന കാര്യത്തില് സംശയത്തിന്റെ ആനുകൂല്യം പോലുമില്ല. പക്ഷേ മന്ത്രിസഭാ രൂപീകരണം മുതല്ക്കു തന്നെ കടുത്ത പ്രതിസന്ധിയാകും ഉമ്മന്‍ചാണ്ടി നേരിടേണ്ടി വരിക. നിലവിലെ കോണ്‍ഗ്രസ് മന്ത്രിമാരില് ഉമ്മനും രമേശും ഒഴികെ എത്ര പേര് കാര്യപ്രാപ്തരാണെന്നുള്ള ചോദ്യം5വര്‍ഷം ആയിട്ടും നിലനില്ക്കുകയാണ്. അടുത്തൊരു 8 മാസം കൂടി ഈ ടീമുമായി മുന്നോട്ട് പോകുവാന് ഉമ്മന്‍ചാണ്ടിക്ക് കഴിഞ്ഞേക്കും. എന്നാല് 2016 ലെ സ്ഥിതി അതായിരിക്കില്ല. അങ്ങനെയെങ്കില് മുതിര്‍ന്ന പല സാമാജികരെയും തുടക്കത്തില് തന്നെ ചാണ്ടിക്ക് പിണക്കിയേ മതിയാകൂ. രണ്ടാമത് അധികാരത്തിലേക്ക് എത്തുമ്പോഴേക്കും ആത്മ വിശ്വാസത്തിന്റെ കൊടുമുടിയിലേക്കാകും കോണ്‍ഗ്രസ് എത്തപ്പെടുകയെന്നും പ്രത്യേകിച്ച് പറയേണ്ടതില്ലല്ലോ. അതോടെ കോണ്‍ഗ്രസ്സിലെ എ മുതല് ഇസഡ് വരെയുള്ള ഗ്രൂപ്പ് പ്രവര്‍ത്തനങ്ങള് ശക്തമാകും. മാത്രമല്ല അഴിമതിയുടെ മൊത്തവ്യാപാരത്തിനായിരിക്കും കളമൊരുങ്ങുക. നിലവില് മന്ത്രിസഭയിലെ9പേരാണ് വിജിലന്‍സ് അന്വേഷണം നേരിടുന്നതെന്നും ഓര്‍ക്കുക. തത്വത്തില് രണ്ടാം യു.പി.എ സര്‍ക്കാരിന്റെ ഗതിയായിരിക്കും രണ്ടാം ഉമ്മന്‍ചാണ്ടി ഗവണ്മെന്റിനേയും കാത്തിരിക്കുക. അപ്പോള് പിന്നെ 2021 ലെ തിരഞ്ഞെടുപ്പ് ഫലത്തെക്കുറിച്ച് പ്രത്യേകിച്ച് പറയേണ്ടതില്ലല്ലോ.\nസംഘടനാപരമായും കോണ്‍ഗ്രസ് ഭീഷണികള് നേരിടുമെന്ന കാര്യത്തില് തര്‍ക്കമില്ല. ബിജെപിയുടെ വളര്‍ച്ച കൂടുതല് ക്ഷീണിപ്പിക്കുക സിപിഎമ്മിനെ ആയിരിക്കുമെങ്കിലും മറ്റൊരു തരത്തിലായിരിക്കും അത് കോണ്‍ഗ്രസിനെ ബാധിക്കുക. വടക്കന് കേരളത്തില് മുസ്ലീം ലീഗിന്റെ സഹായത്തോടെയും, മധ്യ കേരളത്തില് കേരളകോണ്‍ഗ്രസിന്റെ സഹായത്തോടെയും ബിജെപിയെ ചെരുക്കാന് കഴിയുമെങ്കില് തെക്കന് കേരളത്തില് വലിയ പ്രതിസന്ധിയാകും അവരെ കാത്തിരിക്കുന്നത്. അടിസ്ഥാനപരമായി സംഘടനാ സംവിധാനമില്ലാത്തെ കോണ്‍ഗ്രസ് വോട്ടുകളിലേക്ക് ബിജെപിയും, തിരിച്ചടി നേരിടുന്ന സിപിഎമ്മും കടന്നു കയറുമെന്ന് നിസംശയം പറയാം. അതിനോടൊപ്പം നിലവിലെ ഘടക കക്ഷികള് വിട്ടുപോയാലും അത് കോണ്‍ഗ്രസ് പാര്‍ട്ടിയെ ശരിക്ക് ബാധിക്കും.\nചുരുക്കത്തില് അരുവിക്കര തിരഞ്ഞെടുപ്പ് ഫലം കോണ്‍ഗ്രസ്സിന് ആത്മവിശ്വാസമല്ല, മറിച്ച് അമിത ഉത്തരവാദിത്വങ്ങളാണ് നല്കിയിരിക്കുന്നത്. അങ്ങനെയെങ്കില് ഭയക്കേണ്ടതും കോണ്‍ഗ്രസ്സ് തന്നെയാണ്.\nPrevious articleകോപ്പ അമേരിക്കയിലെ ആഘോഷക്കാഴ്ചകള് [ചിത്രങ്ങളിലൂടെ]\nNext articleഅജിങ്ക്യ രഹാനയെക്കുറിച്ച് അറിയേണ്ടതെല്ലാം.\nഊമ്മൻചാണ്ടി സർക്കാരിന്റെ ബന്ധുനിയമനങ്ങൾ, അനധികൃത നിയമനങ്ങൾ\nചെറുവള്ളി വിമാനത്താവളം: അതിരുകളില്ലാത്ത കോർപ്പറേറ്റ് പാദസേവ